
Sfinţii martiri şi mărturisitori năsăudeni: Atanasie Todoran din 
Bichigiu, Vasile Dumitru din Mocod, Grigore Manu din Zagra şi 
Vasile Oichi din Telciu 


(12 noiembrie) 


Şt ATANASIE TONORAN SIN dili 
NASAVDA 


SE VASILE OICHIL SE GRIGORE MAN SE VASIL WUMITI 


d 
40 


Atanasie (Tănase) Todoran, împreună cu ceilalți trei martiri români ortodocşi, 
Vasile Oichi, Grigore Manu şi Vasile Dumitru, s-au jertfit pentru credinţă şi neam, 
nesuportând să vadă cum Ortodoxia românească este „batjocorită” de cei străini. 
Pentru curajul şi demnitatea lor martirică, dragostea de credinţa ortodoxă şi 
asumarea deplină a spiritului românesc, în anul 2007 Sfântul Sinod al Bisericii 
Ortodoxe Române a hotărât canonizarea celor patru mucenici ai Ortodoxiei 
ardelene şi cinstirea lor în rândul sfinților mărturisitori ai lui Hristos pe pământ 
românesc, având ca zi de prăznuire data de 12 noiembrie. Slujba de canonizare a 

avut loc la 11 mai 2008, chiar pe platoul „La Mocirla” de la Salva, locul 
martiriului, unde exact cu 245 de ani şi o zi înainte Tănase Todoran a strigat 


fraților români din regiment: „Jos armele!”, în faţa generalului austriac şi a episco- 
) 
pului unit. 

12. Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnițe, ducându-vă la împărați şi la 
dregători, pentru numele Meu. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Şi veţi fi urâţi de toţi pentru numele Meu. 

18. Şi păr din capul vostru nu va pieri. 

19. Prin răbdarea voastră veţi dobândi sufletele voastre. 


Zis-a Domnul ucenicilor Săi: 


16. Iată Eu vă trimit pe voi ca pe nişte oi în mijlocul lupilor; fiţi dar înţelepţi ca 
şerpii şi nevinovaţi ca porumbeii. 

17. Feriţi-vă de oameni, căci vă vor da pe mâna sinedriştilor şi în sinagogile lor 
vă vor bate cu biciul. 

18. La dregători şi la regi veți fi duşi pentru Mine, spre mărturie lor şi păgânilor. 
19. Iar când vă vor da pe voi în mâna lor, nu vă îngrijiţi cum Sau ce veţi vorbi, 
căci se va da vouă în ceasul acela ce să vorbiţi; 

20. Fiindcă nu voi Sunteţi care vorbiţi, ci Duhul Tatălui vostru este care grăieşte 
întru voi. 

21. Va da frate pe frate la moarte şi tată pe fiu şi se vor scula copiii împotriva 
părinţilor şi-i vor ucide. 

22. Și veţi fi urâţi de toţi pentru numele Meu; iar cel ce va răbda până în sfârşit, 
acela se va mântui. 

Apostol 


6. Aceasta însă zic: Cel ce seamănă cu zgârcenie, cu zgârcenie va şi secera, iar 
cel ce seamănă cu dărnicie, cu dărnicie va şi secera. 

7. Fiecare Să dea cum socoteşte cu inima Sa, nu cu părere de rău sau de silă, căci 
Dumnezeu iubeşte pe cel care dă cu voie bună. 

8. Şi Dumnezeu poate să înmulțească tot harul la voi, ca având totdeauna toată 
îndestularea în toate, să prisosiţi spre tot lucrul bun, 

9. Precum este scris: "Împărţit-a, dat-a săracilor; dreptatea Lui rămâne în veac”. 
10. Iar Cel ce dă sămânță semănătorului şi pâine spre mâncare, vă va da şi va 
înmulți sămânţa voastră şi va face să crească roadele dreptăţii voastre, 

11. Ca întru toate să vă îmbogăţiţi, spre toată dărnicia care aduce prin noi 
mulțumire lui Dumnezeu. 

La Vecernia mică 
La Doamne, strigat-am..., se pun stihirile pe 4, glasul al 4-lea: 
Podobie: Ca pe un viteaz între mucenici... 


Veniţi toţi credincioşii să lăudăm și să cinstim pe mucenicul lui Hristos, Atanasie, 
pe cel ce din tinerețile sale lupta cea bună a luptat și pe umeri, ca pe o armă ne- 
biruită, Crucea lui Hristos a purtat. Pe acesta, văzându-l împreună încununat cu 
sfinții, să-l rugăm sa mijlocească la Dumnezeu pentru sufletele noastre. 


Pe luptătorul nebiruit care, asemenea lui David, a biruit pe Goliat, pe bobul de grâu 
odrăslit din pământul cel roditor al Țării Năsăudului, să-l prăznuim astăzi; că 
jertfindu-se pentru dreapta credinţă, a primit de la Hristos cununa muceniciei. 


Pe apărătorul credinţei neamului nostru, pe cel ales dintre fiii Ortodoxiei, pe 
mucenicul Atanasie, să-l cinstim astăzi după vrednicie; că ostenindu-se cu sufletul 
şi cu trupul, de darul muceniciei s-a învrednicit. 

Fiind credincios apărător al neamului românesc şi al credinței dreptmăritoare, 
Sfinte mucenice Atanasie, ai stat împotriva hulitorilor şi stricătorilor de lege şi te-ai 
adus jertfă bine plăcută Domnului, care, încununându-te în ceruri cu cununa mu- 
ceniciei, Te-a pus rugător pentru sufletele noastre. 


Slavă..., glasul al 4-lea 


A1 surpat toate izvodirile şi uneltirile vrăjmașilor văzuţi și nevăzuţi, iar pe călcă- 
torii de lege i-ai biruit cu focul cel sfânt al credinţei. Pentru aceasta, Sfinte Ata- 
nasie, atletul lui Hristos, roagă-te lui Dumnezeu să mântuiască sufletele noastre. 


Și acum..., a Născătoarei 


Soarele dreptăţii întrupându-Se, ca un om a pătimit; mai presus de fire din Fecioară 
născându-Se, ca un miel spre junghiere S-a adus. Pentru aceasta, mărturisind 
moartea şi învierea Lui, pe Dumnezeu cel în Treime slăvit Îl lăudăm, pe care 
roagă-L, Maică nenuntită, să mântuiască sufletele noastre. 


La Stihoavnă 
Stihirile sfântului, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, carele S- 
a născut din Fecioară spre mântuirea noastră, să-L lăudăm, credincioşii, şi să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Astăzi toţi credincioşii se bucură şi cântă, împreună prăznuind, pomenirea de peste 
an a mucenicului Atanasie, luptător încercat şi biruitor al vrăjmașilor, pentru acea- 
sta toți, cu inimi curate, Il laudă neîncetat pe Hristos, cel care l-a prea mărit. 


Stih: Dreptul ca finicul va înflori şi ca cedrul cel din Liban se va înmulți. 


Credinţa cea fierbinte şi căldura inimu tale le-ai aprins ca pe un rug nemistuit, din 
dragostea lui Hristos, mucenice Atanasie, și cu bărbătească îndrăznire ai nimicit 
uneltirile celor fără de lege, ca Ilie ai mărturisit în faţa prigonitorilor credinţa cea 
de foc a neamului tău, care te-a întărit să pătimeșşti moarte pentru Hristos, cel ce te- 
a prea mărit. 


Stih: Sădiţi fiind în casa Domnului, în curțile Dumnezeului nostru vor înflori. 

Bucură-te, Sfinte mucenice Atanasie, fiu al Bichigiului și apărător neînfricat al cre- 
dinţei ortodoxe din Țara Năsăudului, sfătuitor al poporului şi biruitor al asupri- 
torilor; bucură-te, scut de apărare al predaniilor străbune şi pavăză a neamului 
românesc. Bucură-te, Sfinte mucenice Atanasie, ostaș al Împăratului Hristos. 


Slavă..., glasul al 5-lea 


Astăzi poporul dreptcredincios într-un cuget îl laudă pe apărătorul şi glasul Orto- 
doxiei transilvănene, pe fericitul Atanasie, cel sfărâmat cu roata ucigătoare, dar 
prin care Dumnezeu neîncetat Se prea mărește. 


Și acum..., a Născătoarei 


Bucură-te, curată, ceea ce ai născut pe Dumnezeu cu trup spre mântuirea tuturor, 
bucură-te, Mireasă, pururea fecioară! 


Troparul Sfântului, glasul 1: Luptător pentru credință şi neam, biruitor al potriv- 
nicilor lui Hristos și apărător neînfricat al Ortodoxiei, ai odrăslit în Ţara Năsău- 
dului, primind cu bărbăție moarte mucenicească. Pentru aceasta, nimicind amă- 
girile asupritorilor, ai câștigat cununa cea neveștejită a sfințeniei. Fericite Atanasie, 
roagă-L pe Hristos Dumnezeu să miluiască şi să mântuiască sufletele noastre. 


Alt tropar, glasul al 4-lea: Viaţa ta plăcută lui Dumnezeu, mucenice Atanasie, a 
strălucit ca o stea luminoasă în ţara Năsăudului. Că, întărit fiind de harul lui 
Hristos, te-ai făcut apărător şi mărturisitor al credinței dreptmăritoare împotriva 
stăpânitorilor străini ai neamului românesc. Și, pătimind până la sânge, ai fost încu- 
nunat în ceruri și aşezat în ceata mucenicilor, de unde te rogi pentru sufletele 
noastre. 


La Vecernia mare 


După obişnuitul Psalm, cântăm: Fericit bărbatul..., starea I. La Doamne, strigat- 
am..., se pun stihirile pe 8, glasul 1: 


Podobie: Prea lăudaţilor mucenici... 
Neînfricate mucenice Atanasie, din tinerețile tale într-armându-te cu armele cre- 


dinţei te-ai arătat apărător şi mărturisitor al lui Hristos. Dar la bătrâneţile tale, plin 
de virtuţi şi de statornicie în credință, ai suferit moarte mucenicească, zdrobit fiind 


Ar Dr Dr dr dr de Dr dr d Dr Dr dr dr De de dr dr A de dr dr A A 


Xp XP XP XP IP 3 E 2 2 e IP 3 3 E E 0 E IP 5 IE E ID IP XX XX 


Jr De De De De dr De e De De de de Dr Dr De De De De De de de e Ar A dr d 


XP PP 2 0 E E IE IP IP 3 3 IE IE II IE E XX 


cu trupul pe roată. Pentru aceasta ai fost încununat în ceruri de Hristos, cu cununa 
neveșştejită a slavei Sale. (de două ori) 


Fiu ales al Bichigiului şi ostaș al lui Hristos, peste straiele strămoșești ai îmbrăcat 
platoșa vitejiei şi a virtuţilor creștinești, care te-au ajutat să lupţi împotriva nedrep- 
tăților săvârşite neamului tău, mucenice Atanasie. Cu bucurie mare, astăzi, credin- 
cioşii Bisericii pe care ai apărat-o se veselesc şi te cinstesc cu dragoste, lăudând 
nevoinţele tale: Roagă-te lui Hristos Dumnezeu să dăruiască sufletelor noastre pace 
şi mare milă. (de două ori) 


Veniţi toți credincioşii să-l cinstim și să-l lăudăm pe Atanasie, mucenicul lui 
Hristos, steaua cea osebită a Năsăudului şi zidul cel tare al Ortodoxiei. Toţi într-un 
glas să-l rugăm să ceară lui Hristos Dumnezeu pace şi mare milă. (de două ori) 


Îmbrăcat fiind în haina dreptăţii şi a înţelepciunii, în osteneală ai dobândit pe cele 
trecătoare, iar cu mucenicul pe cele veşnice, ca bun ostaş al lui Hristos Domnul, 
fericite Atanasie. Pentru aceasta ai primit, în ceruri, răsplata ostenelilor şi cununa 
cea aleasă a mucenicilor: Roagă-te lui Hristos Dumnezeu să dăruiască sufletelor 
noastre pace şi mare milă. (de două ori) 


Slavă..., glasul al 6-lea 


Sfinte mucenice Atanasie, ostașul lui Hristos, lupta cea bună ai luptat, credinţa ai 
păstrat şi, calea mucenicească săvârşind, ai primit de la Dumnezeu cununa cea 
neveșştejită a măririi. Pentru aceasta, la prăznuirea ta cea de peste an, minunându-ne 
de nevoinţele tale pe care le-ai răbdat pentru apărarea dreptei credinţe în Ardeal, te 
lăudăm şi-ţi mulțumim, rugându-te să mijloceşti la Dumnezeu să mântuiască su- 
fletele noastre. 


Și acum..., Dogmatica glasului al 6-lea 

Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lsuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul zilei şi Paremiile (caută la Sfântul Dimitrie, 26 octombrie.) 


La Litie 

Stihira hramului, apoi a sfântului mucenic..., glasul al 5-lea: 
Podobie: Bucură-te, cămara... 


Bucură-te, Ţară a Năsăudului! Plaiuri ale Bichigiului, veseliți-vă! Că sfânt vlăstar a 
odraslit din pământurile voastre, braț puternic s-a ridicat la nevoie, casnic al Dom- 
nului s-a văzut strălucind. Pentru aceasta, în ziua pomenirii, mulțumiri şi laude îi 
aducem noi, credincioşii, cei ce îi urmăm pilda și credința și cu suflet curat îi cân- 
tăm: Bucură-te, mucenice Atanasie, mult iubitorule de neam și de Hristos! 


Slavă..., glasul al 6-lea 


Sfinte mucenice Atanasie, prin pătimirea ta te-ai făcut părtaş morții și învierii lui 
Hristos. Înfruntând uneltirile celor fără de lege, apărând credinţa cea dreaptă a 
românilor ardeleni, te-ai arătat piatră taiată din piatra Hristos căci nimic nu te-a 
oprit să pătimești pentru El. Pe Acela roagă-L să dăruiască pace Bisericii Sale, iar 
sufletelor noastre mare milă. 


Și acum... a Născătoarei - Învierii 

La Stihoavnă 
Stihirile Sfântului, glasul al 5-lea: 
Podobie: Bucură-te, cămara... 


Bucură-te, Sfinte Atanasie, mucenicul lui Hristos, luptătorule cu prigonitorii, că, 
într-adevăr, prin moartea ta L-ai prea mărit pe Hristos, nesupus fiind celor fără- 
delege, dar ascultător arătându-te față de Dumnezeu. Pildă făcându-te în faţa oame- 
nilor, ca o făclie ai luminat şi, lămurind sufletele şi mințile mulțimilor, ai nimicit 
uneltirile vrăjmaşului. De trei ori fericite Atanasie, prin rugăciunile tale roagă-L pe 
Hristos Dumnezeu să păzească Sfânta Sa Biserică și să dăruiască sufletelor noastre 
mare milă. 


Stih: Dreptul ca finicul va înflori şi ca cedrul cel din Liban se va înmulți. 


Bucură-te, mucenice Atanasie, cel ce ai revărsat marea credinţei dreptmăritoare 
peste eresurile şi rătăcirile potrivnicilor și, la un loc cu frații tăi întru Hristos, 
împreună pătimitori v-aţi făcut. Că, spunând adevărul, ai descoperit tuturor chipul 
înşelător al minciunilor şi prin faptele tale ai făcut de ruşine nedreptățile împă- 

rățiilor lumești, strigând din adâncul sufletului tău că nu ai alt împărat decât pe 
Hristos Domnul, Împăratul Impăraților. Pentru aceasta, acum în ceruri fiind, te rogi 
pentru sufletele noastre. 


Stih: Sfinţilor celor din pământul Lui minunate a făcut voile Sale într-înşii. 


Bucură-te, purtător neîncetat de biruință împotriva tuturor nedreptăților, Atanasie, 
alesule de Dumnezeu între sfinţi! Întărește-ne pe noi prin rugăciunile tale, mu- 
cenice, şi ajută-ne pururea să ne într-armăm, mai ales în vreme de primejdii, cu 
armele de foc ale credinței, prin care să biruim puterea vrăjmaşilor. Mucenice, 
iubitorule de Hristos, roagă-L pe Acesta să dăruiască sufletelor noastre pace şi 
mare milă. 


Slavă..., glasul al 6-lea 


Apărător neînfricat al credinţei, pe acesta, adunându-ne împreună, o, iubitorilor de 
prăznuire, să-l laudăm cu cântări zicând: Bucură-te, păstrătorul predaniilor sfinte 
ale Bisericii lui Hristos! Bucură-te, ocrotitorul legilor neamului românesc! Bucură- 
te, piatra cea tare împotriva prigonitorilor! Bucură-te, glasul tuturor asupriţilor! 
Bucură-te, chivernisitorul creştinilor dreptmăritori din Țara Bistriţei şi a Năsău- 
dului! Bucură-te, mucenice Atanasie, podoaba Ardealului cea neprețuită și rugă- 
torul pentru sufletele noastre. 


Și acum... a Născătoarei - Invierii 


La binecuvântarea pâinilor: Troparul Sfântului Atanasie (de două ori) şi Năs- 
cătoare de Dumnezeu Fecioară... (o dată). 


Troparul sfântului, glasul 1: Luptător pentru credință şi neam, biruitor al potriv- 
nicilor lui Hristos și apărător neînfricat al Ortodoxiei, ai odrăslit în Țara Năsău- 
dului, primind cu bărbăție moarte mucenicească. Pentru aceasta, nimicind amă- 
girile asupritorilor, ai câştigat cununa cea neveştejită a sfinţeniei. Fericite Atanasie, 
roagă-L pe Hristos Dumnezeu să miluiască şi să mântuiască sufletele noastre. 


Născătoare de Dumnezeu, Fecioară, bucură-te! Ceea ce ești plină de har, Marie, 
Domnul este cu tine. Binecuvântată eşti tu între femei și binecuvântat este rodul 


pântecelui tău, că ai născut pre Mântuitorul sufletelor noastre. 


La Utrenie 

La Dumnezeu este Domnul..., troparul Sfântului de două ori. 
Slavă..., Și acum..., a Născătoarei - Învierii 
După Catisma întâia, Sedealna sfântului, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Veniţi, toți credincioşii, cu evlavie să-l lăudăm pe vrednicul de laudă Atanasie, 
mucenicul Domnului, şi în cântări de laudă să-l mărim ca pe un mare apărător al 
credinţei. Că iată, acum, împreună cu toți sfinții se roagă lui Hristos Dumnezeu 
pentru noi. 


Slavă... Și acum... a Născătoarei 


Maică a lui Dumnezeu, Marie, chivot sfânt al întrupării Domnului și leagăn prea 
cinstit al Duhului, prin care s-a pogorât umbrirea cea dumnezeiască, făcutu-te-ai 
uşa smereniei şi crin prea curat, mir vindecător picurând peste rănile prigoniților. 
Tu eşti raza soarelui Hristos, ocrotitoare neîncetată şi mângâiere dulce celor rătăciți 
şi păcătoşi: pe tine singură te avem mijlocitoare, Maică a lui Dumnezeu, fără de 
prihană. 


După Catisma a doua, Sedealna sfântului, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Acum tot poporul drepteredincios se veseleşte şi cântă faptele şi virtuțile, râvna şi 
mucenicia Sfântului Atanasie, păzitorul dreptei credințe, sfetnicul creştinilor orto- 
docşi slujitorul cel ales de Hristos. Pentru aceasta, cu toţii să strigăm: Slavă ie, 
Doamne, cel ce ai ridicat în corturile sfinților pe cel bineplăcut Ție. 


Slavă... Și acum..., asemenea 

Naştere fără stricăciune şi de-a pururea feciorie doar tu ai avut, prea binecuvântată 
Născătoare de Dumnezeu. Cine nu te va ferici, Preasfântă Fecioară? Sau cine nu va 
lăuda prea curată nașterea ta? Gura mea tace şi limba mea amuţește când privesc 
taina adâncă şi de gând nepătrunsă a pururea fecioriei tale. Pentru aceasta, cu cre- 
dinţă strig ție: Bucură-te, ceea ce ești Maică nenuntită! 


Mărimurile: 


Fericimu-te pe tine, Sfinte mucenice Atanasie și cinstim chinurile tale, pe care le-ai 
răbdat pentru Hristos. 


Altă stihiră: Veniti, iubitorilor de mucenici să cinstim cu cântări și laude pe Sfântul 
Atanasie, zicând: apărătorul dreptei credinţe a românilor ardeleni. 


Stihurile (caută-le la Sfântul Dimitrie, izvorâtorul de mir - 26 octombrie) 
Sedealna de după Polieleu, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, carele S- 
a născut din Fecioară spre mântuirea noastră, să-L lăudăm, credincioşii, şi să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Zdrobirea trupului cu roata ucigătoare ai suferit şi chinurile morții le-ai adus ca pe 
un dar desăvârşit lui Hristos, Sfinte mucenice Atanasie. Pentru aceasta, cu cântări 
după vrednicie te lăudăm pe tine, de Dumnezeu înţelepțite, ca pe un ostaş adevărat, 
pierzător de vrăjmaşi şi rugător pentru sufletele noastre. 


Slavă..., Și acum... asemenea 

Mireasă cu totul fără prihană, ceea ce de mai înainte ai fost rânduită de Dumnezeu 
locaş de întrupare a Fiului Său; El Insuşi a ieșit din tine, cea curată, negrăit întru- 
pându-se, din fire Dumnezeu fiind şi cu firea om făcându-se pentru noi. În podoaba 


fecioriei îmbrăcându-te, mamă și fecioară ai rămas. 


Prochimen, glasul al 4-lea: Minunat este Dumnezeu întru sfinții Săi, Dumnezeul 
lui Israel. 


Stih: Sfinţilor celor ce sunt pe pământul lui, minunate a făcut voile Sale într-înșii. 

Din Sfânta Evanghelia de la Matei citire 


Zis-a Domnul ucenicilor Săi: 

16. Iată Eu vă trimit pe voi ca pe nişte oi în mijlocul lupilor; fiţi dar înţelepţi ca 
şerpii şi nevinovaţi ca porumbeii. 

17. Feriţi-vă de oameni, căci vă vor da pe mâna sinedriştilor şi în sinagogile lor 
vă vor bate cu biciul. 

18. La dregători şi la regi veți fi duşi pentru Mine, spre mărturie lor şi păgânilor. 
19. Iar când vă vor da pe voi în mâna lor, nu vă îngrijiţi cum Sau ce veţi vorbi, 
căci se va da vouă în ceasul acela ce să vorbiţi; 

20. Fiindcă nu voi sunteţi care vorbiţi, ci Duhul Tatălui vostru este care grăieşte 
întru voi. 

21. Va da frate pe frate la moarte şi tată pe fiu şi se vor scula copiii împotriva 
părinţilor şi-i vor ucide. 

22. Și veţi fi urâţi de toţi pentru numele Meu; iar cel ce va răbda până în sfârşit, 
acela se va mântui. 


Slavă... 


Pentru rugăciunile mucenicului Tău Atanasie, Milostive, curățește mulțimea 
păcatelor noastre. 


Și acum... 


Pentru rugăciunile Născătoarei de Dumnezeu, Milostive, curățeşte mulțimea pă- 
catelor noastre. 


Apoi Stih: Miluieşte-mă Dumnezeule după mare mila ta şi după mulţimea îndu- 
rărilor Tale curăţeşte fărădelegea mea. 


şi Stihira, glasul al 6-lea: Prăznuirea mucenicului Atanasie şi a celor împreună 
pătimitori cu el întărindu-ne și îmbărbătându-ne astăzi, s-a făcut nou începutul 
biruinţei. Cu toţii, învățând din moartea lor mucenicească faptele şi îndrăznirile lor, 
veghetori fiind la credinţa dreptmăritoare, să-i mulțumim lui Dumnezeu pentru că 
prin bărbaţii Lui cei aleşi dă strălucire neamului şi Bisericii Sale. 


Canoanele se pun două canoane: al Născătoarei de Dumnezeu, pe 6 şi al muce- 
nicului, pe 8. 

Canonul mucenicului 
Cântarea 1-a 


Irmos: Ca pe uscat umblând Israel, cu urmele prin adânc, pe prigonitorul faraon 
văzându-l înecat, a strigat: lui Dumnezeu cântare de biruinţă să-i cântăm. 


Luptător pentru credinţă şi pentru neam ai fost din tinerețile tale: te-ai arătat ostaş 
al lui Hristos, gata să încingi sabia biruinţei şi să te ridici deasupra primejdiilor, 
fericite mucenice Atanasie, zdrobind pe toate cele rele sub greutatea virtuţilor şi 
stârpind pe şerpii cei veninoşi cu biciul curajului. Pentru aceasta ai fost încununat 
cu cununa sfinţeniei, de Hristos în ceruri. 


Văzând neamul tău atât de mult batjocorit şi credinţa ortodoxă prigonită, cu râvnă 
duhovnicească într-armându-te, te-ai pus pe tine stâlp de foc în fruntea creştinilor 
şi prin însăşi viaţa ta dăruită lui Hristos, i-ai luminat. 


Slavă Tatălui şi Fiului şi Sfântului Duh. 


Din "Țara Năsăudului trecând în Moldova şi în Maramureş, lepădând straiele stră- 
vechi şi îmbrăcând haine ostăşeşti, cu mare cinste în oastea fraţilor de un neam cu 
tine ai luptat, alungându-i pe toţi cei ce doreau pierzarea poporului tău, neînfricate 
martire Atanasie. 


Şi acum şi pururea şi în vecii vecilor. Amin (a Născătoarei de Dumnezeu) 


Adăpându-ne de la izvorul prea curat al suferințelor, luând crucea şi urmându-l lui 
Hristos, să căutăm mângâierea şi pacea la prea curata Împărăteasa şi Doamna 
Atotmilostivă. Degrabă să alergăm la mijlocitoarea şi ajutaţi de ceata mucenicilor, 
aşa să strigăm: Miluieşte-ne prin rugăciunile tale, ceea ce eşti binecuvântată, 
Marie, Maică de Dumnezeu Născătoare. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maice şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Nu este sfânt precum Tu, Doamne, Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 

Ca un foc şi ca un tunet te-au cunoscut potrivnicii tăi ostaşule neînfricat; la glasul 
tău ostaşii s-au făcut ascultători de Hristos şi lepădând armele, s-au lepădat de 
legile nedrepte ale străinilor şi întorcându-se în rânduielile străbunilor, l-au slăvit 
pe Dumnezeu, neînfricate şi biruitorule martir Atanasie. 


Slavă Tatălui şi Fiului şi Sfântului Duh. 


Rugător şi stăruitor către Dumnezeu, ai hotărât să mori decât să primeşti învățături 
străine, pildă de tărie în credință făcându-te tuturor oamenilor. Pentru aceasta, 
neîncetat, cerul şi pământul te laudă şi te cinstesc, martire Atanasie. 


Şi acum şi pururea şi în vecii vecilor. Amin (a Născătoarei de Dumnezeu) 


Preacuratului tău chip ne închinăm, Născătoare de Dumnezeu, ca una ce eşti dătă- 
toare de nădejdi şi apărătoare a celor urgisiţi;, numindu-te icoană a tainei lui 
Hristos, te rugăm: apără şi miluieşte, ridică-ne şi ne păzeşte de adâncul deznă- 
dejdilor şi de uneltirile celui viclean. 


Catavasie: Sfatul cel neurmat şi dumnezeiesc, al Intrupării Tale celei de sus, celei 
din Fecioară, proorocul Avacum avându-l în minte, a strigat: Slavă Puterii Tale, 
Doamne. 


Sedealna, glasul al 8-lea: Biruitor asupra nedreptăților şi crainic al Ortodoxiei, 
mărturisitor al legii lui Hristos şi neînfricat apărător al credinţei, aşa te vom numi 
pe tine, Sfinte martire Atanasie. Urmând pilda lui Ilie, netemătorul luptător cu slu- 
jitorii lui Baal, aşa şi tu te-ai împotrivit rânduielilor străine şi chemând în ajutor pe 
Dumnezeul cel Viu, le-ai stins de la faţa poporului tău. Pentru aceasta, împreună cu 
toți credincioşii îţi strigăm ţie: Roagă-te lui Hristos Dumnezeu iertare de păcate să 
dăruiască celor ce prăznuiesc cu dragoste sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Fecioară şi Născătoare de Dumnezeu, cămara cea nestricată a Mirelui ceresc, Rai 
de taină al Împăratului Hristos, cel ce pe lemnul crucii şi-a răstignit de bunăvoie 

trupul pentru mântuirea noastră. Marie, începătura omenească Fiului tău, pe unul 
din Treime născându-L, L-ai dăruit lumii şi nouă pe Dumnezeu cel întrupat. 


Cântarea a 4-a 


Irmos: Hristos este puterea mea, Dumnezeul şi Domnul, cinstita Biserică cu dum- 
nezeiască cuviinţă cântă, grăind; din cuget curat intră Domnul prăznuind. 


Cu roata de fier ucigându-te călăul, grozăvia sfârşitului tău nu te-a înspăimântat. 
lăudându-l pe Hristos necontenit, ai întrezărit acolo bucuriile cele veşnice şi ridi- 
cându-te cu sufletul peste nimicniciile vremilor, nu te-ai lepădat de credința 
poporului tău, biruindu-i cu tunetul ultimei tale suflări pe călcătorii de lege. Pentru 
aceasta, cu credință mare te cinstim. 


Slavă Tatălui şi Fiului şi Sfântului Duh. 


Tuturor le-ai strigat că libertatea este darul lui Dumnezeu şi că nu te vei învoi cu 
nimeni ca legea ortodoxă să fie batjocorită; hotărât a pieri mai bucuros decât a 
primi o altă credinţă, ai zis: „În pământ de m-or băga/. Nu mă las de legea 
mea/Asta-i legea lui Hristos.” Pentru aceea poporul pe drept te-a numit martir şi 
bătrân înţelept, „Moş Tănase Todoran, neînfricatul ardelean. ” 


Şi acum şi pururea şi în vecii vecilor. Amin (a Născătoarei de Dumnezeu) 


Împărăteasă a Heruvimilor, Împărăteasă a toată făptura, cămara întrupării lui 
Dumnezeu, uşă prin care a trecut doar singurul tău Fiu, împăratul şi Mântuitorul 
Hristos, tu cea care ai ţinut pe sfintele tale braţe pe Cel ce a făcut cerul şi pământul, 
mamă a Lui şi a noastră, roagă-L pe Acesta să dăruiască lumii pace şi multă milă. 


Catavasia: Inţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe Dum- 
nezeu, cel ce S-a născut dintr-însa. 


Cântarea a 5-a 
Irmos: Cu dumnezeiască strălucirea Ta, Bunule, sufletele celor ce mânecă la tine, 


cu dragoste mă rog, luminează-le; ca să te vadă, cuvinte al lui Dumnezeu, pe tine 
adevăratul Dumnezeu, cel ce chemi din negura greşelilor. 

Viaţa ţi-ai trăit-o în credinţă şi vitejie, supus întru toate Bisericii tale şi lovind cu 
bărbăţie în meşteşugirile amăgitorilor; credinţa ortodoxă ai descoperit-o hulitorilor, 
strălucind asemenea aurului. Pentru aceasta, împreună cu tine lui Hristos Dumne- 
zeu ne rugăm: Izbăveşte-ne de toate primejdule şi uneltirile vrăjmaşilor, Milostive 
Doamne şi de păcate şi fărădelegi ne curăţeşte. 


Slavă Tatălui şi Fiului şi Sfântului Duh. 


Trupul tău zdrobit pe roată de fier, sfărâmat precum Sfânta cuminecătură şi chinuit 
întru lauda Domnului, te-a schimbat pe loc în martir al Golgotei; că, văzându-te 
poporul, nu s-a îngrozit; ci mai aprig din lenevie ieşind, cu glas tare se ruga lui 
Hristos, zicând: Slavă Ție, Doamne că ai întărit pe nebiruitul ostaş al credinţei 
noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Apărătoare, Doamnă, a tuturor celor întristaţi şi prigoniți neîmpuţinată solitoare a 
păcătoşilor, îți mulţumim pentru mijlocirile tale şi aşa îți cântăm: Bucură-te, 
izvorule al vieţii şi fântână a tămăduirilor, bucură-te, frumuseţe şi minune a 
cerului, bucură-te, întărirea celor din primejdii şi ajutătoarea cea grabnică a tuturor 
credincioşilor. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut pe 
Fiul Cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, mult Milostive. 


Pe chiar locul martiriului l-ai înfruntat pe generalul fără de Dumnezeu trimis al 
împărătesei şi împotrivindu-te să juri pe altă credinţă, doar lui Hristos Împăratul I- 
al jurat în veci credinţă dreaptă. 


Bătrâneţile nu ţi-au fost povară, ci ca un cerb ai sărit peste crugul anilor cu 
înţelepciune ai învins neputinţele trupului, făcându-l rob sufletului şi slujitor lui 
Hristos. 

Intors acasă şi întemnițat fiind, încredinţat de viaţa cea viitoare, nu te-ai lepădat de 
Biserică şi de sfinţenia legii strămoşeşti, ci ai ales suferinţa, neînfricate iubitorule 
de Hristos, martire Atanasie. 


Dorit-ai ca dreptatea oamenilor să urmeze dreptăţii lui Dumnezeu şi de aceea te-ai 
împotrivit fărădelegilor şi ai căutat dreptate neamului tău în ţară străină şi la curțile 
împăraţilor. Dar, negăsind-o, ţi-ai întors faţa către Hristos, Domnul Dreptăţii şi 
Împăratul Împăraţilor şi prin EL, ţi-ai aflat alinare, fericite martir Atanasie. 


Slavă Tatălui şi Fiului şi Sfântului Duh. 


Cunoscut-ai că Hristos este biruitorul morţii şi al iadului; asemenea Lui, ca un miel 
spre junghiere te-ai adus, martire Atanasie, nimicind stricăciunile întunericului. 
Precum lumina care luminează adâncimile nopţii te-ai arătat poporului tău, lumi- 
nându-l. 


Şi acum şi pururea şi în vecii vecilor. Amin (a Născătoarei de Dumnezeu) 


Milostivirile Fecioarei şi mijlocirile ei neîncetate se prefac în lacrimi de bucurie 
pentru cei asupriţi şi prigoniţi. Pe Maica lui Dumnezeu o vedem arzând precum 
rugul aprins şi încălzindu-ne la focul rugăciunilor ei, dobândim cu toţii mare milă. 
Pentru aceasta, îngenunchind sub acoperământul tău, mulţumitori fiind, te lăudăm 
cu glas mare, Născătoare de Dumnezeu. 


Catavasia: Pe ai tăi cântăreți, Născătoare de Dumnezeu, ceea ce ce ești izvor viu şi 
îndestulat, care s-au împreunat ceată duhovnicească, întăreşte-i întru dumne- 
zeiască mărirea ta, cununilor măririi învrednicindu-l. 


Condacul: Povara celor o sută patru ani nu te-au oprit de la moartea martirică şi 
fără teamă ai primit cununa suferinţei, preschimbând-o în cununa cea neveştejită a 
biruinţei şi făcându-te ostaş credincios lui Hristos, ai câştigat Împărăţia cea veş- 
nică; iar pe noi îmbărbătându-ne în duh şi adevăr, ne-ai dăruit întărire în credinţă şi 
nădejde în mântuire. Pentru aceasta, Sfinte mucenice Atanasie roagă-L pe Milo- 
stivul Dumnezeu să ne apere şi să ne izbăvească de primejdii şi necazuri. 


Icos: Pe neînfricatul apărător al credinţei celei drepte, pe mărturisitorul cel drept al 
lui Hristos, pe păstrătorul rânduielilor legii, pe mielul de junghiere al Domnului şi 
pe vasul ales al poporului drepcredincios, să-l cântăm şi să-l lăudăm astăzi, pe 
Atanasie, alesul, cel osebit dintre bărbaţii Țării Năsăudului şi pe cei împreună păti- 

mitori cu el, ca pe cei ce au bine plăcut lui Dumnezeu şi au fost aşezaţi de Acesta 
în ceata mucenicilor; că primind zdrobirea cu roata, crucea lui Hristos a prea slăvit. 


Sinaxar 


Întru această zi, 12 noiembrie, pomenirea Sfinţilor martiri mărturisitori năsău- 
deni: Atanasie Todoran din Bichigiu, Vasile din Zagra, Grigore din Telciu şi 
Vasile din Mocod, precum a altor nouăsprezece persoane care, fiind supuse bă- 
tăilor, s-au săvârşit. 


Acest sfânt martir al neamului nostru s-a născut în Bichigiu, sat de pe Valea 
Salăutei, într-o familie de creştini ortodocşi. Despre copilăna lui ne-au rămas 
puţine cunoştinţe; se ştie doar că sfântul era fruntaş în comună şi cunoscător de 
carte, fusese jude şi colector al dărilor în comunele de pe Valea Bichigiului şi a 
Sălăutei. 


Încă din tinereţe, pentru virtuțile sale şi pentru curajul său, a făcut parte dintr-un 
regiment militar al împărăției de la Viena. De aici, amănându-i-se eliberarea, a 
plecat din oastea stăpânilor săi de altă credinţă şi s-a întors acasă. Urmărit de 
oamenii împărăției, s-a refugiat în Munţii Țibleşului, în Maramureş şi în Ţara 
Chioarului. 


În acest surghiun s-a rugat neîncetat lui Dumnezeu pentru sine şi pentru semenii săi 
aflaţi în suferinţe şi în umilinţe de tot felul. Nevoinţele sale s-au înmulţit mai mult 
când a fost prins de cei rău credincioşi şi a fost închis câțiva ani în Turnul 
Dogarilor din cetatea Bistriţei. După ce a fost eliberat, s-a întors la Bichigiu, unde 
credinţa ortodoxă a strămoşilor săi era ameninţată de cei rău credincioşi. Astfel că, 
neexistiind preot ortodox în sat, s-a opus cu îndârjire împărtăşirii fiului său cu 
azimă, precum şi spovedirii lui de către un preot uniat. 


Credinţa sa în Dumnezeu şi dorinţa sa de dreptate şi de adevăr nu l-au părăsit 
niciodată. Pentru aceasta, în anii 1761-1762 a tratat cu guvernul din Viena, alături 
de alţi fruntaşi, trecerea la uniatism prin militarizarea a 21 de comune de pe Valea 
Bichigiului, Sălăutei şi Someşului mare. Împreună cu alţi români, el însuşi a fost la 
Viena unde s-a încheiat pactul cu guvernul şi li s-au dat asigurări că după intrarea 
în regimentul grăniceresc, românii din ţinutul Năsăudului vor beneficia de înlesniri 
şi nu vor fi siliţi să-şi lepede credinţa ortodoxă. Întors acasă şi aşteptând roadele 
înțelegerii, fericitul Atanasie şi-a dat seama că nu s-a ţinut seama de dorința 
românilor şi a început să se opună pe față convertirii la catolicism. 

La 10 mai 1763, la Salva, pe platoul numit „La mocirla”, era organizată sfințirea 
drapelelor de luptă şi depunerea jurământului de către nouă companii ale 
Regimentului de graniţă nou înfiinţat. Generalul Bukow, de tristă pomenire, trimis 
de Curtea din Viena să urmărească şi să impulsioneze în Ardeal trecerea la 
catolicism, a venit să primească jurământul grănicerilor năsăudeni şi să le 
sfinţească steagul, fiind însoţit de episcopul unit. 


În acele momente de grea încercare pentru creştinii ortodocşi, când militarii erau 
pregătiţi pentru depunerea jurământului, în față a ieşit, călare, „moş Tănase 
Todoran” - în vârstă de 104 ani, potrivit tradiției - şi le-a rostit grănicerilor o 
cuvântare. Printre altele le spunea: „De doi ani noi suntem grăniceri şi carte n-am 
primit de la înalta Împărăteasă că suntem oameni liberi!... Şi apoi aşa nu vom 
purta armele, ca Sfânta credinţă să ne-o batjocorească! Jos armele!”. 


Cuvintele înflăcărate ale evlaviosului bătrân au dat roade în inimile ascultătorilor 
săi şi astfel, soldaţii care urmau să depună jurământ de credinţă faţă de Viena au 
trecut de partea lui Atanasie, aruncând armele jos. Nu mult după aceea, stăpânirea 
a făcut cercetări pentru ca vinovaţii să fie pedepsiţi. 


Din această pricină, la 12 noiembrie 1763, pe acelaşi platou din Salva, a avut loc 
schingiuirea apărătorilor credinţei strămoşeşti şi a libertăţilor umane. 


Binecredinciosul mucenic Atanasie a fost frânt cu roata de sus în jos, iar capul i-a 
fost legat de o roată, „pentru că 1-a reţinut pe oameni de la unire şi de la înrolarea 
în statutul militar grăniceresc...”. 


Împreună cu el şi-au aflat sfârşitul mucenicesc şi alți trei tovarăşi ai săi: Vasile din 
Mocod, Grigore din Zagra şi Vasile din Telciu. De asemenea, alţi nouăsprezece 
creştini ortodocşi au fost bătuţi cu vergi, mulți dintre ei murind sub lovituri. 


Capetele sfinților martirizați au fost ridicate în pari la poarta caselor în care 
locuiseră, iar bucăţi din trupurile ciopârţite au fost aşezate la răscruci de drumuri. 
În astfel de chinuri s-a săvârşit vrednicul de pomenire Sfântul martir Atanasie, 
vărsându-şi sângele pentru credinţa strămoşească şi pentru drepturile fraților săi 
români din Transilvania. 


De atunci şi până astăzi, cinstirea nevoinţelor lui şi a celor pătimitori împreună cu 
el se face neîntrerupt în sufletele ortodocşilor năsăudeni. 

Cu ale lor sfinte rugăciuni, Doamne lisuse Hristoase, Fiul lui Dumnezeu, milu- 
ieşte-ne pe noi. Amin! 


Cântarea a 7-a 


Irmos: Îngerul a făcut cuptor dătător de rouă cuvioşilor tineri, iar pe caldei arzân- 
du-i porunca lui Dumnezeu, pe tiranul l-a plecat şi a strigat: Binecuvântat eşti 
Dumnezeul părinților noştri. 


Bărbat sfânt ales de Hristos, apărător de lege, întărindu-te prin credinţa în virtuțile 
strămoşeşti, ai alungat prin faptele tale întunericul amăgirilor şi ridicându-te 
deasupra lor, te-ai adăugat în ceata cuvioşilor şi martirilor din Ardeal. 


Cu faptele tale cele bune te-ai rugat neîncetat lui Dumnezeu, în vremuri de 
primejdie; braţul ţi l-ai ridicat pentru credinţă şi neam, ostenindu-te necontenit spre 
dobândirea Împărăției. 


Slavă Tatălui şi Fiului şi Sfântului Duh. 


Asemenea Mântuitorului Hristos ai urcat o Golgotă şi înlănţuit asemenea unui leu, 
ai dat glas mărturisirii tale pentru Biserica lui, zdrobind sub picioarele tale făgă- 
duinţele deşarte ale stăpânitorilor vremelnici ai neamului tău. 


Şi acum şi pururea şi în vecii vecilor. Amin (a Născătoarei de Dumnezeu) 


Sub ascultarea ta, Născătoare de Dumnezeu, venim şi cerem iertare pentru păcatele 
noastre şi înălțându-ne din noianul fărădelegilor, te rugăm să ne curăţeşti de toată 
întinarea ca, ridicându-ne degrabă, să-ţi putem sluji ţie şi Fiului şi Dumnezeului 
nostru, Hristos. 


Catavasia: N-au slujit făpturi înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 
părinților noştri şi Doamne, bine eşti cuvântat. 


Cântarea a 8-a 
Irmos: Din văpaie cuvioşilor rouă ai izvorât şi Jertfa dreptului cu apă ai ars-o; că 


pe toate le faci, Hristoase, cu singură voia Ta; pe Tine Te prea înălțăm întru toți 
vecii. 

Dreapta credință a moşilor şi strămoşilor tăi ai păzit-o călăuzitor făcându-te 
poporului tău din tinereţile tale şi pe mulţi i-ai adus pe calea credinţei şi i-ai ridicat 
din rătăcirile cele viclene ale înşelătorilor. Deci, pătimind până la sânge, ai fost 
rânduit de Hristos în corturile drepţilor, unde te rogi neîncetat pentru sufletele 
noastre. 


Cinstit fiind de Dumnezeu cu ani mulţi, în bunătăţile cele cereşti, precum patriarhii 
din vechime, ţi-ai petrecut viaţa în cuviinţă şi dreptate; şi primind lovituri cumplite, 
L-ai slăvit neîncetat pe Hristos chiar şi în ceasul morţii, când potrivnicu tăi au 
poruncit cu asprime să fu frânt cu roata de sus în jos, iar capul să-ţi fie legat de o 
roată. Pentru aceasta, fericite mucenice Atanasie, te lăudăm ca pe un apărător 
neînfricat al Bisericii dreptmăritoare. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Mult ai iubit rânduielile Bisericii tale; că, fiind fiul tău pe moarte, n-ai îngăduit ca 
cei străini de credință ortodoxă să-l cuminece cu azima, întărindu-te astfel în 
ascultare sfântă faţă de Hristos Dumnezeu. Şi, sălăşluindu-te în casa de slavă ce ţi- 
a fost rânduită, cânţi împreună cu îngerii şi cu toţi sfinţii cântarea de laudă: Bine- 
cuvântat eşti Doamne, Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu) 
Mireasă a Tatălui ceresc, Biserică a Sfântului Duh şi Născătoare a întrupării celei 
dumnezeieşti, Marie, Fecioară fără prihană, ceea ce ai cuprins în pântecele tău 
mântuirea noastră, ţie ne rugăm şi ţie îți cerem: Roagă-L pe prea milostivul 
Dumnezeu, pe Acela roagă-L, să miluiască sufletele noastre. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi veci. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită pe toată lumea ridică să-Ţi cânte 


Ție: pe Domnul, lucrurile, lăudaţi-L şi-L prea înălțaţi pe Dânsul întru toţi vecii. 


Cântarea a 9-a 


Ar Dr Dr dr dr de Dr dr d Dr Dr dr dr De de dr Ar A de dr dr A A 


Xp XP XP IP IP 3 3 2 2 E IP 3 3 E E 0 E IP IP E E IP e XX XX 


Ar De De de De Dr De e De De de De Dr Dr De De De De e de de e Ar A rd 


XP PP 2 0 E E IE IP IP 3 5 IE IE II IE E E XX 


Irmos: Pe Dumnezeu a-L vedea nu este cu putinţă oamenilor, spre care nu cutează 
a căuta oștile îngereşti; iar prin tine, Preacurată, s-a arătat oamenilor cuvântul 
întrupat; pe care, mărindu-L cu oştile îngereşti, pe Tine te mărim. 


Tăria martirilor de odinioară arătând, fericirea lor moştenind, în baia sângelui 
spălându-te, mare mucenice Atanasie, ai luat de la Dumnezeu cununa muce- 
nicească şi te bucuri împreună cu îngerii, cântând lui Dumnezeu: Pe Domnul 
lăudaţi-L şi-L prea înălțaţi întru toți vecii. 


Luminat fiind cu dumnezeiasca mărire şi cu harul Sfântului Duh, mucenice, 
purtătorule de chinuri, străluceşti luminos şi întăreşti pe cei ce cântă lui Dumnezeu: 
Pe Domnul lăudaţi-L şi-L prea înălțaţi întru toți vecii. 


Slavă Tatălui şi Fiului şi Sfântului Duh. 


Cinstindu-te pe tine, mucenice Atanasie, ÎL lăudăm pe Dumnezeu Cel închinat în 
trei ipostasuri: Tatăl, Fiul şi Sfântul Duh, Treimea cea de o fiinţă şi nedespărțită, şi 
credem că prin rugăciunile tale ne mântuim. 


Şi acum şi pururea şi în vecii vecilor. Amin (a Născătoarei de Dumnezeu) 


Prea luminată Maică Fecioară pe toţi cei ce te cinstesc pe tine, cea cu totul ade- 
vărată Născătoare de Dumnezeu, păzeşte-i tu, ceea ce eşti binecuvântată între 
femei, cu totul fără prihană Stăpână. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Crucea lui Hristos luând şi pe potrivnicii tăi risipindu-i, ai ales calea cea strâmtă a 
muceniciei şi bună îndrăzneală ai câştigat în faţa Dreptului Judecător, Sfinte 
Atanasie, cel ce eşti stâlpul de foc al credinţei ortodoxe. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 

Pe cei săraci miluindu-i, pe cei scârbiți mângâindu-i şi tuturor ajutându-le, Mireasă 
a cerului eşti Fecioară Marie; cheamă prin rugăciunile tale pe Hristos Dumnezeu să 
ne izbăvească de uneltirile cele viclene, ca să ne curăţăm de toate răutăţile şi să 
dobândim binecuvântările Sfinţilor. 


La laude 
Stihirile mucenicului, glasul al 2-lea: 
Podobie: Cu ce cununi de laudă vom încununa... 


Căutând cu milă la credincioşii Tăi, Doamne, cu negrăite bunătăţi ne-ai îndestulat; 
că alegând dintre casnicii tăi pe Sfântul Atanasie, cu alese virtuţi l-ai îmbrăcat, ca 
să fie pururea rugător pentru sufletele noastre. (de două ori) 


Te-a văzut Dumnezeu, fericite Atanasie şi te-a pus spre mărturia noastră nevoitor şi 
păstrător de lege, cu dreptate şi milostivire îmbrăcându-te. Pentru aceasta, mulțu- 
mitori fiind lui Hristos, cu îndrăznire să strigăm: Slavă Ţie, Doamne, cel ce I-ai 
aşezat între sfinți pe neînfricatul martir Atanasie. 


Bucură-te, candelă care luminezi întunericul şi alungi pe potrivnicii Ortodoxiei! 
Bucură-te, rug nestins al Duhului Sfânt şi sabie de foc care arzi eresurile! Bucură- 
te, vas ales al Mielului Hristos şi jertfă de sânge pe altarul credinţe străbune! Bu- 
cură-te, martire Atanasie, neînfricat mărturisitor al dreptei credinţe. 


Slavă Tatălui şi Fiului şi Sfântului Duh. 

Ca o stea strălucitoare între sfinţii lui Dumnezeu eşti astăzi, Sfinte martire Ata- 
nasie; că văzându-te noi, credincioşii, cu adevărat ne minunăm şi-ţi cântăm cu 
mulţumire, ca prin rugăciunile tale să primim cele bune şi de folos sufletelor noa- 


stre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Scoate din necazuri şi nevoi pe robii tăi, prea curată Fecioară, Născătoare de 
Dumnezeu, pentru rugăciunile Sfântului Atanasie, mucenicul lui Hristos. 


Doxokogia mare, ecteniile şi otpustul. 

La Liturghie 


Apostolul din Epistola către Evrei (XI, 33-40; XII, 1-2): Fraţilor, sfinţii toți... 
(caută în Duminica tuturor Sfinţilor) 


33.Care prin credinţă, au biruit împărăţii, au făcut dreptate, au dobândit făgă- 
duinţele, au astupat gurile leilor, 

34. Au stins puterea focului, au scăpat de ascuţişul sabiei, s-au împuternicit, din 
slabi ce erau s-au făcut tari în război, au întors taberele vrăjmaşilor pe fugă; 

35. Unele femei şi-au luat pe morţii lor înviaţi. lar alţii au fost chinuiţi, nepri- 
mind izbăvirea, ca să dobândească mai bună înviere; 

36. Alţii au suferit batjocură şi bici, ba chiar lanţuri şi închisoare; 

37.4u fost ucişi cu pietre, au fost puşi la cazne, au fost tăiaţi cu fierăstrăul, au 
murit ucişi cu sabia, au pribegit în piei de oaie şi în piei de capră, lipsiţi, 
Strâmtoraţi, rău primiţi. 

38.Ei, de care lumea nu era vrednică, au rătăcit în pustii, şi în munţi, şi în 
peşteri, şi în crăpăturile pământului. 

39.Și toţi aceştia, mărturisiţi fiind prin credinţă, n-au primit făgăduinţa, 
40.Pentru că Dumnezeu rânduise pentru noi ceva mai bun, ca ei să nu ia fără 
noi desăvârşirea. 


1.De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2.Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 


Evanghelia de la Luca (XXI, 12-18): Zis-a Domnul ucenicilor... (caută marți în 
săptămâna a XXIX după Rusalii) 


12. Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnife, ducându-vă la împărați şi la 
dregători, pentru numele Meu. 

13. Și va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Şi veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Și veţi fi urâţi de toţi pentru numele Meu. 

18. Și păr din capul vostru nu va pieri. 

19. Prin răbdarea voastră veţi dobândi sufletele voastre. 


Chinonicul: Bucuraţi-vă drepţilor de Domnul, celor drepți li se cuvine laudă. 


Sursa: Slujba Sfinţilor martiri năsăudeni 

Văzând neamul tău atât de mult batjocorit şi credinţa ortodoxă prigonită, cu râvnă 
duhovnicească într-armându-te, te-ai pus pe tine stâlp de foc în fruntea creştinilor 
şi prin însăşi viaţa ta dăruită lui Hristos, i-ai luminat. 


Slavă Tatălui şi Fiului şi Sfântului Duh. 


Din Țara Năsăudului trecând în Moldova şi în Maramureş, lepădând straiele stră- 
vechi şi îmbrăcând haine ostăşeşti, cu mare cinste în oastea fraților de un neam cu 
tine ai luptat, alungându-i pe toţi cei ce doreau pierzarea poporului tău, neînfricate 
martire Atanasie. 


Şi acum şi pururea şi în vecii vecilor. Amin (a Născătoarei de Dumnezeu) 


Adăpându-ne de la izvorul prea curat al suferințelor, luând crucea şi urmându-l lui 
Hristos, să căutăm mângâierea şi pacea la prea curata Împărăteasa şi Doamna 
Atotmilostivă. Degrabă să alergăm la mijlocitoarea şi ajutaţi de ceata mucenicilor, 
aşa să strigăm: Miluieşte-ne prin rugăciunile tale, ceea ce eşti binecuvântată, Ma- 
rie, Maică de Dumnezeu Născătoare. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maice şi mă voi arăta luminat prăznuind şi voi cânta minunile ei, 
bucurându-mă. 


Cântarea a 3-a 


Irmos: Nu este sfânt precum Tu, Doamne, Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Ca un foc şi ca un tunet te-au cunoscut potrivnicii tăi ostaşule neînfricat; la glasul 
tău ostaşii s-au făcut ascultători de Hristos şi lepădând armele, s-au lepădat de 
legile nedrepte ale străinilor şi întorcându-se în rânduielile străbunilor, I-au slăvit 
pe Dumnezeu, neînfricate şi biruitorule martir Atanasie. 


Slavă Tatălui şi Fiului şi Sfântului Duh. 
Rugător şi stăruitor către Dumnezeu, ai hotărât să mori decât să primeşti învățături 
străine, pildă de tărie în credinţă făcându-te tuturor oamenilor. Pentru aceasta, 


neîncetat, cerul şi pământul te laudă şi te cinstesc, martire Atanasie. 


Şi acum şi pururea şi în vecii vecilor. Amin (a Născătoarei de Dumnezeu) 

Preacuratului tău chip ne închinăm, Născătoare de Dumnezeu, ca una ce eşti dătă- 
toare de nădejdi şi apărătoare a celor urgisiţi;, numindu-te icoană a tainei lui 
Hristos, te rugăm: apără şi miluieşte, ridică-ne şi ne păzeşte de adâncul deznă- 
dejdilor şi de uneltirile celui viclean. 


Catavasie: Sfatul cel neurmat şi dumnezeiesc, al Intrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 4-a 


Irmos: Hristos este puterea mea, Dumnezeul şi Domnul, cinstita Biserică cu dum- 
nezeiască cuviinţă cântă, grăind; din cuget curat intră Domnul prăznuind. 


Cu roata de fier ucigându-te călăul, grozăvia sfârşitului tău nu te-a înspăimântat. 
lăudându-l pe Hristos necontenit, ai întrezărit acolo bucuriile cele veşnice şi ridi- 
cându-te cu sufletul peste nimicniciile vremilor, nu te-ai lepădat de credinţa 
poporului tău, biruindu-i cu tunetul ultimei tale suflări pe călcătorii de lege. Pentru 
aceasta, cu credinţă mare te cinstim. 


Slavă Tatălui şi Fiului şi Sfântului Duh. 


Tuturor le-ai strigat că libertatea este darul lui Dumnezeu şi că nu te vei învoi cu 
nimeni ca legea ortodoxă să fie batjocorită; hotărât a pieri mai bucuros decât a 
primi o altă credinţă, ai zis: „În pământ de m-or băga/Nu mă las de legea 
mea/Asta-i legea lui Hristos. ” Pentru aceea poporul pe drept te-a numit martir şi 
bătrân înţelept, „Moş Tănase Todoran, neînfricatul ardelean. ” 


Şi acum şi pururea şi în vecii vecilor. Amin (a Născătoarei de Dumnezeu) 


Împărăteasă a Heruvimilor, Împărăteasă a toată făptura, cămara întrupării lui 
Dumnezeu, uşă prin care a trecut doar singurul tău Fiu, împăratul şi Mântuitorul 
Hristos, tu cea care ai ţinut pe sfintele tale braţe pe Cel ce a făcut cerul şi pământul, 
mamă a Lui şi a noastră, roagă-L pe Acesta să dăruiască lumii pace şi multă milă. 


Catavasia: Înţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe Dumne- 


zeu, cel ce S-a născut dintr-însa. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce mânecă la tine, 
cu dragoste mă rog, luminează-le; ca să te vadă, cuvinte al lui Dumnezeu, pe tine 
adevăratul Dumnezeu, cel ce chemi din negura greşelilor. 


Viaţa ţi-ai trăit-o în credinţă şi vitejie, supus întru toate Bisericii tale şi lovind cu 
bărbăţie în meşteşugirile amăgitorilor; credinţa ortodoxă ai descoperit-o hulitorilor, 
strălucind asemenea aurului. Pentru aceasta, împreună cu tine lui Hristos Dumne- 
zeu ne rugăm: Izbăveşte-ne de toate primejdule şi uneltirile vrăjmaşilor, Milostive 
Doamne şi de păcate şi fărădelegi ne curăţeşte. 


Slavă Tatălui şi Fiului şi Sfântului Duh. 


Trupul tău zdrobit pe roată de fier, sfărâmat precum Sfânta cuminecătură şi chinuit 
întru lauda Domnului, te-a schimbat pe loc în martir al Golgotei; că, văzându-te 
poporul, nu s-a îngrozit; ci mai aprig din lenevie ieşind, cu glas tare se ruga lui 
Hristos, zicând: Slavă Ție, Doamne că ai întărit pe nebiruitul ostaş al credinţei 
noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Apărătoare, Doamnă, a tuturor celor întristaţi şi prigoniți neîmpuţinată solitoare a 
păcătoşilor, îți mulţumim pentru mijlocirile tale şi aşa îți cântăm: Bucură-te, 
izvorule al vieţii şi fântână a tămăduirilor, bucură-te, frumuseţe şi minune a ceru- 
lui, bucură-te, întărirea celor din primejdii şi ajutătoarea cea grabnică a tuturor 
credincioşilor. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, mult Milostive. 


Pe chiar locul martiriului l-ai înfruntat pe generalul fără de Dumnezeu trimis al 
împărătesei şi împotrivindu-te să juri pe altă credinţă, doar lui Hristos Împăratul I- 
al jurat în veci credinţă dreaptă. 

Bătrâneţile nu ţi-au fost povară, ci ca un cerb ai sărit peste crugul anilor cu 
înţelepciune ai învins neputinţele trupului, făcându-l rob sufletului şi slujitor lui 
Hristos. 


Intors acasă şi întemnițat fiind, încredinţat de viaţa cea viitoare, nu te-ai lepădat de 
Biserică şi de sfinţenia legii strămoşeşti, ci ai ales suferința, neînfricate iubitorule 
de Hristos, martire Atanasie. 


Dorit-ai ca dreptatea oamenilor să urmeze dreptăţii lui Dumnezeu şi de aceea te-ai 
împotrivit fărădelegilor şi ai căutat dreptate neamului tău în ţară străină şi la curțile 
împăraţilor. Dar, negăsind-o, ţi-ai întors faţa către Hristos, Domnul Dreptăţii şi 
Împăratul Împăraţilor şi prin EL, ţi-ai aflat alinare, fericite martir Atanasie. 


Slavă Tatălui şi Fiului şi Sfântului Duh. 


Cunoscut-ai că Hristos este biruitorul morţii şi al iadului; asemenea Lui, ca un miel 
spre junghiere te-ai adus, martire Atanasie, nimicind stricăciunile întunericului. 
Precum lumina care luminează adâncimile nopţii te-ai arătat poporului tău, lumi- 
nându-l. 


Şi acum şi pururea şi în vecii vecilor. Amin (a Născătoarei de Dumnezeu) 


Milostivirile Fecioarei şi mijlocirile ei neîncetate se prefac în lacrimi de bucurie 
pentru cei asupriţi şi prigoniţi. Pe Maica lui Dumnezeu o vedem arzând precum 
rugul aprins şi încălzindu-ne la focul rugăciunilor ei, dobândim cu toţii mare milă. 
Pentru aceasta, îngenunchind sub Acoperământul tău, mulţumitori fiind, te lăudăm 
cu glas mare, Născătoare de Dumnezeu. 


Catavasia: Pe ai tăi cântăreți, Născătoare de Dumnezeu, ceea ce ce eşti izvor viu şi 
îndestulat, care s-au împreunat ceată duhovnicească, întăreşte-i întru dumneze- 
iască mărirea ta, cununilor măririi învrednicindu-i. 


Sedealna Sfântului mucenic Atanasie, glasul al 8-lea: Biruitor asupra nedreptăţilor 
şi crainic al Ortodoxiei, mărturisitor al legii lui Hristos şi neînfricat apărător al 
credinţei, aşa te vom numi pe tine, Sfinte martire Atanasie. Urmând pilda lui Ilie, 
netemătorul luptător cu slujitorii lui Baal, aşa şi tu te-ai împotrivit rânduielilor 
străine şi chemând în ajutor pe Dumnezeul cel Viu, le-ai stins de la faţa poporului 
tău. Pentru aceasta, împreună cu toţi credincioşii îţi strigăm ție: Roagă-te lui 
Hristos Dumnezeu iertare de păcate să dăruiască celor ce prăznuiesc cu dragoste 
sfântă pomenirea ta. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Fecioară şi Născătoare de Dumnezeu, cămara cea nestricată a Mirelui ceresc, Rai 
de taină al Împăratului Hristos, cel ce pe lemnul crucii şi-a răstignit de bunăvoie 
trupul pentru mântuirea noastră. Marie, începătura omenească Fiului tău, pe unul 
din Treime născându-L, L-ai dăruit lumii şi nouă pe Dumnezeu cel întrupat. 


Condacul, glasul al 8-lea, Podobie: Dintru Înălţime Te-ai pogorât pe pământ cu 
voirea, Cel mai presus de tot începutul şi firea omenească cea smerită ai înălțat-o, 
prin Crucea Ta, din iadul cel mai de jos; pentru că nu este sfânt afară de Tine, 
Iubitorule de oameni. 


Povara celor o sută patru ani nu te-au oprit de la moartea martirică şi fără teamă ai 
primit cununa suferinţei, preschimbând-o în cununa cea neveştejită a biruinţei şi 
făcându-te ostaş credincios lui Hristos, ai câştigat Împărăţia cea veşnică; iar pe noi 
îmbărbătându-ne în Duh şi adevăr, ne-ai dăruit întărire în credinţă şi nădejde în 
mântuire. Pentru aceasta, Sfinte mucenice Atanasie roagă-L pe Milostivul Dumne- 
zeu să ne apere şi să ne izbăvească de primejdii şi necazuri. 


Icos: Pe neînfricatul apărător al credinţei celei drepte, pe mărturisitorul cel drept al 
lui Hristos, pe păstrătorul rânduielilor legii, pe mielul de junghiere al Domnului şi 
pe vasul ales al poporului drepcredincios, să-l cântăm şi să-l lăudăm astăzi, pe 
Atanasie, alesul, cel osebit dintre bărbații Țării Năsăudului şi pe cei împreună 
pătimitori cu el, ca pe cei ce au bineplăcut lui Dumnezeu şi au fost aşezaţi de 
Acesta în ceata mucenicilor;, că primind zdrobirea cu roata, crucea lui Hristos a 
prea slăvit. 


Cântarea a 7-a 
Irmos: Ingerul a făcut cuptor dătător de rouă cuvioşilor tineri, iar pe caldei arzân- 


du-i porunca lui Dumnezeu, pe tiranul l-a plecat şi a strigat: Binecuvântat eşti 
Dumnezeul părinților noştri. 

Bărbat sfânt ales de Hristos, apărător de lege, întărindu-te prin credinţa în virtuțile 
strămoşeşti, ai alungat prin faptele tale întunericul amăgirilor şi ridicându-te 
deasupra lor, te-ai adăugat în ceata cuvioşilor şi martirilor din Ardeal. 


Cu faptele tale cele bune te-ai rugat neîncetat lui Dumnezeu, în vremuri de pri- 
mejdie; braţul ţi l-ai ridicat pentru credință şi neam, ostenindu-te necontenit spre 
dobândirea Împărăției. 


Slavă Tatălui şi Fiului şi Sfântului Duh. 


Asemenea Mântuitorului Hristos ai urcat o Golgotă şi înlănţuit asemenea unui leu, 
al dat glas mărturisiri tale pentru Biserica lui, zdrobind sub picioarele tale 
făgăduinţele deşarte ale stăpânitorilor vremelnici ai neamului tău. 


Şi acum şi pururea şi în vecii vecilor. Amin (a Născătoarei de Dumnezeu) 


Sub ascultarea ta, Născătoare de Dumnezeu, venim şi cerem iertare pentru păcatele 
noastre şi înălţându-ne din noianul fărădelegilor, te rugăm să ne curăţeşti de toată 
întinarea ca, ridicându-ne degrabă, să-ţi putem sluji ţie şi Fiului şi Dumnezeului 
nostru, Hristos. 


Catavasia: N-au slujit făpturi înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumnezeul 
părinților noştri şi Doamne, bine eşti cuvântat. 


Cântarea a 8-a 


Irmos: Din văpaie cuvioşilor rouă ai izvorât şi Jertfa dreptului cu apă ai ars-o; că 
pe toate le faci, Hristoase, cu singură voia Ta; pe Tine Te prea înălţăm întru toţi 
vecii. 


Dreapta credință a moşilor şi strămoşilor tăi ai păzit-o călăuzitor făcându-te 
poporului tău din tinerețile tale şi pe mulţi i-ai adus pe calea credinţei şi i-ai ridicat 
din rătăcirile cele viclene ale înşelătorilor. Deci, pătimind până la sânge, ai fost 
rânduit de Hristos în corturile drepţilor, unde te rogi neîncetat pentru sufletele 
noastre. 


Cinstit fund de Dumnezeu cu ani mulți, în bunătăţile cele cereşti, precum patriarhii 
din vechime, ţi-ai petrecut viaţa în cuviinţă şi dreptate; şi primind lovituri cumplite, 
L-ai slăvit neîncetat pe Hristos chiar şi în ceasul morţii, când potrivnicii tăi au 

poruncit cu asprime să fu frânt cu roata de sus în jos, iar capul să-ţi fie legat de o 
roată. Pentru aceasta, fericite mucenice Atanasie, te lăudăm ca pe un apărător 
neînfricat al Bisericii dreptmăritoare. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Mult ai iubit rânduielile Bisericii tale; că, fiind fiul tău pe moarte, n-ai îngăduit ca 
cei străini de credință ortodoxă să-l cuminece cu azima, întărindu-te astfel în 
ascultare sfântă faţă de Hristos Dumnezeu. Şi, sălăşluindu-te în casa de slavă ce ţi- 
a fost rânduită, cânţi împreună cu îngerii şi cu toți sfinţii cântarea de laudă: Bine- 
cuvântat eşti Doamne, Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Mireasă a Tatălui ceresc, Biserică a Sfântului Duh şi Născătoare a întrupării celei 
dumnezeieşti, Marie, Fecioară fără prihană, ceea ce ai cuprins în pântecele tău 
mântuirea noastră, ţie ne rugăm şi ție îţi cerem: Roagă-L pe prea milostivul Dum- 
nezeu, pe Acela roagă-L, să miluiască sufletele noastre. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi veci. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fund închipuită, iar acum plinită pe toată lumea ridică să-Ţi cânte 
Ție: pe Domnul, lucrurile, lăudaţi-L şi-L prea înălțaţi pe Dânsul întru toți vecii. 


Cântarea a 9-a 


Irmos: Pe Dumnezeu a-L vedea nu este cu putinţă oamenilor, spre care nu cutează 
a căuta oştile îngereşti; iar prin tine, Preacurată, s-a arătat oamenilor cuvântul 
întrupat; pe care, mărindu-L cu oştile îngereşti, pe Tine te mărim. 


Tăria martirilor de odinioară arătând, fericirea lor moştenind, în baia sângelui 
spălându-te, mare mucenice Atanasie, ai luat de la Dumnezeu cununa muceni- 
cească şi te bucuri împreună cu îngerii, cântând lui Dumnezeu: Pe Domnul lău- 
daţi-L şi-L prea înălțaţi întru toți veci. 

Luminat fiind cu dumnezeiasca mărire şi cu harul Sfântului Duh, mucenice, 
purtătorule de chinuri, străluceşti luminos şi întăreşti pe cei ce cântă lui Dumnezeu: 
Pe Domnul lăudaţi-L şi-L prea înălţaţi întru toți vecii. 


Slavă Tatălui şi Fiului şi Sfântului Duh. 

Cinstindu-te pe tine, mucenice Atanasie, ÎL lăudăm pe Dumnezeu cel închinat în 
trei ipostasuri: Tatăl, Fiul şi Sfântul Duh, Treimea cea de o fiinţă şi nedespărțită, şi 
credem că prin rugăciunile tale ne mântuim. 

Şi acum şi pururea şi în vecii vecilor. Amin (a Născătoarei de Dumnezeu) 

Prea luminată Maică Fecioară pe toţi cei ce te cinstesc pe tine, cea cu totul 


adevărată Născătoare de Dumnezeu, păzeşte-i tu, ceea ce eşti binecuvântată între 
femei, cu totul fără prihană Stăpână. 

Acatistul Sfântului Atanasie Todoran din Bichigiu 


Viaţa și Acatistul 
Sfinților Martiri 
și Mărturisitori Năsăudeni: 
ATANASIE "TODORAN din Bichigiu, 
VASILE din Mocod, GRIGORIE 
din Zagra și VASILE din Telciu 


COLECȚIA ACATISTE ȘI VIEŢI DE SFINȚI "SA; 


Editura Institutului Biblic și de Misiune Ortodoxă 


Acatistul Sfinţilor martiri năsăudeni, Catedrala Mitropolitană Cluj-Napoca: 
https://www.youtube.com/watch ?v=1L020PEfodDk 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Pe iubitorul de nevoinţe, pe mărturisitorul Ortodoxiei, pe Sfântul Atanasie, băr- 
batul prea înţelept şi împlinitorul bunelor rânduieli ale Bisericii lui Hristos, să-l 
cinstim şi să-l lăudăm după cuviinţă căci, vrednic fiind de mărirea lui Dumnezeu, 
prin moartea sa pe roată 1-a biruit pe prigonitori. Pentru aceasta, într-un glas, cu 
bucurie să-i cântăm: Bucură-te, Sfinte Atanasie, martirul cel neînfricat şi apă- 
rătorul dreptei credinţe. 


Icos 1 

Din tinereţe ai fost mărturisitor al dreptei credinţe şi statornic luptător împotriva 
nedreptăților săvârşite neamului tău; te-ai ridicat cu bărbăție să aperi drepturile 
fraților tăi ortodocşi din Ardeal, biruind prin moartea ta martirică toate uneltirile 
viclene ale asupritorilor. Pentru aceasta, minunându-ne de virtuțile tale, te cinstim 
ŞI-ți cântăm: 

Bucură-te, podoaba cea prea frumoasă a mucenicilor, 

Bucură-te, râvnitorule de cele cerești, 

Bucură-te, luptătorule pentru dreptate şi apărător al Ortodoxiei, 

Bucură-te, păstrător al rânduielilor strămoşeşti, 

Bucură-te, ancoră tare pentru cei prigoniți pentru dreptate, 

Bucură-te, lumină a mărturisitorilor lui Hristos, 

Bucură-te, că urmând în suferință Mântuitorului Hristos moartea nu te-a înfricoşat, 

Bucură-te, că faptele tale le-ai săvârşit cu puterea Duhului Sfânt, 

Bucură-te, că asemenea lui David prin tăria credinţei ai biruit, 

Bucură-te, fiu al Ţării Năsăudului şi ostaş neînfricat al Bisericii, 

Bucură-te, purtătorul suferințelor neamului tău, 

Bucură-te, că, biruind împărăţia vremelnică, ai câştigat Împărăţia lui Hristos, 
Bucură-te, Sfinte Atanasie, martirul cel neînfricat şi apărătorul dreptei credinţe! 


Condacul al 2-lea 

Precum oarecând Moise ridicând şarpele în pustie a arătat jertfa Mântuitorului 
înălţat pe cruce şi tu ai fost înălţat pe roată de prigonitorii tăi făcându-te următor 
Domnului şi precum cei de odinioară se vindecau de muşcăturile cele înveninate 
privind şarpele înălțat pe lemn, aşa şi tu sfinte, celor ce te prigoneau le-ai pre- 
schimbat gândurile şi le-ai întărit credinţa, cântând lui Dumnezeu: Aliluia! 


Icosul al 2-lea 

Pildă de statornicie în credinţa ortodoxă te-ai arătat celor din Salva; căci aprinsă 
fiind inima ta de harul Sfântului Duh, ai cântat laude lui Hristos, cel ce te-a întărit 
să înfrunţi cu tărie uneltirile celor ce voiau să te depărteze de la credinţa stră- 
moşească a neamului românesc. Pentru aceasta, lăudându-te neîncetat, fericite, îţi 
cântăm: 

Bucură-te, luptător pentru drepturile creştinilor înaintea împăraţilor; 

Bucură-te, statornic apărător al credinţei neamului tău; 

Bucură-te, împlinitorul celor dorite de poporul românesc, 

Bucură-te, că prin ostenelile tale comori în ceruri ţi-ai agonisit, 

Bucură-te, cel ce n-ai suferit batjocorirea credinţei strămoşeşti; 

Bucură-te, că pe cei împreună cu tine pătimitori 1-ai îmbărbătat să se jertfească 
pentru Hristos, 

Bucură-te, că te-ai făcut pildă de apărător al credinţei celor din Maramureş şi Mol- 
dova, 

Bucură-te, mărturisitor al Ortodoxiei şi apărător al legilor strămoşeşti; 

Bucură-te, nădejdea celor prigoniţi şi asupriţi pe nedrept în această lume; 
Bucură-te, bătrân înţelept, care te-ai jertfit pentru Hristos; 

Bucură-te, cel ocrotit în suferință de Maica Domnului; 

Bucură-te, cel cinstit după cuviinţă de fiii neamului tău; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 3-lea 

Râvna mucenicilor dobândind, evlavia creştinilor dreptmăritori purtând în suflet şi 
smerenia călugărilor înţelepţi întărindu-te, Sfinte mucenice Atanasie, ostaşul lui 
Hristos, ai biruit neputinţele fireşti ale trupului şi ai răbdat pentru Hristos moarte 

martirică. Drept aceea, mulțumind lui Dumnezeu pentru darurile pe care le-ai 
primit, cu bucurie I-ai cântat: Aliluia! 


Icosul al 3-lea 

Cuvântul Evangheliei lui Hristos împlinind, credinţa cea dreaptă păzind, până la 
bătrânețile tale ai purtat cu bărbăție crucea lui Hristos, fericite Atanasie; Țara 
Năsăudului şi toate părțile româneşti laudă vrednicia ta pentru că te-ai făcut slujitor 
al Bisericii strămoşeşti şi apărător al neamului cel obidit din Ardeal în vremuri de 
prigoană. Pentru aceasta îți cântăm: 

Bucură-te, bătrân înţelept plin de puterea lui Hristos, 

Bucură-te, bucuria drepteredincioşilor care se jertfesc pentru credinţă şi neam, 
Bucură-te, că Sfinţii arhanghelii Mihail şi Gavriil ţi-au fost ajutători, 

Bucură-te, purtătorul suferințelor celor din Ardeal, 

Bucură-te, cel împreună cu Sofronie de la Cioara, lauda năsăudenilor, 

Bucură-te, rod duhovnicesc şi sămânță binecuvântată sădită în ţinutul Bichigiului, 
Bucură-te, împlinitorul tradiţiilor ortodoxe, 

Bucură-te, cel ce ai schimbat osânda nedreaptă în adevăr sfânt, 

Bucură-te, om plăcut lui Dumnezeu şi semenilor, 

Bucură-te, rob credincios al Domnului şi slujitor al tainelor cereşti, 

Bucură-te, mărturisitor plin de râvnă şi evlavie pentru Biserica lui Hristos, 
Bucură-te, stejar puternic crescut în pământul străbun al Bichigiului, 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 4-lea 

Duhul Sfânt te-a întărit în zilele bătrâneţii tale şi te-a făcut casnic şi vas ales al 
Mântuitorului Hristos; cel care după moartea cea mucenicească, te-a încununat în 
Împărăţia Sa, pe tine cel însetat după dreptate şi apărător al Casei Domnului, care 
cânţi împreună cu îngerii: Aliluia! 


Icosul al 4-lea 

Mânat de râvnă pentru Biserica cea dreptmăritoare, te-ai asemănat apostolilor şi 
martirilor celor de demult, fericite Atanasie; căci nici povara bătrâneţilor, nici 
neputinţele trupeşti nu te-au oprit să mărturiseşti cu îndrăzneală înaintea dregă- 
torilor acestei lumi, apărând legea străbună a neamului tău. Pentru aceasta, cu 
smerenie îţi aducem acest prinos de recunoştinţă zicând: 

Bucură-te, cel ce ai înfruntat pe asupritorii neamului tău; 

Bucură-te, apărător al credinţei şi chip al blândeţilor; 

Bucură-te, ancoră tare şi nemişcată a credinţei dreptmăritoare; 

Bucură-te, podoabă bărbaţilor celor jertfelnici pentru adevăr; 

Bucură-te, cel ce nu ai socotit povara bătrâneţilor pentru a-L mărturisi pe Hristos, 

Bucură-te, că toată viaţa ţi-ai petrecut-o în sfințenie, fiind călăuzit de Duhul Sfânt, 
Bucură-te, cel plin de lumină şi de dragoste dumnezeiască; 

Bucură-te, luceafăr al Ortodoxiei răsărit în vremea prigonirilor; 

Bucură-te, împreună vorbitorule cu Sfinţii neamului tău; 

Bucură-te, apărătorul Ortodoxiei şi ocrotitorul ținutului transilvan; 

Bucură-te, trâmbiţa dezrobirii şi a libertăţii; 

Bucură-te, că statornicia ta scară către cer s-a arătat; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 5-lea 

Asemenea cerbului care caută să se adape din izvoarele cele limpezi ale munţilor, 
aşa şi sufletul tău dorea să se adape din izvoarele cele nesecate ale harului care se 
revarsă din Biserica dreptmăritoare a lui Hristos. Pentru aceea, toată viaţa ta ai 
sorbit din apa vieţii şi ai întărit pe confrații tăi de un neam şi de o credinţă să 
rămână lângă izvoarele Ortodoxiei şi să-l cânte lui Dumnezeu: Aliluia! 


Icosul al 5-lea 

Întărit pe piatra cea tare a dreptei credinţe şi într-armându-te cu puterea Duhului 
Sfânt, te-ai încredinţat rugăciunilor şi milostivirilor Maicii lui Dumnezeu, care te-a 
ajutat să înfrunţi încercările trupeşti şi sufleteşti ale lumii acesteia, întărind pe 
semenii tăi. Pentru aceasta te lăudăm zicând: 

Bucură-te, că sufletul ţi-a fost plin de puterea Sfintei Treimi; 

Bucură-te, minte limpede şi cuget iluminat de harul Sfântului Duh; 

Bucură-te, ochi lăuntric văzător al tainelor lui Dumnezeu; 

Bucură-te, fiu al Bichigiului şi neînfricat luptător pentru dreptate şi adevăr; 
Bucură-te, floare aleasă crescută în ţinutul Năsăudului; 

Bucură-te, luminător al poporului drepteredincios din Ardeal; 

Bucură-te, judecător nemitarnic pentru cei nevoiaşi şi asupriţi; 

Bucură-te, că roata suferinţei ţi s-a făcut scară către cer; 

Bucură-te, rază de lumină a plaiurilor bistriţene; 

Bucură-te, „Moş Tănase Todoran, ne'nfricatul ardelean", 

Bucură-te, vultur al credinţei ce străjuieşti în Carpaţi; 

Bucură-te, mărturisitor statornic care ai spus: „în pământ de m-or băga, nu mă las 
de legea mea"; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 6-lea 

"Cine mă va despărți de dragostea lui Hristos", glăsuia oarecând, apostolul nea- 
murilor. Acest îndemn, plin de nădejde, te-a întărit şi pe tine Atanasie, atunci când 
ai fost adus înaintea judecății şi ai fost osândit la moarte. Puterea lui Hristos te-a 

întărit când roata pe care ai fost țintuit a început să-ţi zdrobească trupul ofilit de ani 
şi de bătăi. Dar pentru că sufletul ţi-a rămas veghetor, ai cântat lui Dumnezeu: 
Aliluia! 


Icosul al 6-lea 

Ca un părinte prea înţelept ai ascultat nevoinţele poporului şi la ceas de cumpănă 
te-ai făcut sfetnic şi conducător al lui, necunoscând ce înseamnă frica; precum 
voievozii din vechime, ţi-ai tras peste trup cămaşa morţii şi a învierii. De frica ta şi 
a poporului răsculat, trimişii împărătesei s-au stins precum ceara de la faţa focului. 
Minunându-ne de faptele tale cele cu adevărat dumnezeieşti şi de cuvintele tale 
pline de îmbărbătare, îți aducem această cântare: 

Bucură-te, ostaş al Ortodoxiei plin de credinţa dreaptă şi statornică; 

Bucură-te, că sângele tău s-a făcut izvor de sfinţenie şi tămăduire credincioşilor; 
Bucură-te, sabie care tai nedreptățile omeneşti; 

Bucură-te, cinstitor în Duh şi Adevăr al Prea Sfintei Treimi; 

Bucură-te, fântână a darurilor din care beau cei însetaţi de dreptate; 

Bucură-te, cel ce prin rănile tale ai tămăduit rănile neamului tău; 

Bucură-te, zestrea cea bogată a tuturor credincioşilor; 

Bucură-te, cel ce ţi-ai ales ca împărat pe Domnul-Hristos; 

Bucură-te, cel ce prin nevoinţă ai dobândit Împărăţia lui Dumnezeu; 

Bucură-te, cel ce porți suferinţele şi prigonirile celor asupriţi; 

Bucură-te, că te-ai mutat din moarte la viaţă; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 7-lea 

Sfinte martire Atanasie, cel ce locuieşti în ceruri şi împreună cu Sfinţii te veseleşti 
şi te rogi lui Dumnezeu ca să se dea pace lumii şi binecuvântare în Biserica 
dreptmăritoare, unde se laudă Treimea cea de o fiinţă şi nedespărțită, cântându-I: 
Aliluia! 


Icosul al 7-lea 

Lumină credincioşilor din Ţara Năsăudului te-ai făcut, iar credinţa ta a îndreptat 
rătăcirile cele pierzătoare, fericite Atanasie. ŞI te-ai arătat purtător de grijă pentru 
sufletele celor ce doresc să vină la cunoştinţa Adevărului şi la mântuire. Dumnezeu 
ţi-a dat putere să scoţi din deznădejde viaţa lor şi să le arăţi Lumina pe care 
întunericul nu a cuprins-o. Pentru aceasta, toţi cei credincioşi te lăudăm şi îţi cân- 
tăm: 

Bucură-te, liman al durerilor şi balsam tămăduitor al sufletelor; 

Bucură-te, temelie a curajului şi armă care biruie nedreptatea; 

Bucură-te, cel ce eliberezi pe cei ferecaţi în lanţurile asupritorilor; 

Bucură-te, că ai dat răspuns bun la Judecata cea dreaptă a lui Dumnezeu; 
Bucură-te, făche aprinsă pururea în Biserica dreptmăritoare; 

Bucură-te, că prin tine am învăţat taina sfinţeniei; 

Bucură-te, că, nevoindu-te pentru Biserică şi neam, Maica Domnului mereu te-a 
ocrotit; 

Bucură-te, că ne ajuţi să ieşim din adâncurile cele întunecate ale păcatelor grele; 
Bucură-te, nădejde puternică la ceasul sfârşitului nostru; 

Bucură-te, ocrotitorul bătrânilor celor neputincioşi; 

Bucură-te, că luând crucea pe umeri ai urmat lui Hristos; 

Bucură-te, potir în care s-a turnat apa vieţii; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 8-lea 

Credinţa cea dreaptă păzind, îndelung răbdând, calea ostenelilor săvârşind, încărcat 
de ani şi de virtuţi, când Bunul Dumnezeu a voit, ai fost chemat de Părintele 
Ceresc, fericite Atanasie, prin moarte martirică, de la cele vremelnice la cele 
nepieritoare, primind cununa neveştejită a măririi şi aşezat fiind în ceata muce- 
nicilor unde cânţi neîncetat Dumnezeului în Treime lăudat: Aliluia! 


Icosul al 8-lea 

Dumnezeu te-a chemat la cele cereşti, trecând prin suferință şi moarte martirică, 
Sfinte Atanasie, când ai împlinit vârsta patriarhilor biblici. Drept aceea, în ceruri, 
Hristos te-a îmbrăcat cu veşmântul tinereţii veşnice şi te-a aşezat în ceata 
mărturisitorilor dreptei credinţe. Amintindu-ne de viaţa ta curată şi plăcută lui 
Dumnezeu, te lăudăm zicând: 

Bucură-te, văpaie aprinsă din lumina lui Hristos; 

Bucură-te, stea cerească ce străluceşte în Împărăţia cerească; 

Bucură-te, trandafir înflorit în lumina necreată; 

Bucură-te, sfeşnic sacru aşezat în Sfânta sfintelor din ceruri; 

Bucură-te, podoabă sfântă care împodobeşti Raiul; 

Bucură-te, lauda Bichigiului şi bucuria ținutului transilvan; 

Bucură-te, dulceaţă sfântă care încălzeşti inimile credincioşilor; 

Bucură-te, mir şi tămâie a Bisericii Ortodoxe străbunc; 

Bucură-te, trup de slavă inundat de Duhul Sfânt; 

Bucură-te, icoana celor care au pătimit pentru dreptate, 

Bucură-te, cel ce lauzi pe Făcătorul împreună cu Sfinţii români; 

Bucură-te, că pomenirea ta va fi din neam în neam; 

Bucură-te, Sfinte Atanasie, martirul cel neînfricat şi apărătorul dreptei credinţe. 

Condacul al 9-lea 

De sus din cer, sfințenia ta ocrotitoare, Sfinte Atanasie, se revarsă ca un aco- 
perământ sfânt peste poporul tău mult încercat şi prin rugăciunile tale către 
Dumnezeu, reverşi peste el bunătățile: Tatălui, ale Fiului şi ale Sfântului Duh, 
încredințându-l vieţii celei nepieritoare. Neîncetat îi mulțumeşti lui Dumnezeu 
pentru binefacerile ce sunt asupra noastră şi îl rogi ca pe Cel ce este bun, blând şi 
milostiv să ne dea iertare de păcate, cântându-l: Aliluia! 


Icosul al 9-lea 

Mărgăritar de mult preţ al pământului transilvan te-ai arătat Sfinte mucenice 
Atanasie, ostaşul lui Hristos; căci după ce ai fost desprins de roata suferințelor pe 
care te-ai săvârşit, trupul tău, îngropat în pământul strămoşesc, sămânță dătătoare 
de rod duhovnicesc s-a arătat urmaşilor tăi, iar sângele tău a făcut să rodească 
nădejdea şi demnitatea noastră a celor ce cântăm, după cuviinţă pomenirea ta, 
zicând: 

Bucură-te, lumină din lumina lui Hristos care cuprinde întreg ţinutul transilvan; 
Bucură-te, călăuzitorul tinereţilor şi podoaba bătrâneților; 

Bucură-te, apărătorul ortodocșilor şi risipitorul necunoştinţei; 

Bucură-te, povăţuitorul copiilor şi ajutătorul orfanilor; 

Bucură-te, pildă de statornicie şi iscusit lucrător al virtuţilor; 

Bucură-te, cel ce ai întregit ceata martirilor ardeleni; 

Bucură-te, sprijin şi miluitor al celor prigoniţi pentru dreptate; 

Bucură-te, că prin tine odrăsleşte sămânţa prea curată a Ortodoxiei; 

Bucură-te, că te numeri printre Sfinţii mărturisitori ai Adevărului; 

Bucură-te, că pe Jertfa ta s-au ridicat mănăstiri la Salva, Pârva, Bichigiu şi Cor- 
maia; 

Bucură-te, povăţuitorul tinerilor căsătoriţi; 

Bucură-te, izvor de nădejde în suferinţe din care se adapă bunii credincioşi; 
Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 10-lea 

Ca unui mire îmbrăcat în haină luminată şi intrat în cămara lui Hristos, să-i cântăm 
mucenicului Atanasie; căci acesta ca un bun ostaş al lui Hristos pe pământ a biruit 
uneltirile lui Veliar, iar în ceruri vede pururea faţa cea prea luminată a Stăpânului 
Său, Căruia îi cântă neîncetat: Aliluia! 


Icosul al 10-lea 
Pavăză eşti credinţei şi Bisericii Ortodoxe, Sfinte Atanasie, cel ce te-ai ridicat 
împotriva nelegiuirilor şi cu viaţa ta ai apărat turma lui Hristos şi încredinţându-te 

lui Dumnezeu, ţi-ai arătat dragostea neîmpuţinată pentru rânduielile Lui cele 
creştineşti; pentru aceasta cu mărire cinstindu-te, îți cântăm: 

Bucură-te, piatră duhovnicească aşezată în Biserica dreptmăritoare; 

Bucură-te, rob al lui Hristos şi prieten al îngerilor; 

Bucură-te, cel ce te odihneşti în cămările cereşti; 

Bucură-te, jertfă bineplăcută lui Dumnezeu; 

Bucură-te, cel ce aprinzi candela dreptăţii pentru neamul românesc; 

Bucură-te, zid şi scăpare al celor abătuţi de valurile necazurilor; 

Bucură-te, izbăvirea credincioşilor ortodocşi; 

Bucură-te, taină negrăită prin care moartea se preschimbă în înviere; 

Bucură-te, apărătorul oropsiților şi păzitorul tuturor celor osândiţi; 

Bucură-te, solia păcii şi a bucuriilor duhovniceşti; 

Bucură-te, purtătorul rugăciunilor noastre la Hristos; 

Bucură-te, sămânță bună aruncată în pământ românesc; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 11-lea 

Cât de mari şi minunate sunt îndurările tale, Doamne! Că răbdarea Ta copleşeşte 
noianul păcatelor noastre. Prea milostive Mântuitorule, dăruieşte pace, linişte şi 
împăcare Bisericilor Tale şi auzi plânsul şi vezi lacrimile noastre. Miluindu-ne pe 
noi, pentru rugăciunile Sfântului martir Atanasie, dăruieşte-ne nouă şi fraților 
noştri binecuvântarea Ta, ca împreună cu alesul Tău, Ţie să ne închinăm, cântând: 
Aliluia! 


Icosul al 11-lea 

Statornic în credinţa străbună şi ostaş binecuvântat al Domnului Hristos te-au văzut 
din cer îngerii şi lăudându-ţi ostenelile, toți îți aduc acum cinstire şi închinare. 
Pentru aceasta, vrednicule Atanasie, slăvim pomenirea ta din neam în neam şi 
mulțumindu-l lui Hristos pentru jertfa ta, cântare sfântă îi cântăm: 

Bucură-te, cel ce în rănile trupului tău ai purtat suferinţele neamului nostru; 
Bucură-te, că prin rugăciunile tale din moartea păcatului la viaţă ne ridici; 
Bucură-te, martir prea fericit uns de Hristos cu mir dumnezeiesc; 

Bucură-te, cel ce ai dus în dar lui Dumnezeu, suferinţele tale; 

Bucură-te, că ai răsărit ca un crin în pământul străbun al Ardealului; 

Bucură-te, icoană vie pentru neamul românesc; 

Bucură-te, stejar al credinţei sub care se adumbresc credincioşii; 

Bucură-te, că Biserica neamului ai apărat-o de uneltirile celor străini; 

Bucură-te, sămânță binecuvântată cu rod însutit; 

Bucură-te, că din ospăţul Stăpânului, în ceruri, te îndulceşti; 

Bucură-te, călăuzitorul celor ce urmează pilda ta; 

Bucură-te, că prin rugăciunile tale primim pace cerească; 
Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 12-lea 

Alergând la moarte ca la un ospăț împărătesc, te-ai bucurat de dulceaţa Raiului, 
fericite Atanasie; iar noi, cunoscând aceasta, cu credinţă îţi cerem să ne într-armezi 
cu puterile tale şi mai osebit cu sfânta şi dumnezeiasca ta îndrăznire; ca să putem 
risipi toată lenea şi frica, şi să-i cântăm lui Dumnezeu, celui în Treime slăvit: 
Aliluia! 


Icosul al 12-lea 

Suferinţa lui Hristos te-a întărit ca să poţi îndura chinurile cele mari, Sfinte martire 
Atanasie; că ai trăit după voia lui Dumnezeu şi după poruncile lui cele sfinte, pildă 
aleasă făcându-te pentru urmaşii tăi, stea călăuzitoare şi luminoasă pentru întregul 
popor ortodox. Pentru aceea, mulțumindu-ţi neîncetat pentru ajutorul şi bine- 
facerile pe care le primim de la tine, îl slăvim pe Milostivul Dumnezeu, cântându-ţi 
unele ca acestea: 

Bucură-te, dătătorule de pace pentru cei ce sunt în necazuri şi supărări; 

Bucură-te, grabnic ajutător tuturor celor ce se roagă la icoana ta cea sfântă; 
Bucură-te, întărirea celor ce-şi încredinţează viaţa lui Dumnezeu; 

Bucură-te, vindecătorul fricii şi luptătorul care înfruntă primejdiile; 

Bucură-te, că prin tine câştigăm răsplată pentru credinţa noastră dreptmăritoare; 
Bucură-te, că jertfa ta ne dă nădejdea mântuirii; 

Bucură-te, foc care topeşte mândriile cele deşarte şi vremelnice; 

Bucură-te, că prin tine învăţăm cum se apără Biserica şi credinţa neamului; 
Bucură-te, cel ce petreci cu îngerii în ceruri şi te rogi neîncetat pentru noi, păcă- 
toşiI; 

Bucură-te, tămăduitorul bolilor nevindecate; 

Bucură-te, nădejdea mântuirii noastre; 

Bucură-te, sprijinul nostru în ziua Judecăţii; 

Bucură-te, Sfinte Atanasie, martirul cel neînfricat şi apărătorul dreptei credinţe. 


Condacul al 13-lea (de trei ori) 

O, Sfinte Atanasie, podoaba Ţării Năsăudului, lauda şi slava sfinților, martir pentru 
apărarea credinţei ortodoxe, tăria şi nădejdea celor jertfiți pentru Dumnezeu, neam 
şi Biserică, mărturisitor şi trăitor al dumnezeieştii Evanghelii şi al Sfintei Tradiţii, 
cel încununat de Hristos cu toate bunătăţile cereşti, primeşte de la noi, nevrednicii, 
mulțumire şi cântare şi roagă-L pe Milostivul Dumnezeu să miluiască şi să mân- 
tuiască sufletele noastre, ca împreună, într-un glas, să-l cântăm: Aliluia! 

Apoi iarăşi se zice: 


Icos 1 

Din tinereţe ai fost mărturisitor al dreptei credinţe şi statornic luptător împotriva 
nedreptăților săvârşite neamului tău; te-ai ridicat cu bărbăție să aperi drepturile 
fraților tăi ortodocşi din Ardeal, biruind prin moartea ta martirică toate uneltirile 
viclene ale asupritorilor. Pentru aceasta, minunându-ne de virtuțile tale, te cinstim 
ŞI-ţi cântăm: 

Bucură-te, podoaba cea prea frumoasă a mucenicilor, 

Bucură-te, râvnitorule de cele cereşti, 

Bucură-te, luptătorule pentru dreptate şi apărător al Ortodoxiei, 

Bucură-te, păstrător al rânduielilor strămoşeşti, 

Bucură-te, ancoră tare pentru cei prigoniți pentru dreptate, 

Bucură-te, lumină a mărturisitorilor lui Hristos, 

Bucură-te, că urmând în suferință Mântuitorului Hristos moartea nu te-a înfricoşat, 
Bucură-te, că faptele tale le-ai săvârşit cu puterea Duhului Sfânt, 

Bucură-te, că asemenea lui David prin tăria credinţei ai biruit, 

Bucură-te, fiu al Ţării Năsăudului şi ostaş neînfricat al Bisericii, 

Bucură-te, purtătorul suferințelor neamului tău, 

Bucură-te, că, biruind împărăţia vremelnică, ai câştigat Împărăţia lui Hristos, 
Bucură-te, Sfinte Atanasie, martirul cel neînfricat şi apărătorul dreptei credinţe! 


Condac 1 

Pe iubitorul de nevoințe, pe mărturisitorul Ortodoxiei, pe Sfântul Atanasie, 
bărbatul prea înţelept şi împlinitorul bunelor rânduieli ale Bisericii lui Hristos, să-l 
cinstim şi să-l lăudăm după cuviinţă căci, vrednic fiind de mărirea lui Dumnezeu, 
prin moartea sa pe roată i-a biruit pe prigonitori. Pentru aceasta, într-un glas, cu 
bucurie să-i cântăm: Bucură-te, Sfinte Atanasie, martirul cel neînfricat şi apă- 
rătorul dreptei credinţe. 

Rugăciune 


O, Sfinte martire Atanasie, cel ce te-ai învrednicit de darul sfinţeniei pe care 
Dumnezeu o pregăteşte aleşilor săi din toate neamurile, ca dar pentru virtute; cel ce 
pentru apărarea credinţei dreptmăritoare a neamului nostru ai primit răsplata 
muceniciei, îngenunchind în faţa icoanei tale, luminată de har şi dătătoare de 
nădejde, cu smerenie, evlavie şi întăriți întru dragoste pentru jertfa ta cea bine 
plăcută lui Hristos, te rugăm: Dă-ne în ceasul acesta putere, tărie şi răbdare ca să 
putem birui toate uneltirile vrăjmaşilor văzuţi şi nevăzuţi, ca prin mijlocirea ta şi cu 
ajutorul lui Dumnezeu să zdrobim toate ispitele diavoleşti, poticnirile, neînţele- 
gerile, ura, scârba, potrivniciile dintre noi şi fraţii noştri. 


Dăruieşte Bisericii şi neamului tău pace şi linişte, ca să urmeze poruncilor lui 
Dumnezeu. 


Păzeşte credinţa noastră ortodoxă şi ne fereşte de silniciile celor rău credincioşi. 
Depărtează de la noi cearta şi tulburarea şi prin rugăciunile tale cele sfinte, cere lui 
Hristos Dumnezeu să ne dea iertare de păcate. Că EI este Cel ce te-a chemat în 
locaşurile Sale şi pe EI Îl prea mărim întru toţi vecii: Tatăl, Fiul şi Sfântul Duh, 
Treimea cea de o fiinţă şi nedespărțită. Amin! 


(Text alcătuit de P.S. Arhiereu-Vicar Ioachim Băcăuanul şi revăzut de P.S. 
Arhiereu- Vicar Irineu Slătineanul pe baza unui text pregătit iniţial de Pr. loan 
Pintea şi Pr. Ștefan Iloaie, diortosit şi definitivat de Comisia sinodală pentru 

canonizarea Sfinţilor Români la 22 octombrie 2007 şi aprobat de Sfântul Sinod 
al Bisericii Ortodoxe Române prin hotărârea nr.4.490 din 22 octombrie 2007) 

Paraclisul Sfinţilor mucenici năsăudeni 


srmaseruza STI MĂRI 
 NASĂRICĂI 


SE VASILE OICHIL SE GRIGORE AN S6 VASILE IMI 


dr | 
ATA 


£ 
e 


fina, JI] ( 

[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare: 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori) 


Și următoarele tropare pe glasul al IV-lea: Cel ce Te-ai înălțat pe Cruce de bună- 
voie, poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, dă- 
ruindu-le lor biruinţă asupra celui potrivnic, având ajutorul Tău armă de pace, 
nebiruită biruinţă. 


La cel numit cu numele nemuririi la Atanasie bătrânul nevoitor şi la cei împreună 
cu dânsul răbdători: Vasile, Grigorie şi Vasile din Telciu, cei numiţi cu numele teo- 
logilor lumii, să alergăm cu credinţă strigând lor: slăviţilor martiri rugaţi-vă pentru 
noi. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Nu vom tăcea, Născătoare de Dumnezeu, pururea a striga puterile tale, noi nevred- 
nicii şi mult păcătoşii. Că de n-ai fi stat tu înaintea Domnului rugându-te, cine ne- 
ar fi mântuit din atâtea primejdii. Sau cine ne-ar fi păzit până acum slobozi? Nu ne 

vom depărta de la tine, Stăpână, că tu izbăveşti pe robii tăi pururea din toate ne- 
voile. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Canonul de rugăciune 


Imne la Sfinţii martiri Năsăudeni (cântarea 1 din Paraclis): 
https://doxologia.ro/video/cantari/imne-la-sfintii-martiri-nasaudeni-cantarea-1-din- 
paraclis-l1 


Imne la Sfinţii martiri Năsăudeni (cântarea a 6-a din Paraclis): 
https://doxologia.ro/video/cantari/imne-la-sfintii-martiri-nasaudeni-cantarea-6-din-paraclis 


2 5 e 


Al cărui acrostih este „Cântarea noilor mucenici năsăudeni. L.” 
Cântarea 1 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinţilor mucenici năsăudeni, rugaţi-vă pentru noi. 


Cântare de laudă vrând acum a împleti vouă, mucenicilor prea viteji, prin a voastră 
sfântă mijlocire soliţi-mi har şi lumină de la Hristos. 


Stih: Sfinţilor mucenici năsăudeni, rugaţi-vă pentru noi. 


In dreapta credință născându-vă pe-aceasta o aţi iubit şi minciuna aţi înfierat, 
Vasile, Grigorie, Vasile cu Atanasie pe Domnul prea slăvind. 

Slavă Tatălui şi Fiului şi Sfântului Duh. 


Numirile marilor teologi şi dascăli ai lumii le-aţi purtat cu evlavie şi-n al vostru 
sânge mai sfinţite le-aţi arătat, o, vitejilor mucenici. 


Şi acum şi pururea şi în vecii vecilor. Amin. 


Turn de apărare să fii în veci celor ce cu dragoste la al tău acoperământ au scăpat, 
Marie prea curată, de tot eresul şi vrajba păzindu-le. 


Cântarea a III-a 

Irmos: Doamne, cela ce ai făcut cele de deasupra crugului ceresc şi ai zidit Bise- 
rica Ta, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unule, lubitorule de oameni. 


Stih: Sfinţilor mucenici năsăudeni, rugaţi-vă pentru noi. 


Atanasie cel bătrân, Vasile cel răbdător, Grigorie nevoitorul, Vasile din Mocod să 
fie lăudaţi de către toată suflarea ca nişte viteji ostaşi ai Domnului Hristos. 


Stih: Sfinţilor mucenici năsăudeni, rugaţi-vă pentru noi. 


Raze de vindecare să împărțiți tuturor celor ce nevoinţele voaste le pomenesc me- 
reu şi să soliți acum iertare şi izbăvire din ispite şi nevoi, scârbe şi tulburări. 


Slavă Tatălui şi Fiului şi Sfântului Duh. 


Eden tainic s-a arătat pământul care s-a adăpat cu sângiuirile voastre vitejilor mar- 
tiri căci înflorit-a iar floarea Ortodoxiei Ţara Năsăudului, o, fericiților. 


Şi acum şi pururea şi în vecii vecilor. Amin. 


Apărând, Preacurată, grădina ta de cel rău ai izbăvit-o de toate relele năvăliri ale 
eresului care pe fraţi dezbinat-a, mucenici cu harul tău Domnului aducând. 


Stihiri: 


Slăviți martiri care în trup moartea Domnului aţi închipuit pentru noi mijlociţi ca 
lumii şi trupului murind să ne facem toţi fii ai învierii. 

Priveşte dar cu milosârdie Maică a mângâierii, spre necazul cel cumplit al trupului 
meu slăbit şi vindecă-mi sufleteasca durere. 


Sedelna, glasul al II-lea: Ceea ce eşti rugătoare caldă şi zid nebiruit, izvor de milă 
şi lumii scăpare, cu deadinsul strigăm către tine Născătoare de Dumnezeu, Stăpână: 
Vino degrab şi ne izbăveşte pe noi din nevoi, ceea ce eşti singură grabnic folo- 
sitoare. 

Făcându-vă ochi ai Bisericii lui Hristos deschis-aţi ai lumii ochi, dumnezeieştilor, 
ca să vadă toţi curat frumuseţea Sfintei Ortodoxii şi să cunoască ce rău au săvârşit 
cei care credinţa şi-au lepădat. 


Cântarea a IV-a 


Irmos: Auzit-am, Doamne, taina rânduielii Tale, inţeles-am lucrurile Tale şi am 
prea slăvit Dumnezeirea Ta. 


Stih: Sfinte mucenice Atanasie, roagă-te pentru noi. 


Nu uita pe poporul tău Sfinte mucenice Atanasie, ci celor care te laudă izbăvire din 
nevoi soleşte-le. 


Stih: Sfinte mucenice Atanasie, roagă-te pentru noi. 


Ocrotire şi ajutor, zid de apărare şi turn nebiruit să te araţi, Atanasie, celor ce cin- 
stesc sfântă mutarea ta. 


Slavă Tatălui şi Fiului şi Sfântului Duh. 


Iconom credincios şi bun mult pătimitorule Atanasie, ai fost Stăpânului tuturor 
căruia te roagă pentru fiii tăi. 


Şi acum şi pururea şi în vecii vecilor. Amin. 


Luminare şi har ceresc prea curată Maică Împărăteasă, să dăruieşti celor ce cinstesc 
Naşterea ta cea dumnezeiască. 


Cântarea a V-a 

Irmos: Luminează-ne pe noi, Doamne, cu poruncile Tale şi cu braţul Tău cel înalt. 
Pacea Ta dă-ne-o nouă, lubitorule de oameni. 


Stih: Sfinte mucenice Atanasie, roagă-te pentru noi. 


Ocârmuitor ortodocşilor ţărani ai fost în apărarea Legii celeii strămoşeşti, o, Ata- 
nasie, viteaz oştean al Duhului. 


Stih: Sfinte mucenice Atanasie, roagă-te pentru noi. 


Rugăciunile ortodocșilor creştini le du la tronul Împăratului tuturor, o, Atanasie, 
solindu-ne milă şi har. 


Slavă Tatălui şi Fiului şi Sfântului Duh. 


Multe chinuiri ai primit de la rău credincioşi, mărturisind că Duhul Sfânt purcede 
doar din Tatăl cel fără de ani, o, Atanasie. 


Şi acum şi pururea şi în vecii vecilor. Amin. 


Unde să alerg sau spre cine să apuc acum când mă pândesc vrăjmaşi văzuţi şi nevă- 
zuţi? Ci de aceştia o, Stăpână, scapă-mă degrab. 


Cântare a VI-a 

Irmos: Rugăciunea mea voi înălța către Domnul şi Lui voi spune necazurile mele, 
că s-a umplut sufletul meu de răutăţi şi viaţa mea de iad s-a apropiat, ci ca lona mă 
rog: Dumnezeule, din stricăciune scoate-mă! 

Stih: Sfinte mucenice Atanasie, roagă-te pentru noi. 

Curată ai păzit credinţa ta, mucenice Atanasie, mărite, mucenice împotrivindu-te 
împărtăşirii fiului tău cu azimă, viteazule, precum şi spovedirii lui de un preot unit, 
râvnitorule. 

Stih: Sfinte mucenice Atanasie, roagă-te pentru noi. 

Edenului te-ai făcut locuitor împreună cu al tău fiu mucenice, cu mâinile-ţi împo- 


dobindu-l în legea Ortodoxiei pe care o ai iubit şi pentru care ai primit crunta 
moarte prin roată, viteazule. 

Slavă Tatălui şi Fiului şi Sfântului Duh. 


Năsăudeni cu tot sufletul creştin adunaţi-vă şi întocmiţi cântare, noului Sfânt Ata- 
nasie care apărător al credinţei s-a arătat şi rugător folositor celor care îi cer mij- 
locirile. 


Şi acum şi pururea şi în vecii vecilor. Amin. 


Icoana ta o cinstesc, Stăpâna mea şi mă rog pentru a mea slobozire din patimi, boli 
şi-al ispitelor vifor ce-mi ameninţă corabia duhului cu Atanasie chemând mijlocire 
a ta Maică a Domnului. 


Stihiri: 


Slăviţi martiri care în trup moartea Domnului aţi închipuit, pentru noi mijlociţi ca 
lumii şi trupului murind să ne facem toţi fii ai învierii 


Curată, ce prin cuvânt pe Cuvântul în chip de negrăit L-ai născut în zilele din urmă, 
roagă-l mereu, având acum îndrăzneală de Maică. 


Condac, glasul al VI-lea: Ceea ce eşti ocrotitoare (folositoare) creştinilor, neîn- 
fruntată mijlocitoare către Făcătorul, neschimbată nu trece cu vederea glasurile 
cele de rugăciune ale păcătoşilor, ci apucă înainte, ca o bună, spre ajutorul nostru, 
care cu credinţă strigăm către tine: Grăbeşte spre rugăciune şi sârguieşte spre îm- 
blânzire, apărând pururea, Născătoare de Dumnezeu, pe cei ce te cinstesc pe tine. 


Suferind chinuri de multe feluri, măriților, străluciți mai mult decât lumina şi aurul, 
frați făcându-vă după harul Duhului ce Sfânt şi celor care sunt în nevoi vă arătaţi 
ajutători mucenicilor prea viteji, stâlpi ai Ortodoxiei, limanuri învăluite, mâini 
către Domnul ridicaţi pentru cei ce vă laudă. 


Prochimen, glasul al IV-lea: Minunat este Dumnezeu întru sfinți Săi, Dumnezeul 
lui Israel. 


Stih: Prin sfinţii care sunt pe pământul Lui, minunată a făcut Domnul toată voia Sa 
întru el. 


Din Sfânta Evanghelia de la loan citire 

17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu Sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine şi pe voi vă vor prigoni; dacă 
au păzit cuvântul Meu şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe care Eu ÎI voi trimite vouă de la Tatăl, 
Duhul Adevărului, care de la Tatăl purcede, Acela va mărturisi despre Mine. 

27. Şi voi mărturisiţi, pentru că de la început sunteţi cu Mine. 


1. Acestea vi le-am spus, ca să nu vă smintiţi. 
2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Slavă Tatălui şi Fiului şi Sfântului Duh 


Pentru rugăciunile mucenicilor Tăi, Milostive, curăţeşte mulțimea greşelilor 
noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-mă Dumnezeule după mare mila Ta şi după mulţimea îndu- 
rărilor Tale, curăţeşte fărădelegile noastre. 


Podobie: "Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 

Prin cuget dumnezeiesc aţi biruit pe vrăjmaşii ortodoxului popor, râvnitori făcân- 
du-vă Stăpânului Hristos; prin dumnezeiescul har alungaţi ispitele de la cei ce vă 
cinstesc pe voi, vitejilor bărbaţi, credincioşilor povăţuitori; pe cei ce astăzi prăz- 
nuiesc strămutarea voastră de pe pământ în cereştile locaşuri, învredniciţi a vieţui 
în pocăință şi dragoste, mucenici ai Domnului. 


[Rugăciunea Litiei, la care se pomenesc şi Sfinţii mucenici: Mântuieşte, Dumne- 
zeule, poporul Tău... ] 


Cântarea a VII-a 

Irmos: 'Tinerii cei ce au mers din ludeca în Babilon oarecând, cu credinţa Treimii 
văpaia cuptorului au călcat-o, cântând: Bine eşti cuvântat Dumnezeul părinţilor 
noştri! 

Stih: Sfinte mucenice Vasile, roagă-te pentru noi. 

Cunună ai primit tu mucenice Vasile, care din Telciu ai ieşit întru întâmpinarea 
vrăjmaşilor credinţei ca un nou prea viteaz David, prin spânzurare slăvind pe Prea- 
Sfânta Treime. 


Stih: Sfinte mucenice Vasile, roagă-te pentru noi. 


Icoanei tale, Sfinte, ne-nchinăm mucenice Vasile şi te rugăm iertare mijloceşte şi 
raiul desfătării celor care te laudă şi cu credinţă cinstesc a ta mărturisire. 


Slavă Tatălui şi Fiului şi Sfântului Duh. 

Nu trece cu vederea mucenice Vasile pe cei ce astăzi cinstesc a voastră pomenire şi 
a voastră mijlocire către Domnul o cer mereu, ci în nevoi tulburări şi scârbe îi pă- 
zeşti. 

Şi acum şi pururea şi în vecii vecilor. Amin. 

Adam cel nou din tine prea curată Maică în trup s-a îmbrăcat şi haină de iertare 
ţesută din iubire celor ce au fost dezbrăcaţi în Rai de haina dintâi prin neascultarea 


Evei. 


Cântarea a VIII-a 

Irmos: Pe Împăratul ceresc, pe care îl laudă oştile îngereşti, lăudaţi-L şi-L prea 
înălţați întru toţi vecii. 


Stih: Sfinte mucenice Grigorie, roagă-te pentru noi. 


Se săvârşeşte Grigorie cel din Zagra şi prinos bine primit se aduce Tatălui din 
ceruri, urmând pe Domnul slavei. 


Stih: Sfinte mucenice Grigorie, roagă-te pentru noi. 


Având nădejde în Dumnezeu, mucenice, a vieţii poftă ai dispreţuit-o şi prin span- 
zurare mutatu-te-ai în ceruri. 


Slavă Tatălui şi Fiului şi Sfântului Duh. 


Urcând la ceruri, Grigorie, înţelepţeşte prin al tău sfârşit prin spânzurătoare sugru- 
mat-ai moartea, unirii mincinoase. 


Şi acum şi pururea şi în vecii vecilor. Amin. 


David profetul te-a văzut împărăteasă, îmbrăcată în aur, Curată şi şezând de-a drea- 
pta prea înfrumuseţată. 


Cântarea a IX-a 


Irmos: Cu adevărat, Născătoare de Dumnezeu, te mărturisim pe tine Fecioară 
curată, noi cei izbăviţi prin tine, slăvindu-te cu cetele fără de trup. 


Stih: Sfinte mucenice Vasile, roagă-te pentru noi. 


Edenul cel din ceruri l-a dorit Vasile, ce din Mocod răsărit-a ca un stejar, apărător 
al credinţei făcându-se. 


Stih: Sfinte mucenice Vasile, roagă-te pentru noi. 


Nu este cu putinţă chinurile tale, a le vesti cei cu darul ritoricesc, ci cu tăcere ves- 
tesc pomenirea ta. 


Slavă Tatălui şi Fiului şi Sfântului Duh. 

Icoană a dreptăţii este vieţuirea şi pătimirea ta Sfinte Vasile din Mocod, pentru 
aceasta cu dragoste te cinstim. 


Şi acum şi pururea şi în vecii vecilor. Amin. 


Luminii fiind, Maică, te rog cu căldură să-mi luminezi întunericul gândului ca 
ortodox vieţuind să mă mântuiesc. 


Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Și Megalinariile: 


Cu puterea întărindu-se, Doamne Lisuse, mucenicii năsăudeni, au slăbit tăria vrăj- 
maşilor credinţei când cununi muceniceşti din ceruri au primit. 


Cu sângele vostru aţi înecat pe duşmanii ţării şi ai legii celei strămoşeşti şi aţi us- 
cat adâncul a toată erezia (înşelarea), adăpând tot sufletul cu har şi adevăr. 


Nu tăgăduim pe Hristos cel viu în Sfintele Taine ortodox teologhisind, strigau mu- 
cenicii întru dureri şi chinuri, căci la Cina Domnului nu azima a fost. 


Înfrumuseţatu-va-ţi luminat prin lupte şi chinuri, mucenicilor prea viteji şi Orto- 
doxia cu dragoste păzindu-o mai mult decât aurul prin har aţi strălucit. 


Sfinte Atanasie cel viteaz caută din ceruri şi trimite-ne ajutor să păzim comoara 
credinţe ortodoxe pentru care ai luptat ca un nemuritor. 


Toate oştirile îngereşti, Inainte Mergătorule al Domnului, cei doisprezece 
apostoli, împreună cu toți sfinţi şi cu Născătoarea de Dumnezeu, faceţi rugăciu- 
ni acum ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Tropar, glasul III: „Pentru mărturisirea...” 


Atanasie cel din Bichigiu, cu Vasile, mucenic din Telciu şi Grigorie din Zagra să 
fie cântat şi cu aceştia Vasile cel din Mocod, pătrimea sfântă a noilor mucenici şi 
cinstindu-i ca pe nişte Sfinţi mărturisitori, soliri să cerem lor pentru tot neamul 
omenesc. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei de Dumnezeu) 


Stihira, glasul al II-lea: Când 'Te-ai pogorât de pe lemn, mort, cel din Arimateea pe 
Tine, viaţa tuturor, cu smirnă şi cu giulgiu Te-a înfăşurat, Hristoase şi cu dragoste 
s-a îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, lubitorule de 
oameni |! 


Sfinte Atanasie cel nou cu cei doi Vasile, ostaşi buni din Telciu şi din Mocod, 
împreună cu Grigorie cel mult răbdător, pentru noi toţi rugaţi-vă, Stăpânului lumii, 

bunilor biruitori şi prea viteji mucenici, ca să izbăvească de erezii, dezbinări şi boli 
şi necazuri pe cei care cu credinţă vă cinstesc. 


Sursa: Leontie monahul 

5. Rugăciune către Sfinţii martiri şi mărturisitori năsăudeni: Atanasie 
Todoran din Bichigiu, Vasile din Mocod, Grigorie din Zagra şi Vasile din 
Telciu, pentru împreună-mărturisire în vremuri de încercare a credinţei 


https://www.youtube.com/watch?v=3ghVoNz_A UM&feature=emb_logo 

Sfinților Atanasie, Vasile, Grigorie şi Vasile, dimpreună cu cei 19 țărani năsăudeni 
bătuți cu vergile, muceniciți împreună cu voi pe Mocirla de la Salva, din părțile 
Năsăudului, şi cu toți mărturisitorii Ortodoxiei din Transilvania și de pretutindeni, 
mijlociţi înaintea tronului Preasfintei Treimi pentru noi, păcătoşii! 


Ne rugăm vouă, celor care ați biruit cu evangheliceştile arme pe vrăjmaşii dreptei 
credințe, să ne fiți aproape şi grabnic ajutători la ceasul încercărilor noastre de 
obşte. Sfinților martiri năsăudeni, care cu darul muceniciei v-aţi împodobit, întăriți- 
ne întru credință, răbdare şi mărturisire. Cu darul vostru, izbăviţi-ne de frica de cei 
puternici și vrăjmași şi sădiți-ne nouă singura mântuitoare frică, cea de Dumnezeu. 


Voi, care ați împlinit cuvântul Domnului: „La dregători şi la regi veţi fi duşi pentru 
Mine, spre mărturie lor şi păgânilor. lar când vă vor da pe voi în mâna lor, nu vă 
îngrijiţi cum sau ce veţi vorbi, căci se va da vouă în ceasul acela ce să vorbiţi; 
fiindcă nu voi sunteţi care vorbiți, ci Duhul Tatălui vostru este care grăieşte întru 
vol”, dați-ne cuvânt bun împotriva celor ce prigonesc credinţa noastră. Ajutaţi-ne 
ca întru totul să urmăm pildei voastre, căci aţi ascultat mai mult de Dumnezeu 
decât de oameni și v-aţi pus sufletele voastre pentru Mântuitorul nostru, urmând 
întâiului dintre mucenici, arhidiaconului Ştefan. 


Depărtaţi de la noi toată vrajba şi dezbinarea şi ne ocrotiți de fraţii cei mincinoși și 
de lupii îngrozitori care vor să sfâşie turma lui Hristos. 


Rugaţi-vă pentru noi, Sfinților martiri năsăudeni, ca în ceasul Judecăţii de Apoi să 
vă privim fără de rușinare, cu bucuria părtășiei în Hristos, primind un colțişor în 
Raiul cel luminos. Amin. 

Notă: Sfinții martiri și mărturisitori năsăudeni: Atanasie "Todoran din Bichigiu, 
Vasile din Mocod, Grigorie din Zagra şi Vasile din Telciu cu cei 19 ţărani năsău- 
deni au fost martirizaţi în anul 1763, de către autorităţile catolice habsburgice, pe 
platoul numit „Mocirla” din localitatea năsăudeană Salva. 


Sfântul Atanasie a primit cununa muceniciei la cei peste 100 de ani ai săi fund 
frânt cu roata de sus în jos, alături de confrații săi: Vasile, Grigorie şi Vasile, care 
au fost spânzurați, şi de cei 19 ţărani, care au fost bătuţi cu vergile, mulți dintre ei 
murind sub lovituri. 


Sunt sărbătoniți la 12 noiembrie. 


Icoana făcătoare de minuni a Sfinților martiri şi mărturisitori năsăudeni, se cin- 
stește în biserica românească de lemn ocrotită de ei, din oraşul S6lvesborg, Suedia. 


Sursa: 
https://corortodox.blogspot.com/2019/08/rugaciunile-ps-lui-macarie-catre.html 

Neînfricate martire Atanasie, din tinereţile tale într-armându-te cu armele credinţei 


Pr te-ai arătat apărător şi mărturisitor al lui Hristos. Dar la bătrâneţile tale, plin de 
3 virtuţi şi de statornicie în credinţă, ai suferit moarte martirică, zdrobit fiind cu 

i trupul pe roată. Pentru aceasta ai fost încununat în ceruri de Hristos, cu cununa 
A neveştejită a slavei Sale. 
a A. 

Fiu ales al Bichigiului şi ostaş al lui Hristos, peste straiele strămoşeşti ai îmbrăcat 
platoşa vitejiei şi a virtuţilor creştineşti, care te-au ajutat să lupţi împotriva 
nedreptăților săvârşite neamului tău, martire Atanasie. Cu bucurie mare, astăzi, 
credincioşii Bisericii pe care ai apărat-o se veselesc şi te cinstesc cu dragoste, 
lăudând nevoinţele tale: Roagă-te lui Hristos Dumnezeu să dăruiască sufletelor 
noastre pace şi mare milă. 


Veniţi toţi credincioşii să-i cinstim şi să-l lăudăm pe Atanasie, martirul lui Hristos, 
steaua cea osebită a Năsăudului şi zidul cel tare al Ortodoxiei. Toţi într-un glas să-l 
rugăm să ceară lui Hristos Dumnezeu pace şi mare milă. 


Îmbrăcat fiind în haina dreptăţii şi a înţelepciunii, în osteneală ai dobândit pe cele 
trecătoare, iar cu martiriul pe cele veşnice, ca bun ostaş al lui Hristos Domnul, 
fericite Atanasie. Pentru aceasta ai primit, în ceruri, răsplata ostenelilor şi cununa 
cea aleasă a martirilor: roagă-te lui Hristos Dumnezeu să dăruiască sufletelor 
noastre pace şi mare milă. 


Sfinte mucenice Atanasie, ostaşul lui Hristos, lupta cea bună ai luptat, credinţa ai 
păstrat şi calea martirică săvârşind, ai primit de la Dumnezeu cununa cea 
neveştejită a mărimii. Pentru aceasta, la prăznuirea ta cea de peste an, minunându- 
ne de nevoinţele tale pe care le-ai răbdat pentru apărarea dreptei credinţe în Ardeal, 
te lăudăm şi-ţi mulţumim, rugându-te să mijloceşti la Dumnezeu să mântuiască 
sufletele noastre. (Podobii la Vecernia mare) 

Sfinţii mărturisitori Atanasie Todoran şi cei dimpreună cu dânsul - Viaţă şi 
nevoinţe 


sa SNA 
m HASAKII 


Calendarul ortodox român a mai primit în rândul său 4 ostaşi mucenici: Atanasie 
Todoran din Bichigiu, Vasile Dumitru din Mocod, Marin Grigore din Zagra şi 
Vasile Oichi din Telciu. Aceşti sfinți năsăudeni au suferit martiriul în ziua de 12 
noiembrie a anului 1763. Au fost apărători ai credinţei strămoşeşti şi ai neamului 
românesc. De aceea, Sfântul Sinod al Bisericii Ortodoxe a hotărât trecerea lor în 
rândul sfinților, cu ziua de pomenire, 12 noiembrie. 


Despre viaţa şi faptele muceniceşti ale sfinţilor năsăudeni am aflat mai multe de la 
părintele loan Alexandru Mizgan, preot la Biserica „Sfântul apostol Andrei” din 
Oradea şi autor al volumului „Ofensiva uniatismului în Ţara Năsăudului în secolul 
al XVIII-lea. Martiriul lui Tănase Todoran”. 


Înrudit cu George Coşbuc 

Sfântul Atanasie Todoran s-a născut într-o familie de ţărani liberi de pe Valea 
Sălăuţei, în satul Bichigiu, judeţul Bistriţa-Năsăud, înainte de anul 1663. 
Dragostea faţă de credinţa strămoşească a avut-o de mic, mai ales că din familie 
făceau parte preoții Coşbuc din Hordou, nimeni alții decât stămoşii poetului 
George Coşbuc. Datorită educaţiei primite, a ajuns fruntaş în comună, a fost jude 
şi colector al dărilor în comunele de pe Valea Bichigiului şi a Sălăutei. 


De tânăr a avut în sânge iubirea de ţară şi toată viaţa a luptat pentru apărarea ei. A 
făcut parte şi dintr-un regiment de apărare a Vienei. Dar ne mai suportând 
despărțirea de neamul său şi tot amânându-i-se eliberarea, a dezertat şi s-a întors 
acasă. 


A fost urmărit, dar s-a refugiat în Munţii Țibleşului, în Maramureş şi în Țara 
Chioarului. De aici, a trecut în Moldova, unde a slujit mai mulţi ani, cum atestă 
fragmentul unui document emis de domnitorul Mihai Racoviţă, din care reiese că îl 
eliberează din oaste pe Atanasie - în vârstă de 74 de ani - după ce a slujit 13 ani în 
rang de căpitan şi că este ridicat la rang de răzeş. 


Cu toate acestea, nu a scăpat de pedeapsa pentru dezertare, fiind închis câțiva ani 
în Turnul Dogarilor din cetatea Bistriţei. După eliberare, s-a întors la Bichigiu. 


Apărător al Ortodoxiei şi al neamului 


Nu se ştie exact câţi copii a avut, probabil o fată şi un băiat. Fiica posibil să-i fi 
murit, atunci când el se ascundea de austrieci. Despre fiul lui se ştie că, fiind pe 
moarte, iar în Sat nefiind nici un preot ortodox, bătrânul Atanasie s-a opus cu 
îndârjire împărtăşirii acestuia cu azimă, precum şi spovedirii lui de către un 
preot unit. Înmormântarea a fost făcută în cele din urmă în ritul credinţei 
strămoşeşti. 


În anii 1761-1762, a negociat, împreună cu alți fruntaşi din ţinutul Năsăudului, 
militarizarea a 21 de comune de pe Valea Bichigiului, Sălăuţei şi Someşului 
mare. A mers la Viena, împreună cu alţi români, unde a încheiat pactul cu 
guvernul austriac. Au primit asigurări că, după intrarea în regimentul 
grăniceresc, românii din ţinutul Năsăudului vor beneficia de mai multe drepturi. 


Sfântul Atanasie a cerut ca, prin înfiinţarea regimentului de graniţă, românii să nu 
fie siliți să-şi lepede credinţa ortodoxă, căci de mulţi ani ortodocşii transilvăneni se 
confruntau cu impunerea, aproape pe orice cale, a credinţei greco-catolice. 

Nu după mult timp, Atanasie a înţeles planurile ascunse, că nu s-a ţinut deloc 
seama de dorinţa românilor. După ce a văzut acestea, a trecut în tabăra adversă 
şi a început Să se opună pe faţă procesului de militarizare. Năsăudenii, la rândul 
lor, au înţeles că sistemul grăniceresc urmărea Să-i convertească la catolicism şi 
apoi, că nu se respecta promisiunea ridicării iobăgiei, de aceea mocnea în ei un 
sentiment de revoltă împotriva asupritorilor. 


Aruncaţi afară păgânii dintre hotarele noastre! 


Părintele Alexandru Mizgan ne spune că: „Militarizarea zonei Năsăudului a 
început în luna august 1762, când au fost trimişi ofițeri de la Viena la Năsăud, să 
organizeze regimentul. La 10 mai 1763, considerându-se că munca de organizare 
s-a încheiat, generalul Bukow, cu o mare suită şi însoţit de episcopul unit Petru 
Pavel Aron (1754-1764), a venit să primească jurământul grănicerilor năsăudeni 
şi să le sfințească steagul. Aceste momente solemne au fost organizate la Salva, pe 
platoul numit «Mocirlă». ” 


Generalul Bukow a fost trimis de împărăteasa Maria Tereza să urmărească şi să 
impulsioneze în Ardeal trecerea la catolicism a ortodocşilor. 


„Când cele două batalioane de infanterie şi opt companii de cavaleri stăteau 
înşirate lângă comuna Salva, continuă pr. Alexandru Mizgan, în faţă a ieşit călare 
bătrânul Tănase Todoran din Bichigiu, care slujise ca soldat încă de sub împăratul 
Carol al VI-lea şi le-a rostit grănicerilor următoarea cuvântare: 


Nu ne tulbura pe noi în credinţa noastră! 


Cuvântarea înflăcărată a bătrânului Tănase Todoran a avut efect imediat. In acel 
moment, a început revolta. Aceasta se datorează şi faptului că toţi ofiţerii 
regimentului erau austrieci, ei nu cunoşteau obiceiurile locului şi îi dispreţuiau pe 

români. Grănicerii abia intraţi în serviciul militar erau trataţi cu severitate excesivă. 
O profundă indignare a cuprins inimile credincioşilor când au observat că ofiţerii 
regimentului îşi băteau joc de religia şi de Biserica românească, încercând să-i 
atragă la catolicism. 


„Se spune că bătrânul Tănase Todoran s-a dus la episcopul Petru Pavel Aron şi 
i-a spus: 


Acela i-a răspuns: «De la Blaj!». 


Tănase Todoran a adăugat: 


După aceea, l-a luat pe vlădică de mână şi l-a condus ca să nu năvălească asupra 
lui mulțimea tulburată. 


Grănicerii l-au înfruntat şi pe generalul Buccow, încât acesta şi episcopul Aron au 
scăpat prin fugă. 


A doua zi după rebeliune, grănicerii au reținut armele, iar steagurile le-au dus la 
Năsăud şi le-au predat preotului spre a le păstra în biserică” , mai precizează 
părintele Alexandru Mizgan. 


“În pământ de m-or băga / Nu mă las de legea mea” 


La scurtă vreme după rebeliune, a venit la Salva o comisie aulică spre a face 
cercetări asupra celor petrecute pe platoul „Mocirlă” în mai 1763. Cercetările au 
durat 6 luni. Ancheta se îndrepta împotriva principalului autor al rebeliunii, Tănase 
Todoran din Bichigiu. Acesta n-a retractat nimic şi cu un curaj mucenicesc, şi-a 
asumat răspunderea celor întâmplate. 


Şedinţa s-a pronunţat în ziua de 12 noiembrie 1763 şi conţine următoarele pedepse: 
— Tănase Todoran a lui Dănilă din Bichigiu în vârstă de 104 ani să fie frânt 
cu roata de sus în jos, capul lui să fie legat de o roată, pentru că a reţinut pe 
oameni de la unire şi de la inrolare. 
— Vasile Dumitru a popii din Mocod, Marin Grigore din Zagra, Vasile Oichi 
din Telciu, condamnaţi la moarte prin spânzurătoare şi trupurile 
neînmormântate, pentru aceeaşi vină. 

— Alți 15 conducători de revoltă au fost graţiaţi de la spânzurătoare. în 
schimbul a 6000 de lovituri de verigi date de soldaţi, ceea ce tot moarte 
sigură a însemnat. 


Capetele celor martirizaţi au fost ridicate pe pari la poarta caselor în care locuiseră, 
iar bucăţi din trupurile ciopârțite au fost aşezate la răscruci de drumuri. 


La executarea pedepsei, atât Tănase Todoran, cât şi confrații săi de supliciu, şi- 
au păstrat sângele rece, declarând că nu regretă suferinţa morţii pentru dreptate 
şi lege, fiindcă este mai bine să-şi piardă viaţa decât să trăiască în robie, că e mai 
frumos a muri pentru lege decât a te face vânzătorul ei. 


Tradiţia a păstrat în cântece şi doine cuvintele pe care Tănase Todoran a lui Dănilă 
din Bichigiu le-a rostit în timpul groaznicelor torturi la care a fost supus pentru 
credinţa strămoşească şi dreptatea socială a românilor năsăudeni: 


«Nu vă dați feciori cătane 
Că-ţi purta păduci cu coarne 
Asta v-o spune de un an 
Moşul vostru Todoran 
În pământ de m-or băga 
Nu mă las de legea mea 
Asta-i legea lui Hristos 
Sloboziţi puştile jos...» 


Sfinţii Năsăudeni au fost cinstiţi neîncetat 


Din descrierea revoltei, a anchetei, a procesului şi a declaraţiei lui Tănase Todoran, 
rezultă că lupta şi jertfa vieţii lui, precum şi a confraţilor săi de martiriu, a fost în 
primul rând împotriva împilărui de orice natură: socială, politică şi religioasă. 
Pedepsele care au fost aplicate românilor năsăudeni au făcut ca, pe moment, 
românii să refuze categoric intrarea în regimentele grănicereşti. 


Primind moarte martirică, Atanasie şi-a vărsat sângele pentru credința strămo- 
şească şi pentru drepturile românilor transilvăneni. De atunci şi până astăzi, 
cinstirea memoriei celor 4 mucenici se face neîntrerupt în conştiinţele ortodocşilor 
năsăudeni. 

mărturisitori pentru credinţa strămoşească în Transilvania, în perioada când aceasta 
se afla sub stăpânire habsburgică. 


Sfântul Atanasie Todoran fusese militar în armata habsburgică, în perioada de 

Concomitent cu această militarizare, austriecii urmăreau un al doilea obiectiv, 
deloc lipsit de importanţă, pentru întărirea stăpânirii lor în Transilvania şi anume 
atragerea românilor la catolicism, prin unirea cu Biserica Romei. 


În acest context se desfăşoară mişcarea de la Salva din 1763, condusă de Atanasie 
Todoran. Pentru că a îndemnat două batalioane grănicereşti să nu renunţe la 
confesiunea ortodoxă pentru a adera la Biserica unită cu Roma, Sfântul Atanasie 
Todoran a fost condamnat la moarte prin frângerea cu roata. Alături de el au fost 
executaţi, la 12 noiembrie 1763 şi ceilalți sfinți pomeniţi astăzi, iar alţi 19 ţărani au 
fost supuşi supliculor în urma cărora mulți dintre ei au trecut, de asemenea, la 
Domnul. 


Canonizarea Sfinților martiri şi mărturisitori năsăudeni a fost aprobată de Sfântul 
Sinod al Bisericii Ortodoxe Române în data de 22-24 octombrie 2007, cu ziua de 
pomenire la 12 noiembrie. 


Sfântul loan cel milostiv, patriarhul Alexandriei 


A fost fiul lui Epifanie, conducătorul insulei Cipru din Marea Mediterană. Părinţii 
săi l-au căsătorit şi mai târziu a avut bucuria de a avea un copil. 


La ceva timp, cei dragi ai Sfântului loan au murit. Mai întâi copiii, apoi soţia şi în 
cele din urmă părinţii. loan şi-a împărțit toată averea săracilor şi a îmbrăţişat viaţa 
duhovnicească. 


În anul 608 a fost ales păstor al Bisericii din Alexandria, în timpul împăratului 
Focas (602-610). In anul 619, a plecat la Constantinopol. A ajuns la Amatunda, în 
insula Rodos, la vârsta de 64 de ani. 

Arhid. Ştefan Sfarghie - Sinaxar - Sfântul ierarh Ioan cel milostiv, patriarhul 
Alexandriei; Sfinţii martiri şi mărturisitori năsăudeni: Atanasie Todoran din 
Bichigiu, Vasile din Mocod, Grigorie din Zagra şi Vasile din Telciu 


Sfântul ierarh loan cel milostiv, patriarhul Alexandriei (619), a fost cipriot de 
neam, fiul lui Epifanie, domnul ţării, din Amatunda Ciprului, şi a trăit pe vremea 
împăratului Heraclie (610-641). La vârsta cuvenită s-a căsătorit şi a avut doi copii, 
dar murindu-i soţia şi copiii, loan şi-a împărţit averea săracilor şi a hotărât să 
trăiască în slujba lui Dumnezeu şi a celor lipsiţi şi în suferinţă, de unde şi numele 
de cel milostiv. 


Vestea despre el ajunsese în toată partea de răsărit a creştinătăţii, astfel încât, 
atunci când scaunul Patriarhiei de Alexandria rămăsese vacant, la cererea popo- 
rului, loan a fost înălţat la această treaptă de patriarh, cu toate că nu dorea acest 
lucru. 


Odată ajuns patriarh, Sfântul loan a dorit să-i cunoască pe toţi săracii din Biserica 
sa, pe care i-a numit „stăpânii şi domnii mei”, ca unii cărora Hristos le-a dat pu- 
terea de a deschide porţile cerului celor ce fac milostenie. 


În 619, voind sfântul să meargă la Constantinopol, pe drum l-au părăsit puterile şi, 
abătându-se pe la Cipru, a trecut la Domnul în Amatunda, locul naşterii sale. 

Astăzi, Biserica noastră îi pomeneşte şi pe Sfinţii martiri şi mărturisitori năsăudeni. 
Sfântul mucenic Atanasie s-a născut în Bichigiu, sat de pe Valea Sălăuţei. A luptat 
pentru Ortodoxie într-o vreme când aceasta era ameninţată de uniaţie. 


În anii 1761 şi 1762 a tratat cu guvernul din Viena militarizarea a 21 de comune de 
pe Valea Bichigiului, Sălăuţei şi Someşului mare. Împreună cu alţi români a mers 
la Viena, unde li s-a dat asigurarea că românii din ţinutul Năsăudului nu vor fi siliți 
să-şi lepede credinţa ortodoxă. Aşteptând roadele înţelegerii, fericitul Atanasie şi-a 
dat seama că nu s-a ţinut cont de dorinţa românilor şi atunci a început a se opune 
pe faţă convertirii la catolicism. 


La 10 mai 1763, la Salva, pe platoul numit „La mocirlă”, erau organizate sfințirea 
drapelelor de luptă şi depunerea jurământului, în prezenţa episcopului unit. Atunci, 
„moş Tănase Todoran”, în vârstă de 104 ani, i-a convins pe grăniceri că Ortodoxia 
este adevărata credinţă şi pentru aceasta a fost omorât împreună cu alți trei tovarăşi 


de-ai săi: Vasile din Mocod, Grigore din Zagra şi Vasile din Telciu. 

lulian Dumitraşcu - Calendar orthodox - Sfinţii martiri şi mărturisitori 

Zagra şi Vasile din Telciu 


Sfântul mucenic Atanasie Todoran s-a născut în Bichigiu, sat de pe Valea Sălăuţei, 
din ţinutul transilvan al Năsăudului într-o familie de creştini ortodocşi. Despre 
copilăria lui ne-au rămas puţine cunoştinţe; se ştie doar că sfântul era fruntaş în 
comună şi cunoscător de carte, fusese jude şi colector al dărilor în comunele de pe 
Valea Bichigiului şi a Sălăuţei. 


Incă din tinereţe, pentru virtuțile sale şi pentru curajul său a făcut parte dintr-un 
regiment militar al împărăției de la Viena. De aici, amânându-i-se eliberarea, a 
plecat din oastea stăpânilor săi de altă credinţă şi s-a întors acasă. 

Urmărit de oamenii împărăției, s-a refugiat în Munţii Țibleşului, în Maramureş şi 
în Ţara Chioarului. In acest surghiun s-a rugat neîncetat lui Dumnezeu pentru sine 
şi pentru semenii săi aflaţi în suferinţe şi în umilinţe de tot felul. 


Nevoinţele sale s-au înmulțit şi mai mult când a fost prins de cei rău credincioşi şi 
a fost închis câțiva ani în Turnul Dogarilor din cetatea Bistriţei. 


După ce a fost eliberat, s-a întors la Bichigiu, unde credinţa ortodoxă a strămoşilor 
săi era ameninţată de uniaţie. Astfel că, neexistând preot ortodox în sat, s-a opus cu 
îndârjire împărtăşirii şi spovedirii lui de către un preot unit. 


Credinţa sa în Dumnezeu şi dorinţa sa de dreptate şi de adevăr nu l-au părăsit 
niciodată. Pentru aceasta în anii 1761-1762 a tratat cu guvernul din Viena, alături 
de alți fruntaşi, militarizarea a 21 de comune de pe Valea Bichigiului, Sălăuţei şi 
Someşului mare. 


Împreună cu alţi români, el însuşi a fost la Viena unde s-a încheiat pactul cu gu- 
vernul şi li s-au dat asigurări că, după intrarea în regimentul grăniceresc, românii 
din ţinutul Năsăudului vor avea mai multe înlesniri şi nu vor fi siliți să-şi lepede 
credinţa ortodoxă. 


Intors acasă şi așteptând roadele înţelegerii, fericitul Atanasie şi-a dat seama că nu 
s-a ţinut seama de dorinţa românilor şi a început să se opună pe faţă încercărilor de 
convertire la Biserica papală. 


La 10 mai 1763, la Salva, pe platoul numit „La mocirlă”, era organizată sfințirea 
drapelelor de luptă şi depunerea jurământului de către nouă companii ale regi- 
mentului de graniţă nou înfiinţat. 


Generalul Bukov, trimis de Curtea din Viena să urmărească şi să grăbească în 
Ardeal trecerea românilor la catolicism, a venit să primească jurământul grăni- 
cerilor năsăudeni şi să fie de faţă la sfințirea steagului, fiind însoțit de episcopul 
unit. 


In acele momente de grea încercare pentru creştinii ortodocşi, când militarii erau 
pregătiţi pentru depunerea jurământului, în faţă a ieşit, călare, „moş Tănase Todo- 
ran”, atunci în vârstă de 104 ani, şi le-a rostit grănicerilor români o cuvântare. 

Printre altele le spunea: „De doi ani noi suntem grăniceri şi carte n-am primit de la 
înalta împărăteasă că suntem oameni liberi, cum ni s-a făgăduit!... Şi apoi aşa nu 
vom purta armele, ca sfânta credinţă să ne-o batjocorească! Jos armele!” 


Cuvintele înflăcărate ale evlaviosului bătrân au dat roade în inimile ascultătorilor 
săi şi astfel, soldaţii care urmau să depună jurământ de credinţă faţă de Viena au 
trecut de partea lui Atanasie, aruncând armele jos. 


Nu mult după aceea, stăpânirea a făcut cercetări pentru ca Sfinții mărturisitori să 
fie pedepsiţi. Din aceasta pricină, la 12 noiembrie 1763, pe acelaşi platou din Salva 
a avut loc schingiuirea apărătorilor credinţei strămoşeşti şi a libertăţilor poporului 
român. 


Binecredinciosul mucenic Atanasie a fost frânt cu roata de sus în jos, iar capul i-a 
fost legat de o roată, „pentru că i-a reţinut pe oameni de la unire şi de la înrolarea 
în statutul militar grăniceresc...” 


Împreună cu el şi-au aflat sfârşitul mucenicesc şi alți trei credincioşi: Vasile din 
Mocod, Grigorie din Zagra şi Vasile din Telciu. De asemenea, alți nouăsprezece 
creştini ortodocşi au fost bătuţi cu vergi, mulți dintre ei murind sub lovituri. 


Capetele Sfinţilor martirizaţi au fost ridicate în pari la poarta caselor în care lo- 
cuiseră, iar bucăţi din trupurile ciopârțite au fost aşezate la răspântii de drumuri. 


In astfel de chinuri s-a săvârşit vrednicul de pomenire Sfântul mucenic Atanasie, 
vărsându-şi sângele pentru credinţa strămoşească şi pentru drepturile fraților săi 
români din Transilvania. 


De atunci şi până astăzi, cinstirea nevoinţelor lui şi a celor pătimitori împreună cu 
el se face neîntrerupt în sufletele ortodocşilor năsăudeni. 


Pentru ale lor sfinte rugăciuni, Doamne lisuse Hristoase, Dumnezeul nostru, mi- 
luieşte-ne pe noi! Amin. 

Tomosul sinodal de canonizare a Sfinţilor martiri şi mărturisitori năsăudeni 


| 
a! | 


Tomosul sinodal al Bisericii Ortodoxe autocefale Române pentru canonizarea 
Sfinților martiri şi mărturisitori năsăudeni: Atanasie Todoran din Bichigiu, Vasile 
din Mocod, Grigore din Zagra şi Vasile din Telciu 


Sfântul Sinod al Bisericii Ortodoxe Române, 


Prea iubitului cler, cinului monahal şi dreptmăritorilor creştini din cuprinsul 
Patriarhiei Române, 


Har, milă şi pace de la Dumnezeu, iar de la noi, părinteşti binecuvântări! 


Vrednic de toată cinstea înaintea lui Dumnezeu şi drept lucru este a prăznui, prin 
slujbe şi cântări duhovniceşti, pomenirea celor ce s-au nevoit prin viaţă 
creştinească, pentru apărarea credinţei şi demnităţii umane spre folosul oamenilor 
şi prea mărirea lui Dumnezeu. Lăudându-i şi venerându-i pe aceştia, prea mărim pe 
Dumnezeu aşa cum glăsuieşte psalmistul: „Minunat este Dumnezeu întru sfinții 
Săi!” (Psalmul 67, 36) 


Un astfel de plăcut şi ales al lui Dumnezeu a fost şi vrednicul de pomenire 
Atanasie Todoran din Bichigiu şi cei împreună cu dânsul: Vasile din Mocod, 
Grigore din Zagra şi Vasile din Telciu. 


Acest martir al lui Hristos, Atanasie, s-a născut în localitatea Bichigiu din 
Transilvania, într-o familie de creştini ortodocşi. Încă din tinereţe a luptat pentru 
adevăr şi libertate, fiind urmărit şi asuprit pentru credinţa lui de oamenii împărăției 
din veacul al XVIII-lea. A îndurat apoi multe suferinţe, apărând pe cei asupriți şi 

umiliți, dar şi înfruntând pe cei care cereau fraților săi să se lepede de credinţa 
strămoşească. 


Credinţa sa în Dumnezeu şi cuvintele sale înflăcărate au întărit pe semenii săi, dar 
i-a grăbit sfârşitul mucenicesc, fiind frânt cu roata de sus în jos, iar cei împreună cu 
dânsul Vasile din Mocod, Grigore din Zagra şi Vasile din Telciu fiind spânzurați, 
în ziua de 12 noiembrie, anul 1793. 


Având în vedere viaţa pilduitoare a Sfinţilor martiri şi mărturisitori năsăudeni: 
Atanasie Todoran din Bichigiu, Vasile din Mocod, Grigore din Zagra şi Vasile din 
Telciu, întru apărarea dreptei credinţe şi sfârşitul lor mucenicesc, urmând obiceiul 
sinodal şi chemând în ajutorul nostru puterea Sfântului Duh, 


Hotărâm: 


Ca de acum înainte, Sfinţii martiri şi mărturisitori năsăudeni: Atanasie Todoran din 
Bichigiu, Vasile din Mocod, Grigore din Zagra şi Vasile din Telciu, să se numere 
printre sfinții pomeniţi de Biserica noastră şi prea măriți de Dumnezeu în ceruri şi 
să se cinstească cu cântări de laudă în ziua a douăsprezecea a lunii noiembrie. 


Poruncim, de asemenea, în Sfântul Duh, ca viaţa, slujba şi icoana lor să fie primite 
cu evlavie de ierarhi, preoţi, monahi şi toţi credincioşii ortodocşi. 

Spre deplină statornicie a celor pe care le-am hotărât în chip sinodal şi canonic, 
întărim cu semnăturile noastre acest TOMOS SINODAL DE CANONIZARE al 
Sfinților martiri şi mărturisitori năsăudeni: Atanasie Todoran din Bichigiu, Vasile 
din Mocod, Grigore din Zagra şi Vasile din Telciu, 


Acest TOMOS SINODAL întocmit şi aprobat de Sfântul Sinod al Bisericii 
Ortodoxe Române în Şedinţa Sa de lucru din 22 noiembrie 2007, se prolamă astăzi, 
11 mai, în a III-a Duminică după Paşti din anul mântuirii 2008, în Biserica Sfintei 
Mănăstiri „Izvorul Tămăduirii” din localitatea Salva, judeţul Bistriţa Năsăud. 


Aducându-l la cunoştinţa clerului, cinului monahal şi tuturor dreptmăritorilor 
creştini din cuprinsul patriahiei Române. 


Semnat de toți membrii Sfântului Sinod al Bisericii Ortodoxe Române 

10 mai - 247 de ani de la revolta condusă de Atanasie Todoran şi 2 ani de la 
canonizarea Sfinţilor martiri năsăudeni 


“Văzând neamul tău atât de mult batjocorit şi credinţa ortodoxă prigonită, cu 
râvnă duhovnicească înarmându-te, te-ai pus pe tine stâlp de foc în fruntea 
creştinilor şi prin însăşi viaţa ta dăruită lui Hristos, i-ai luminat”. (fragment din 
slujba Sfântului mucenic Atanasie Todoran) 


Duminică, 1l mai 2008 a avut loc proclamarea solemnă a canonizării Sfinților 
martiri năsăudeni: Atanasie Todoran din Bichigiu, Grigore din Zagra, Vasile din 
Telciu şi Vasile din Mocod. Slujba a avut loc la Mănăstirea Salva, pe platoul unde 
cei patru martiri au fost ucişi. 


La propunerea Mitropolitului Bartolomeu al Clujului, Sfântul Sinod al BOR a 
aprobat canonizarea celor patru martiri în octombrie 2007, cu ziua de pomenire 12 


noiembrie. 


Canonizarea a avut loc la 245 de ani de la revolta condusă de Atanasie Todoran. 

E vorba, de fapt, despre viaţa şi lucrarea sfântă a lui Tănase Todoran, apărător 
neînfricat al Ortodoxiei din Țara Năsăudului. Născut în Bichigiu, un sat 
grăniceresc de pe Valea Sălăuţei, “Moş Tănase Todoran/ Neînfricatul ardelean”, 
cum a rămas în memoria urmaşilor, a fost omorât cu roata (cu mult înainte de 
martiriul lui Horea) pentru că a oprit pe năsăudeni de la unire cu Biserica Romei 
sau cum spune actul de condamnare din data de 12 noiembrie 1763,” pentru că a 
reținut pe oameni de la unire şi de la înrolarea în statutul militar grăniceresc, 
precum Şi pentru că la cererea stăruitoare a fiului său muribund n-a lăsat să 1 se 
ofere acestuia sfânta cuminecătură” de un preot greco-catolic. A fost executat, 
împreună cu alţi răzvrătiți împotriva Imperiului, pe dealul Mocirla de lângă Salva 
la vârsta de 104 ani. 


Se cunosc prea puţine date despre viaţa lui. E de reţinut că a fost jude şi colector de 
contribuție pe Valea Sălăuţei, a trecut în Maramureş şi a devenit căpitan de plai în 
armata lui Gligor Pintea (Pintea viteazul) apoi, după moartea acestuia, a urcat în 
Moldova, l-a slujit, tot ca ostaş, pe domnitorul Moldovei Mihai Racoviţă. Pentru 
supuşenie, credinţă şi vitejie, Dumnealui Tănase Todoran a devenit răzeş domnesc. 


Cunoscător de carte, a devenit unul din fruntaşii românilor din regiune în lupta lor 
împotriva ereziei uniate impuse de armata imperială austriacă şi nobilimea 
maghiară, care urmăreau distrugerea Ortodoxiei româneşti din Ardeal. Între 1761 
şi 1762, a tratat cu guvernul din Viena, alături de alţi fruntaşi, militarizarea a 21 de 
comune de pe Valea Bichigiului, Sălăuţei şi Someşului mare, primind asigurări că 
după intrarea în regimentul grăniceresc, românii din ţinutul Năsăudului vor 
beneficia de înlesniri, inclusiv dreptul de a-şi păstra credinţa. 


Întors acasă şi aşteptând roadele înţelegerii, Atanasie şi-a dat seama că nu s-a ţinut 
seama de dorința românilor şi a început să se opună pe faţă procesului de 
militarizare. Năsăudenii vedeau limpede că sistemul grăniceresc urmărea să-i 
convertească la catolicism şi apoi, că nu li se aplică promisiunea ridicării iobăgiei. 


La 10 mai 1763, la Salva, pe platoul numit "La mocirla", era organizată sfințirea 
drapelelor de luptă şi depunerea jurământului de către nouă companii ale 
Regimentului de graniță nou înființat. Generalul Bukow, trimis de Curtea din 
Viena să urmărească şi să impulsioneze în Ardeal trecerea la catolicism, a venit să 
primească jurământul grănicerilor năsăudeni şi să le sfinţească steagul împreună cu 
episcopul greco-catolic Petru Pavel Aron. 


Când militarii erau pregătiți pentru depunerea jurământului, în faţă a ieşit, călare, 
"moş Tănase Todoran'"şi le-a rostit grănicerilor o cuvântare. Printre altele le 

spunea: "De doi ani noi suntem grăniceri şi carte n-am primit de la înalta 
împărăteasă că suntem oameni lberi!... Şi apoi aşa nu vom purta armele, ca Sfânta 
credinţă să ne-o batjocorească! Jos armele!". 


Cuvintele înflăcărate ale bătrânului ce purta pe umeri mai bine de o sută de ani de 
viaţă au dat roade. Soldaţii care urmau să depună jurământ de credinţă faţă de 
Viena au trecut de partea lui Atanasie, aruncând armele jos, în semn de protest şi 
nesupunere. 


„Desigur, s-a dezlănţuit o revoltă. Sătenii tulburaţi s-au îndreptat spre general care 
abia a reuşit să scape nevătămat. Ofițerii de asemenea au fugit, iar „episcopul” a 
rămas în învălmăşeală — „episcopul” care nu era de Legea noastră, era greco- 
catolic. Şi de aici se vede aşezarea duhovnicească şi cuminţenia bătrânului nostru 
Atanasie. S-a dus la acest „episcop” şi l-a întrebat: „Fătul meu, de unde eşti?” — ne 
spun documentele. lar „episcopul” i-a răspuns: „De la Blaj”. „Dacă eşti de la Blaj 
şi împărăteasa ţi-a dat domeniu acolo, du-te acolo şi nu ne tulbura pe noi în 
credința şi în rânduiala strămoşilor noştri!” Şi iată câtă înţelepciune şi putere 
duhovnicească a avut acest bătrân: l-a luat de mână, l-a trecut prin mulțimea 
învolburată şi apoi i-a dat drumul să scape nevătămat..."(P.S. Macarie Drăgoi) 


La 12 noiembrie 1763, pe acelaşi platou "La mocirla" din Salva, a avut loc execuţia 
celor găsiţi vinovaţi de revolta din luna mai. Dacă Atanasie Todoran a fost frânt cu 
roata de sus în jos, iar capul i-a fost legat de o roată, Vasile din Mocod, Grigore din 
Zagra şi Vasile din Telciu au sfârşit prin spânzurare. 


Ultimele cuvinte ale Sfântului mucenic Atanasie Todoran au fost: 


Posteritatea imediată şi cea târzie îl aşează pe mucenicul Atanasie 'Todoran la loc 
de cinste, actul său de credinţă şi moartea martirică fiind menţionate în cântece şi 
poezii populare, scrisori, documente. 


“Asta v-o spune de-un an 
Moşu ' vostru Todoran... 
În pământ de m-or băga 
Nu mă las de Legea mea 
Asta-i Legea lui Hristos 
Sloboziţi puştile jos 1 “ 

(Cuvintele Sfântului mucenic Atanasie Todoran surprinse într-o baladă populară) 
„Jos armele!!!” 


Fragmente din cuvântul de învăţătură al IPS Bartolomeu, mitropolitul Clujului, 
Albei, Crişanei şi Maramureşului: 


IPS Bartolomeu a evocat momentul în care Sfântul Atanasie Todoran din Bichigiu, 
în vârstă de peste o sută de ani, a apărat, cu preţul vieţii, credinţa ortodoxă, 
opunându-se trecerii a peste 2.250 de soldaţi grăniceri de la Ortodoxie la greco- 
catolicism la porunca generalului Bukow. 


"Nu vreau să repovestesc viaţa lui Atanasie Todoran, dar vreau doar să accentuez 
un lucru: că omul acesta a fost de neclintit; un ţăran - dacă ar fi să-l comparăm cu 
Horea, potrivit unui poet Aron Pătruş - „„Țăran de cremene, / Cum n-a fost altul să-i 
semene”. 

A fost militar o viaţă întreagă şi ştia ce înseamnă nesupunerea față de legile 
militare. Atunci când, în data de 10 mai 1763, a apărut călare, la vârsta de 104 ani, 
şi în urma unei scurte cuvântări, denunţând-o pe împărăteasa de la Viena, că a 
minţit, că nu şi-a ţinut promisiunile faţă de români, inclusiv şi cea mai principală - 
aceea de a-şi păstra credinţa ortodoxă, le-a poruncit: „Jos armele!!!” 


A fost un moment de umilinţă pentru generalul Bukow, cel de tristă şi sinistră 
amintire, dar şi pentru împărăteasa Austriei. Consecința a fost condamnarea la 
moarte a celor găsiţi vinovaţi de revolta din luna mai şi distrugerea mănăstirilor din 
Ardeal, cărora li s-a dat foc”. 


Mitropolitul Clujului a citit sentinţa prin care, în secolul al XVIII-lea, împărăteasa 
Austriei l-a condamnat la moarte pe Tănase Tudoran (Atanasie ) prin tragere pe 
roată, după ce ţăranul din Bichigiu, militar de carieră, a îndemnat soldaţi să nu 
renunţe la credinţa lor. 


“Dragii mei, aş vrea să închei cu o mărturie a lui George Barițiu care sună aşa: 
„Umbra ta, Todorane, să-i înveţe pe toţi daco-romanii a cunoaşte ce este stăruința 
ŞI perseverenţa în credinţă şi ce înseamnă să aibă cineva caracter în orice poziție 
socială s-ar afla! (IPS Bartolomeu) 


Luptător pentru credinţă şi neam, biruitor al potrivnicilor lui Hristos şi apărător 
neînfricat al Ortodoxiei, ai odrăslit în Țara Năsăudului, primind cu bărbăție moarte 
de martir. Pentru aceasta, nimicind amăgirile asupritorilor, ai câştigat cununa cea 
neveştejită a sfinţeniei, fericite Atanasie. Roagă pe Hristos Dumnezeu să miluiască 
şi să mântuiască sufletele noastre. (Troparul Sfântului mucenic Atanasie Todoran 
de la Bichigiu, glasul 1) 


(text prelucrat sub îndrumarea Părintelui Leontie) 


Ar Dr Dr dr dr dr Dr dr d Dr Dr dr dr de De dr dr A de dr dr A A 


Xp XP XP IP IP E E 2 2 IP 3 3 E E 0 E IP 3 IE E E XX 


Ar fe dr Dr De dr de Dr De dr dr Dr De de dr De de dr dr e De de dr fr A d 


IPS Bartolomeu Anania: Adevărul lui Hristos se numeşte Ortodoxia! 


IPS Bartolomeu Anania - predică la Sfinţii mărturisitori Ardeleni - 21 octombrie 
2008: 


http://www.cuvantul-ortodox.ro/2008/10/28/adevarul-lui-hristos-se-numeste-ortodoxia/ 


http://www.doxologia.ro/video/predici/ips-bartolomeu-anania-predica-la-sfintii-ardelenit 


http://www.youtube.com/watch ?v=5bEl5yJyVrE 


“Conservatori? Dacă vreţi, conservatori! Fundamentalişti? Bine, dacă vreţi, funda- 
mentalişti!” 


“(...) Care este moştenirea pe care ne-o lasă ei (Sfinţii mărturisitori Ardeleni n.n.) 
nouă? Să ne păstrăm credinţa părinţilor şi strămoşilor noştri, fără să dispreţuim 
celelalte credinţe... Noi ne-am adunat de curând, noi, ierarhii din Sinodul Mitro- 
politan al Transilvaniei şi am dezbătut şi această problemă: ce se întâmplă cu 
ecumenismul? Mulţi cred că ecumenismul înseamnă pur şi simplu să ridici mâinile 
şi să te predai! Că este tot un Dumnezeu pentru toţi, că adevărul este parțial, că 
fiecare biserică are o parte din adevăr, dar nici una nu are adevărul întreg... 


Nu, dragii mei! Noi, ortodocşii, fără să îi dispreţuim şi cu atât mai puţin să îi perse- 
cutăm pe ceilalţi, posedăm adevărul întreg! Ne mântuim în Adevărul lisus Hristos, 
pentru o rațiune foarte simplă. Aţi rostit şi astăzi Crezul în Biserică. Reţineţi vă 
rog: Crezul pe care l-aţi rostit voi la această biserică împreună cu noi este cel pe 

care Sfinții Părinţi ai Bisericii l-au formulat în primele două sinoade ecumenice. 
Fără nici un adaos şi fără nici o ştirbire! Toate celelalte biserici au adăugat ceva 
sau au ştirbit ceva. Noi l-am păstrat întreg! Conservatori? Dacă vreţi, conservatori! 
Fundamentalişti? Bine, dacă vreţi, fundamentalişti! Păi lisus Hristos a fost primul 
fundamentalist. Cel ce va crede şi se va boteza, se va mântui, iar cel ce nu va crede, 
se va osândi. Scurt pe doi! Nu încape discuţie! Şi noi la fel. Nu avem certitudinea 
că cei de alte confesiuni se mântuiesc. Dar noi o avem pe a noastră şi ne este de 
ajuns. Că suntem în Biserica cea Adevărată, că suntem în interiorul Adevărului lui 
Hristos, că dragostea dintre frați nu este completă şi adevărată decât în interiorul 
Adevărului! lar Adevărul Cine este? Eu sunt Calea, Adevărul şi Viaţa. Mergem pe 
Calea Adevărului, trăim intru Adevăr şi aşteptăm Viaţa veşnică, tot în interiorul 
acestui Adevăr. 


Indemnul martirilor pe care îi sărbătorim astăzi este acela de a ne păstra credința 
noastră. 


Ştiţi din ce porneşte admiraţia mea personală cel puţin pentru Atanasie Todoran, 
dar şi pentru oricare [martir]? 


Eu când mă uit la un altul care este de altă religie, care nu este creştină, mă întreb 
dacă el în credinţa lui religioasă este şi de bună credinţă. Dacă crede cu adevărat în 
credinţa lui, chiar dacă nu este a mea şi dacă va fi gata să moară pentru ea. 


Noi, în Transilvania, avem modele de urmat în cei care au fost gata să moară 
pentru credinţa ortodoxă şi întru credinţa ortodoxă. S-au mântuit, se roagă acolo 
pentru noi şi ne rugăm şi noi ca ei să mijlocească pentru noi şi aceasta ne dă şi 
garanţia că şi noi ne vom mântui dacă vom rămâne până la sfârşit şi fără de clintire 
în Adevărul lui Hristos care se numeşte Ortodoxia. Amin!” 

PF. episcop Macarie Drăgoi „Să nu ne dăm sufletul şi să nu ne pierdem 
credinţa şi mântuirea noastră” 


Mulţumim Preamilostivului Dumnezeu că ne-a învrednicit să îi cinstim pe Sfinții 
martiri și mărturisitori Năsăudeni în această frumoasă biserică de lemn, ocrotită de 
ei, din sudul Suediei, din oraşul Solvesborg, pe care noi o numim, aşa cum v-am 
transmis şi în cuvântul de învățătură rostit după Evanghelie, un tricolor al faptei. 


Lemnul pentru această bisericuţă a fost adus din Bucovina, meşterii care au înălțat- 
o sunt maramureşeni, iar bisericuţa este în stil oltenesc. Deci, această biserică, 
pentru noi, românii din Scandinavia, este un tricolor al faptei dând o bună și 
dreaptă mărturie sub oblăduirea Sfinților martiri şi mărturisitori Năsăudeni. 


Unul dintre contemporanii (Sfinţilor Năsăudeni) care l-au mărturisit pe Mântuitorul 
lisus Hristos în perioada grea din Transilvania, când românii ortodocși au fost 
forțați de autoritățile imperiale de la Viena să treacă la catolicism, spunea 
următoarele: Împărăteasa - care pe atunci era Maria Tereza - poate să-mi ia puţinul 
meu avut, poate să-mi ia cojocul pe care îl port acum, poate să-mi ia chiar şi 
braţele, însă nu poate să-mi ia sufletul, pe care nu-l dau, fiindcă am un singur suflet 
şi o singură credință ortodoxă şi o singură mântuire! 

Aşadar, prea iubiții mei frați şi surori, avem un singur suflet, avem o singură 
credință, avem un singur botez și o singură mântuire. Asemenea Sfinților martiri și 
mărturisitori Năsăudeni, pe care îi cinstim astăzi, să nu ne dăm sufletul şi să nu ne 
pierdem credinţa și mântuirea noastră. Aceasta învăţăm, în primul rând, de la 
Sfinții martiri Năsăudeni: Atanasie Todoran din Bichigiu, Vasile din Mocod, 
Grigore din Zagra şi Vasile din Telciu şi de la toţi Sfinții mărturisitori ai 
Ortodoxiei din pământul binecuvântat al ţării noastre şi de pretutindeni, să nu ne 
pierdem credinţa, fiindcă nu ne putem juca cu mântuirea noastră! 


După cum ştiţi, urmează să merg în Finlanda pentru a aduce alinare sufletească 
pruncilor Johan-Mihail şi Maria-Alexandra, care sunt despărțiți, de către auto- 
rităule finlandeze, de mama lor Camelia Smicală. Doresc să le aduc alinare 
sufletească în cele din urmă, dându-mi-se acordul să îi vizitez pe copii la centrul de 
plasament, acolo unde sunt izolaţi de mama lor şi am nădejdea ca acest coşmar să 
ia sfârșit cât mai repede. 


Trebuie să ne arătăm solidaritatea şi să transmitem încredere şi sprijin doamnei 
Camelia Smicală şi copilaşilor ei și să ne conjugăm toate forțele: autorități, 
Biserică, societate civilă şi presă pentru a ajuta această mamă îndurerată şi pe 
copilaşii ei care suferă atât de mult şi sunt atât de traumatizați. De aceea, 
cunoscând îndeaproape cazurile familiilor Nan și Bodnariu din Norvegia, care s-au 
reîntregit, cu ajutorul lui Dumnezeu, prin solidaritatea oamenilor și prin 
rugăciunile pe care le-am înălțat neîncetat pentru aceştia, trag nădejdea că şi 
familia Smicală se va reîntregi. Şi autoritățile finlandeze trebuie să știe faptul că 
această familie nu este fără stat, nu este fără patrie, nu este fără comunitate, nu este 
a nimănui, ci că această familie are o ţară! 


(Cuvântul Părintelui episcop Macarie Drăgoi, rostit în biserica „Sfinţii martiri și 
mărturisitori Năsăudeni” din oraşul Solvesborg, Suedia, duminică, 12 noiembrie 
2017) 

Sfinţii martiri şi mărturisitori năsăudeni 


A 


Calendarul ortodox român a mai primit în rândul său 4 ostaşi mucenici: Atanasie 
Todoran din Bichigiu, Vasile Dumitru din Mocod, Marin Grigore din Zagra şi 
Vasile Oichi din Telciu. Aceşti sfinţi năsăudeni au suferit martiriul în ziua de 12 
noiembrie a anului 1763. Au fost apărători ai credinţei strămoşeşti şi ai neamului 
românesc. De aceea, Sfântul Sinod al Bisericii Ortodoxe a hotărât trecerea lor în 
rândul sfinţilor, cu ziua de pomenire, 12 noiembrie. 


Sfântul Atanasie Todoran s-a născut într-o familie de ţărani liberi de pe Valea 
Sălăuţei, în satul Bichigiu, de tânăr a avut în sânge iubirea de ţară şi toată viaţa a 
luptat pentru apărarea ei. A făcut parte şi dintr-un regiment de apărare a Vienei. 
Dar nemaisuportând despărţirea de neamul său şi tot amânându-i-se eliberarea, a 
dezertat şi s-a întors acasă. 


Sfântul Atanasie a cerut ca, prin înfiinţarea regimentului de graniţă, românii să nu 
fie siliți să-şi lepede credinţa ortodoxă, căci de mulţi ani ortodocşii transilvăneni se 
confruntau cu impunerea, aproape pe orice cale, a credinţei greco-catolice. 


Generalul Bukow a fost trimis de împărăteasa Maria Tereza să urmărească şi să 
impulsioneze în Ardeal trecerea la catolicism a ortodocşilor. „Când cele două 
batalioane de infanterie şi opt companii de cavaleri stăteau înşirate lângă comuna 
Salva, continuă pr. Alexandru Mizgan, în faţă a ieşit călare bătrânul Tănase 
Todoran din Bichigiu, care slujise ca soldat încă de sub împăratul Carol al VI-lea 
şi le-a rostit grănicerilor următoarea cuvântare: 

Cuvântarea înflăcărată a bătrânului Tănase Todoran a avut efect imediat. „Se spune 
că bătrânul Tănase Todoran s-a dus la episcopul Petru Pavel Aron şi i-a 
spus:«Fătul meu, de unde eşti?». Acela 1-a răspuns: «De la Blaj!». Tănase Todoran 
a adăugat: «Dacă eşti de la Blaj şi împărăteasa ţi-a dat domeniu, du-te acolo şi stai 
liniştit, nu ne tulbura pe noi în credinţa noastră!». După aceea, l-a luat pe vlădică 
de mână şi l-a condus ca să nu năvălească asupra lui mulţimea tulburată. 


Grănicerii l-au înfruntat şi pe generalul Buccow, încât acesta şi episcopul Aron au 
scăpat prin fugă. 

A doua zi după rebeliune, grănicerii au reținut armele, iar steagurile le-au dus la 
Năsăud şi le-au predat preotului spre a le păstra în biserică” , mai precizează 
părintele Alexandru Mizgan. 


La scurtă vreme după rebeliune, a venit la Salva o comisie aulică spre a face 
cercetări asupra celor petrecute pe platoul „Mocirla” (acolo se află acum o troiță) 
în mai 1763. 


Cercetările au durat 6 luni. Ancheta se îndrepta împotriva principalului autor al 
rebeliunii, Tănase Todoran din Bichigiu. Acesta n-a retractat nimic şi cu un curaj 
mucenicesc, şi-a asumat răspunderea celor întâmplate. 


Şedinţa s-a pronunţat în ziua de 12 noiembrie 1763 şi conţine următoarele pedepse: 
Tănase Todoran a lui Dănilă din Bichigiu în vârstă de 104 ani să fie frânt cu roata 
de sus în jos, capul lui să fie legat de o roată, pentru că a reţinut pe oameni de la 
unire şi de la înrolare. 

Vasile Dumitru a popii din Mocod, Marin Grigore din Zagra, Vasile Oichi din 
Telciu, condamnaţi la moarte prin spânzurătoare şi trupurile neînmormântate, 
pentru aceeaşi vină. 


SE. VASILE 
Dir HOOD 


Alţi 15 conducători de revoltă au fost graţiaţi de la spânzurătoare în schimbul a 
6000 de lovituri de verigi date de soldaţi, ceea ce tot moarte sigură a însemnat. 


Capetele celor martirizaţi au fost ridicate pe pari la poarta caselor în care locuiseră, 
iar bucăţi din trupurile ciopârțite au fost aşezate la răscruci de drumuri. 


Primind moarte martirică, Atanasie şi-a vărsat sângele pentru credinţa strămo- 
şească şi pentru drepturile românilor transilvăneni. 


De atunci şi până astăzi, cinstirea memoriei celor 4 mucenici se face neîntrerupt în 
conştiinţele ortodocşilor năsăudeni. 

În calendarul ortodox pe 12 noiembrie alături de Sfântul loan cel milostiv, 
patriarhul Constantinopolului şi cuviosul Nil, pustnicul sunt trecuţi şi ţăranii 
năsăudeni (ardeleni) care şi-au apărat credinţa cu propria lor viaţă, care o redăm 
mai Jos. 


Viaţa Sfântului martir Atanasie (Tănase) Todoran din 
Bichigiul Năsăudului 


Despre viaţa lui Tănase Todoran se cunosc puţine date, se ştie că a fost 


contemporan, conjudeţean şi împreună luptător pentru ortodoxie cu Sfântul Ierarh 
Pahomie de la Gledin. 

Bătrânul Tănase Todoran, cunoscut şi sub numele de Atanasie Todoran, s-a născut 
în Bistriţa (Sălăuţa), într-o familie de ţărani liberi, înrudit cu familia preoţilor 
Coşbuc din Hordou, strămoşii preotului George Coşbuc [Nicolae Feier, Panteonul 
Bistrițenilor, p 151;] şi era cunoscător de carte, colector de contribuţie în comunele 
de pe valea Bichigiului şi Sălăuţei [Pr. Ion Alexandru Mizgan, Ofensiva 
uniatismului...., p 55,;]. 


Numele său, scris în Protocoalele Bisericii din Bichigiu este Tudoran a lui Dămlă. 
Tănase era numele uzual (porecla), care vine de la grecescul „tanatos” însemnând 
moarte. Creştinii folosesc numele “atanatos” însemnând “fără de moarte”. De 
aceea Biserica preferă numele Atanasie. Atanasie înseamnă nenurire, viaţă. Acest 
nume este atestat în documentele emise de domnitorul Moldovei, Mihail Racoviţă. 
Porecla a fost transformată în nume odată cu fuga sa în Moldova, datorită 
implicării în războiul “curuților”, pentru a i se pierde urma. 


Atanasie Tudoran a fost toată viaţa sa militar şi aşa a şi murit ca un ostaş apărător 
al ortodoxiei creştine. Acest mucenic este numit incorect de către istorici şi 
jurnalişti “Badea Tănase Tudoran” sau “Țăranul Tănase Tudoran”. Deoarece el şi-a 
asumat ţărănia [noblețea ţărăniei provine de la cuvântul străbun TERRA întru care 
se întemeiază şi cuvântul “ţară”, care stau în statornicia şi dragostea față de 
sfințirea gliei străbune şi de dragostea care am primit-o din străbuni, Bătrân — 
provine de la „„veteranus ”, adică soldat lăsat la vatră. ] ca pe un dar al statorniciei 
în legea românească. 


A stat în „cătănie” la împăratul hasburg Leopold I , timp de 11 ani, dar amânându- 
1-se eliberarea dintr-un regiment de Viena, sătul de amăgiri şi de războiele la care a 
luat parte, a dezertat şi s-a întors acasă [Pr. Nicolae Feier, Sfinți români Atanasie 
Todoran din Bichigiu..., p 49;]. Acest împărat a dat la 4 decembrie 1690 aceea 
diplomă numită leopoldină, după numele său, în 18 puncte, care a fost un adevărat 
statut sau constituție a Transilvaniei, pentru mai bine de un secol şi jumătate. 


Urmărit de oamenii împărătesei, Atansaie Tudoran, o perioadă s-a ascuns prin în 
munţii Țibleşului şi în Maramureş, apoi fiind hărțuit de paznicii puterii revine în 
Ardeal, prin Țara Chioarului, unde „domn şi stăpân” a ajuns Gligor Pintea Viteazul 
[Nicolae Feier, Panteonul bistrițenilor, p 151,]. 


După uciderea lui Pintea în fruntea unei cete destul de numeroase, Atanasie 
Tudoran a trecut Carpaţii pe vreme de iarnă, cu multe sacrificii de vieţi omeneşti 
printre care şi fiica pe care o lasă într-un mormânt acoperit de o stâncă, ca şi 
reazăm sufletesc şi de viitor îi mai rămâne fiul. 

Sfântul Atanasie cu sabia în mână, a slujit domnitorului Moldovei ani îndelungaţi, 
apărând graniţele călcate de duşmani, aşa cum o arată şi un fragment dintr-un 
document: “Io, Mihail Racoviţă, din mila lui Dumnezeu Cel închinat în Troiță, 
Voievod a toată Țara Moldovei, slobozim din oastea noastră, după ce a slujit-o 13 
ani în rang de căpitan, pe dumnealui Atanasie Todoran, în vârstă de 74 de ani şi 
jumătate” [Ibidem, p 152;]. 


Un alt document al aceluiaşi dominitor îl statorniceşte în Moldova, 
împroprietărindu-l: “...ridicăm la cinul de răzeş domnesc, pe dumnealui Atanasie 
Todoran, care ne-a dovedit supuşenie, credință şi vitejie, şi îi dăm în stăpânire pe 
vecie pentru dânsul şi urmaşii săi douăzeci de pogoane de țarină, trei de vie şi un 
crâng de pădure în ținutului Neamţului... Dat azi, la 2 octobăr anul 1717 iar de la 
facerea lumii an 7225 şi subscris în Cetatea de scaun a leşilor”| Ibidem, p 152,]. 
Când a intrat în slujba domnească a avut 61 de ani şi a ostăşit de 13 ani, timp în 
care Cuviosul ierarh Pahomie din Gledin, a fost episcop la Roman. Se pare că a 
mai stat vreo trei decenii răzeş în Moldova — pe cele ce primise de la domnul 
Moldovei, adică în gospodăria sa şi ar fi posibil să fi rămas acolo pentru totdeauna, 
dacă nu ar fi ajus veşti rele din Transilvania, la suflet, depre alt val apăsător şi 
anume grănicizarea meleagurilor natale şi încercarea de ai trece pe români 
ortodocşi forţat la uniaţie (catolicizare). 


Dârzenia de apărător cu preţul vieţii a credinţei ortodoxe îi vine bătrânului 
Atanasie Todoran şi din faptul că s-a născut într-un sat în care a existat din vremuri 
străvechi o mănăstire. Pentru reconstruirea căreia episcopul ortodox loan Lazăr 
(Kyr?), deducea tratative cu Cetatea Bistriţei, în anul 1523, pe vremea lui Ştefănică 
Vodă al Moldovei. Tratativele s-au încununat cu succes doar în anul 1533, în 
vremea lui Petru Rareş, când pe pârâul Bichigiu s-a reconstruit mănăstirea, Cetatea 
Bistriţei dându-i proprietăţi şi înlesniri, şi confirmând proprietățile mănăstireşti din 
vechime [/Feier, Nicolae, Sfinţi români Atanasie Todoran..., p 21-23,]. 


În anul 1750, se întoarce în Transilvania şi este închis pentru câţiva ani în Turnul 
Dogarilor din Cetatea Bistriţei. Eliberat s-a dus în Bichigiu, unde în scurt timp de 
la sosirea lui fiul moare şi nefiind preot ortodox se opune cu îndârjire spovedirii şi 
împărtăşirii lui de către un preot greco-catolic: „Bătrânul l-a îngropat în cultul 
credinţei strămoşeşti, căci el nu aderase şi nu se pricepea de ce să fie catolic. Tot 
timpul s-a opus procesului de militarizare şi implicit de catolicizare, îndemnând 
oamenii să nu cedeze fără asigurările vreunui document împărătec. Legăturile cu 
Moldova nu şi le întrerupse şi după unele păreri, trimisese acolo în câteva rânduri 
grupuri de emigranţi, dându-le scrisori către noul domnitor Constantin Racoviţă. 

Tocmai fuga oamenilor la Moldova era un fenomen resimţit deregimentul străin, ca 
o ameninţare directă a puterii politice şi militare, inclusiv economice. 


Ridicarea în masă a ilvenilor şi a altor sate someşene, în 1763, constituind valul 
principal al marelui exod, n-a fost, prin urmare, un act spontn, nesăbuit, ci un plan, 
o ultimă soluţie în lupta împotriva catolicizării austriece în Transilvania ”| Nicolae 
Feier, Panteonul bistrițenilor, p 153,;]. 


Ştim că pentru introducerea catolicismului la români, s-au înființat două regimente 
de graniţă „valahe”, unul la Făgăraş şi celălat la Năsăud, de către generalul Bukov. 
Între anii 1761-1762, împreună cu alți fruntaşi din ţinutul Năsăudului, generalul 
din Viena, militalizarea 21 de comune de pe valea Bichigiului, Sălăuţei şi 
Someşului mare. Se crede că a fost personal la Viena cu celalţi, unde s-a încheiat 
pactul cu Curtea de la Viena, dânduli-se nişte asigurări cum că românii din ţinutul 
Năsăudului vor beneficia de anumite avantaje după militarizare şi cu nădejdea că 
viaţa lor se vă îmbunătăţii prin ieşirea de sub asuprirea saşilor din districtul 
Bistriţei [Ion Bunea, Un martir al „Legii Româneşti”, Tănase Tudoran din 
Bichigiu, în “Îndrumător bisericesc”, Cluj-Napoca, 1980, p 273 apud pr. lon 
Alexandru Mizgan, Ofensiva uniatismului..., p 55;]. Grănicizarea zonei Năsăudului 
a început în luna august 1762, când au fost trimişi ofiţeri de la Viena de către 
împărăteasa Maria Teresa. 


În Bichigiu, în 4 mai 1763, credincioşii, ascultând de bătrânul Tănase Todoran, nu 
l-au lăsat pe episcop să intre în biserica din sat decât a doua zi, însoțit de garda 
militară care a pătruns cu armele în biserică [Feier, Nicolae, Sfinți români Atanasie 
Todoran..., p 26;]. 


Din documente reiese că tratativele pentru recunoaşterea Mănăstiru Bichigiu au 
durat zece ani. Socotim că saşii bistrițeni, la aceea vreme catolici, nu au încuvinţat 
în prima fază reconstruirea mănăstirii. Datorită faptului că în 1529, Petru Rareş 
(1527-1538 şi 1541-1546), primeşte de la loan Zapolza cetatea Bistriţei cu 50 de 
sate, precum şi Rodna cu 23 de sate şi Unguraşu cu 34 de sate. A devenit stăpân 
peste un teritoriu întins în Transilvania având ca şi capitală înfloritoarea cetate a 
Bistriţei, a treia ca mărime şi importanţă a Transilvaniei, atitudinea patriciatului 
săsesc din Bistriţa devine binevoitoare [Ibidem, p 36;]. 


La 10 mai 1763, la numai un după grozăvia lui Bukov, care a distrus bisericile, 
mănăstirile şi schiturile ortodoxe din Transilvania, crezând că lupta de organizare 
s-a încheiat, tot el, cu o mare suită de generali şi demnitari, însoţit şi de episcopul 
greco-catolic Petru Pavel Aron (1754-1764). A venit să primească jurământul 

grănicerilor năsăudeni şi să le sfinţească steagul Regimentului II de graniță, pe 
platoul Mocirla din Salva, unde se aflau 3000 de recruți. În faţa celor două 
batalioane de infanterie şi opt companii de cavaleri stăteau înşirate lângă comuna 
Salva [Pr. Ion Alexandru Mizgan, Ofensiva uniatismului...., p 56;] şi cum revolta 
mocnea în sufletele fiecăruia, în faţa lor (recruţilor) apare bătrânul Tănase 
Todoran, care a slujit ca soldat încă de sub împăratul Carol al VI-lea, care era în 
vârstă de 104 ani şi a strigat: 


Nicolae Feier, Sfinţii romani Atanasie Todoran din Bichigiu..., p 48;]. 


De fapt aceasta era dorirea tuturor românilor nu numai a celor din zona 
Năsăudului, mai departe vedem ce scriu împărătesei sibienii: „Ori arhiereu de lege 
grecească, ori să ni se sloboadă graniţele, să ieşim din ţară, să mergem acolo 
unde om putea să ni ţinem legea şi să avem şi pământ ca să trăim! ...Altfel nu 
jurăm. Aşa nu vom purta armele, ca Sfânta Lege Românească să ne-o ciufulească 
tisturile. Jos armele! Alungaţi afară păgânii din hotarele noastre!” [S. Dragomir, 
„Revista teologică III”, p 72-73 şi N. Iorga “Istoria Românilor din Ardeal şi 
Ungaria”, Ed. Științifică şi Enciclopedică Bucureşti, 1989, p 288 apud Nicolae 
Feier, Panteonul bistrițenilor, p 154;]. 


O altă mărturie: „De doi ani noi suntem cătane, adică grăniceri şi carte n-am 
căpătat de la înalta împărăteasă că suntem oaameni liberi! Ne-am scris iobagi, 
dăm dare, facem slujbe cătăneşti, copiii noştri vor merge până la marginile 
pământului să-şi verse sângele, dar pentru ce? Ca să fim robiţi, să n-avem nici un 
drept, copiii noştri să fie tot proşti, ori vor învăţa ceva, ori ba? Aşa nu vom purta 
armele, ca Sfânta Lege să ne-o ciufulească tisturile. Jos armele! Aruncaţi afară 
păgâni dintre hotarele noastre! Auziţi creştini români, numai atunci vom Sluji, 
când vom vedea carte de la înălțata împărăteasă, unde-s întărite drepturile; până 
atunci, nu, odată cu capul, ce dă Gubernia şi cancelaria din Beciu, e nimica, îs 
minciuni goale de azi, de mâine” |lon Bunea, Un martir al „Legii Româneşti”, 
Tănase Todoran din Bichigiu, în “Îndrumar bisericesc”, Cluj-Napoca, 1980, p275 
apud lon Mâzga, Ofensa uniatismului..., p 56;]. 


Această cuvântare a bătrânului Atanasie Todoran a avut un efect puternic asupra 
grănicerilor. Amândouă batalioanele au ridicat armele şi le-au îndreptat spre Bukov 
ŞI cei care erau cu el. Cu greu a reuşit să scape rănit atât Bukov cât şi calul său, iar 
episcopul Petru Pavel Aron a scăpat cu fuga printr-un pârâu, abandonându-şi 
veşmintele. 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP IP E E 2 2 E IP 3 3 E E E IP 5 IE E XXX 


Jr De De De De dr Dr e De De de De Dr Dr De De De De De de de e Ar A d 


XP PP 2 0 0 E IE IP IP 3 5 IE IE II IE E XX 


lată ce scrie cronicarul ungur Gyorgy Retegy despre revolta Sfântului Atanasie 
Todoran din mai 1763: „În ţinutul Bistriţei între bieţii români buimăciţi au prins 
pe mulţi, pe unii i-au bătut cu vergile, pe alții cu bâta, pe unul l-au tras în țeapă, 
pe altul l-au spânzurat, la al patrulea i-au tăiat capul, pe al cincelea l-au tras pe 
roată. Se zice că acesta din urmă era de 114 ani şi nu-i acuzat de altceva, decât că 
în vara trecută (10 mai 1763, n.n.), pe când generalul Bukov cu episcopul unit 
(greco-catolic, n.n.) Petru Aron, din Bistriţa a venit între ei, s-a produs o mare 
tulburare şi atât generalul cât şi vlădica au fost siliți să plece de acolo fugind. Se 
zice că acest bătrân s-a dus la vlădica şi i-a spus: «Fiul meu de unde eşti?» Acesta 
i-a răspuns că «de la Blaj». «Dacă eşti de la Blaj şi împărăteasa ţi-a dat domeniu, 
du-te acolo, stai liniştit, nu ne mai tulbura pe noi în credința noastră!» După 
aceasta l-a luat de mână pe vlădică şi l-a condus o bucată de loc, pentru ca 
mulțimea tulburată să nu năvălească asupra lui. Moşneagul care la vârsta de 114 
ani a fost zdrobit pe roată pentru credința sa se numea Tănase Todoran din 
Bichigiu... ” | Pr. Nicolae Feier, Sf români Atanasie Tudoran...., p 48-49]. 


Poporul îl consideră răspunzător de distrugerea mănăstirilor şi bisericilor, precum 
şi de abandonarea revendicărilor naţionale ale înaintaşului său episcopului 
Inochente Micu: “Șase luni au durat cercetările, iar la 12 noiembrie 1763 s-a 
publicat aspra sentiță. Printre cei condamnaţi Mani Grigore, Dâmbu Alexa şi lon 
Apetri din Zagra, Zinveliu Vasile din Poieni, Finegari Samuilă din Găureni, Vasile 
Oichii, loan Scuturici, Miron Natul, Dumitru Homei din Telciu, Vasile Dumitru 
Apopii din Mocod ” [Nicolae Feier, Panteonul bistriţenilor, p 154-155;]. 


A doua zi după rebeliune, grănicerii au reţinut armele, iar steagurile le-au dus la 
biserica din Năsăud şi le-au predat preotului pentru a le păstra. La scurtă vreme a 
venit o comisie să facă cercetări asupra celor întâmplate pe platoul Mocirla în mai 
1763, cercetările au durat 6 luni. Este de înţeles că ancheta s-a îndreptat asupra lui 
Atanasie Todoran, şedinţa s-a pronunţat în 12 noiembrie 1763, cu următoarele 
pedepse: “Tănase Todoran a lui Dănilă din Bichigiu în vârstă de 104 ani să fie 
frânt cu roata de sus în jos, capul lui să fie legat de o roată, pentru că a reţinut pe 
oameni de la unire şi de la înrolare ” [lon Mâzga, Ofensa uniatismului...., p 57,] 


„Atanasie Todoran a fost cu roata, iar Vasile Dumitru Apopii din Mocod, Mani 
Grigore din Zagra şi Vasile Oichii din Telciu au fost spânzurați şi trupurile lor 
neînmormmântate, pentru aceeaşi pricină. Pentru cei 15 condamnaţi s-a dictat 
pedeapsa cu moartea, apoi după citire, li se comută pedeapsă şi li se ordonă să 
treacă de zece ori în sus şi în jos printre loviturile de vergi a 300 de soldați, 
aşezaţi pe două rânduri. Atanasie Todoran este tras pe roată, pe platoul Mocirla 
din Salva, județul Bistrița-Năsăud, cu 22 înainte de supliciul lui Horea şi Cloşca, 

frânţi cu roata în 28 februarie 1785 pe platoul „La furci” lângă Alba Iulia” 
[Nicolae Feier, Panteonul bistrițenilor, p 154-155;]. 


Din Bichigiu au mai fost împuşcaţi şi alți credincioşi printre care şi Toader Cătană, 
pentru că au iubit „sfinţenia legii patriarhilor”, adică credinţa ortodoxă. Capetele 
lor au fost împlântate în pari, înaintea porților lor, iar bucăţi din trupurile ciopârțite 
le-au pus la răscruci de drumuri [Jon Bunea, art cât, p 276 apud lon Mizgan, 
Martiriul lui Tănase Tudoran, p 58;]. La rebeliune a participat şi un călugăr cu 
numele Sofronie Poppu , care declara că nu îi pasă de suferinţă şi de chinurile prin 
care trece sau de moarte pentru dreptate şi lege, fiindcă este mai bine să-şi piardă 
viaţa decât să trăiască în robie, că este mai plăcut a muri pentru lege decât a te face 
vânzătorul ei [Ibidem, p 276-277 apud Ibidem, p 58;]. 


În tradiţia populară s-au păstrat cântece şi doine ale lui Tănase Todoran a lui 
Dănilă din Bichigiu pe care le-a rostit în timpul groaznicelor torturi la care a fost 
supus pentru credinţa strămoşească, condiţie „sine qua non” (obligatorie, fără care 
nu se poate), o baladă care se păstrează până în zilele nostre, suna astfel: 


“Nu vă dați feciori cătane 
Că-ţi purta păduchi cu coarne 
Asta v-o spune de un an 
Moşul vostru Todoran 
În pământ de m-or băga 
Nu mă las de legea mea 
Asta-i legea lui Hristos 
Sloboziţi puştile jos... ” 


| Valeria Peter Perescu, Eroi ai neamului în linia populară: Tănase Todoran - 235 
ani de la frângerea cu roata, în revista „Zestrea”, Bistriţa, 1998, nr. 2, p 16 
reprodus la Ion Mizgan, Martiriul lui Tănase Todoran..., p 59 şi la Nicolae Feier, 
Sfinţi români Atanasie Tudoran...., p 54,] 


O altă baladă năsăsudeană glăsuieşte: 


“Şi l-au dus, l-au dus legat 
Pe o roată l-au aşezat 
Și lumea plângea, plângea 
Pe roată când îl trăgea 
Todoran din grai grăia: 
Eu mor pentru legea mea” 

| Ibidem, p 16 apud Nicolae Feier, Sfinţi români Atanasie Todoran..., p 54;] 


Toţi istoricii care s-au ocupat de Regimentul II de graniță Năsăud, alături de Virgil 
Şotropa, fiind greco-catolici, au trecut sub tăcere motivaţia religioasă a revoluției 
pentru care a luptat, încercând să evidenţieze doar caracterul ei social. Având în 
vedere că ultimele cuvinte ale lui Sfântului Atanasie Todoran au fost: „Români, 

| Nicolae Feier, Sfinţi români Atanasie 
Todoran..., p 56;]. 


Istoricul Augustin Bunea, l-a prezentat pe bătrânul Tănase Todoran ca iniţiatorul 
mişcării antiunioniste pe plaiurile năsăudene, nu din motive religioase, ci pentru a 
scăpa pe confrații săi de obligațiile militare [Augustin Bunea, Episcopii Petru 
Pavel Aron şi Dionisie Novacovici sau istoria românilor transilvăneni de la 1715 
până la 1764, Blaj, 1902, p 237-240;]. Istoricii mai noi ai Biserici greco-catolice, 
Silvestru Augustin Prunduş şi Clemente Plăianu, nici nu au mai pomenit de drama 
românilor din ţinutul Năsăudului, supuşi ofensivei catolice a Curţii de la Viena, 
condusă de generalul Bukov. Au încercat să justifice “reacția atât de brutaşă a 
generalului Buccow” în Transilvania, pentru că nu au acceptat unirea cu Biserica 
Romei, ci şi-au îndemnat credincioşii să rămână fideli credinţei ortodoxe străbune 
[Ion Mizgan, Martiriul lui Tănase Todoran..., p 59;]. Este evident că aceste 
pretenţii istoriografice greco-catolice nu au nici o bază documentară şi nu se pot 
susține şi nici demonstra, în schimb suferinţele prin care au trecut Sfântul Atanasie 
Todoran şi cei cu dânsul au rămas pană astăzi în popor chiar şi prin balade, nu 
numai prin cărți. 


Pedepsele care au fost aplicate românilor năsăudeni au făcut ca pe moment să 
renunţe categoric la intrarea în regimentele grănicereşti. Acest fapt a făcut ca un 
grup de aproximativ 40 de revoluționari năsăudeni să meargă la episcopul ortodox 
sârb Dionisie Naovacovici, ducându-i un memoriu prin care îl rugau să primească 
satele sub oblăduirea eparhiei sale. Lucru care nu a fost posibil şi neputându-i 
ajuta, episcopul s-a văzut nevoit să-i îndemne a înceta acțiunile de împotrivire 
asupra unirii. 


În acel memoriu era scris cu de-amănuntul suferințele pe care trebuiau să le îndure 
de la soldaţii catolici care umblau prin sate să-i treacă la uniaţie. Memoriul s-a 
încheiat cu: “Dacă tu Prea Sfinţite părinte nu te vei îndura de noi şi nu vei da 
ajutor şi mângâiere, nu ne mai întoarcem acasă, unde ne aşteaptă închisoarea şi 
pedepsele, ci pribegim în alte ţări, unde putem să rămânem liniştiţi”” |Ibidem, p 
60; ]. Episcopul sârb a înmânat acest memoriu şi guvernului Transilvaniei dar a fost 
respins. Cu toate acestea frământările continuau, iar revolta mai era întreţinută şi 

de trei ucenici ai lui Sofronie de la Cioara: preoţii Lazăr, Teodosie şi Efrem 
[Ibidem, p 61;]. 


Cu siguranţă că credinţa lui strămoşească i-a fost insuflată şi de cuviosul Pahomie 
de la Ghedin, care a dus o luptă crâncenă în exil pentru apărarea dreptei credinţe. 
Amintirea lui Tănase Todoran a rămas până în zilele noastre în creaţiile populare 
ale românilor din Țara Năsăudului, mai jos vom reda câteva din aceste balade ale 
lui Tănase: 


Cântecul lui Todoran [7ext reprodus după Dariu Pop şi Teodor Mihadaş, melodia 
la acest text fiind culeasă de Valeria Peter Predescu în 1978 de la Olari Aristina 
de 69 de ani din Telciu şi a fost reprodus în revista Zestrea în articolul „Eroi ai 
neamului ...”, Bistriţa, 1998, nr 2, p 16-17 apud lon Mizgan, Ofensiva 
uniatismului..., p 61-63;] 


Sub un deal cu stejăriş 

Lângă Salva pon podiş 
Într-o zi de primăvară 
Grănicerii s-adunară 
Ca să puie jurământ. 


Zor di la bugernământ 
Generalu-mpărătesc 
S-un Vlădică românesc 
După slujbă i-o oprit 
Și pă toți i-o sfătuit 
Jurământul să-l depună 
C-apoi tăte-or mere strună. 


Steagu când s-o aplecat 
Un bătrân o-ncălecat 
Moş Tănase Todoran 

Nenfricatul veteran 
lese-n faţa lor călare 

Şi rosteşte-o cuvântare: 

“Nu primim a vostru sfat 

Ne-aţi minţit, ne-aţi înşelat 
Ca ş-atunci când am intrat 
Grăniceri la împărat. 
Pă minciuni împărăteşti 

Nu dăm braţe voiniceşti ”. 


Moş Tănase Todoran 
Nenjfricatul ardelean, 
Ani el numără o sută 
Ș-aceea de mult trecură 
Cătr-a lui să întorcea 
Și din gură aşa grăia: 
“Steagu-acesta-i mincinos 
Slobozăți puştile jos 
Apăi iar le ridicaţ 


Şi spre domni să le-ndreptaţi! ” 


Grănicerii-l ascultau 
Puştile le arunacu 
Și în loc de jurământ 
Le trântiră la pământ. 
Apoi iar le ridicară 
Și spre domni le îndreptară. 
Domnii rău s-o spăimântat 
l-asta nu s-o aşteptat. 


Di la-nalta Împărăţie 
O vinit o comnişăie 
Și pe mulţi îi judecară, 
feştecare cum să peeară: 
Unii-n temniță băgați, 
opt să fie spânzurați 
Numa moşu Todoran 
Nenjfricatu veteran 
EI s-o sfârşit tras pe roată, 
Plâns şi azi de lumea toată. 


Mândru câmp bătut de rouă 
Îi jălesc fecioare nouă 
Și nouă feciori voinici 
Pă cei omorâţi aici 
Lângă Salva pe Mocirlă 
Și codru plânge de milă. 
Pă vârful Ţăbleşului 

Cânta puiu cucului 
Ș-aşa cântă cu jale 
Gândeşti că Țâbeleşul peere. 


Balada lui Todoran [Text cules în 1978 de Valeria Peter Predescu de la Todoran 
Lucia din Salva şi repodus în articolul „Eroi ai neamului...” revista “Zestrea”, p 
17, apud lon Mizgan, Ofensiva uniatismului....., p 64-65;] 


Pă la noi pă la Salva 
Îi frumos primăvara 
Pă cununa Mocirlii 
Mândru cântă greierii 
Cântă păsările-n 
Toate primăverile 
Ș-aşa cântă an de an 
De jalea lui Todoran 
Tras pe roată de duşmani 
Nu s-o supus la tirani. 


Fosta Todoran bărbat 
O plecat ca delegat 
În Viena la-mpărat 
La Terezia Maria 

Ca să curme iobăgia 
Când Todoran o-nturnat 

O venit tiranii-n sat 

Și pe râtu cel întins 
Pe Mocirlă lume-o strâns 

Să depună jurământ 

Să fim robi pe-a nost pământ. 


Iar Todoran om cuminte 
O ieşit atunci în frunte 
Grănicerii să-l asculte: 

Bravilor românilor 

Eu jur cu mâna pe piept 

Că tiranii nu spun drept 
Că eu multe am aflat 
În Viena la-mpărat 
Eu vă zâc: Nu vă predaţi 

La tirani nu vă lăsaţi 
Că duşmanu aşa te vrea 
Să-i fi rob în țara ta! 


Iar duşmanii ca răsplată 
I-au frânt oasâle pă roată 
Todoran viteaz bărbat 
O fost cu roata sfărâmat 
Pă tus patru i-o ngropat 
Colo-n Salva lângă sat 
În mormânt formă de roată 
De se miră lumea toată 
Todoran cu fruntea-n Sus 
O murit sub roată pus 
Tri viteji ca el mai are 


A 


În mormânt sub roată mare 


Până-n clipa ce-o murit 
Grănicerii-o sfătuit: 
Nu vă daţi românilor 
Să fiţi robi duşmanilor 
Ni-o lăsat pildă vie 
Cum să stăm la datorie 
Să luptăm cu mic cu mare 
Când ţara nevoie are. 


Todoran [Text cules de Ion Niţu Macavei şi inclus în culegerea de folclor a 
profesorului Liviu Păuş din Rodna, reprodus de noi după Valeria Peter Predescu, 
art.cât., p 17 rapud lon Mizgan, Ofensiva uniatismului..., p 66-67;] 


Frunză verde de mohor 
Stau de jale mai să mor! 
Când aud că a murit 
Omul nost cel mai cinstit, 
Când aud că nu mai este 
Todoran nu mai trăieşte 
Și azi mă cuprinde-un dor 
Și-aş fi vrut cu el să mor. 


Frunzuliţă de pe dos, 

Pe Todoran când l-au scos, 
Când l-au scos de pe movilă 
La oameni le era milă 
Că l-au dus nemții cu silă. 


Și lumea plângea, plângea 
Pe roată când îl trăgea, 
Todoran din grai grăia: 

Eu, Zău, mor pentru dreptate 
Și pentru a Sa Maiestate, 
Mor dar voi nu vă lăsaţi 

Să fiți de nemți înşelaţi 
Și sub ei nu cătuniţi 
Că-ţi fi tot batjocuriţi! 


Când aşa el a grăit 
Tot trupul i l-au zdrobit 
Acea roată blestemată 
Şi de nişte câni lucrată! 
Când Todoran a murit 
Soarele n-a strălucit, 
Luna nu S-a arătat 
Și nici ceriul n-a-stelat, 
Făr' a fost numai cu jele 
De pe pământ pân' la stele 
Fire-aţi voi, nemți blestemaţi, 
Cum n-aţi ştiut ce lucraţi: 
C-aţi tăiat un someşan 
Ce-i cu numele Todoran. 


Plângeţi-l voi someşeni 
Bârgăuani şi monoreni 
Că Todoran de-ar trăi 
Astăzi n-aţi mai cătănii, 
Făr! de câni ne-am dezdrobi 
Și, Zău bine ne-ar mai fi. 


După cum se observă şi din baladele populare care au rămas, Atanasie Todoran a 
avut o moarte mucenicească şi a lăsat în urma sa o istorie glorioasă a vieţii 

bisericeşti şi sociale din Transilvania la fel cum au făcut mulți alţi care şi-au apărat 
credinţa cu propria viaţă. 


Protosingelul Macarie Drăgoi, un cercetător perseverent în ceea ce priveşte Ţara 
Năsăudului, într-un studiu a redat mărturiile a doi ţărani din Bichigiu: „La 
începutul anului 2003, prezenţi la Cluj, doi ţărani din Bichigiu mărturisesc cu 
evlavie despre trecutul strămoşilor din veacul al XVIII-lea, cei care au mărturisit 
cu bărbăţie dreapta credinţă ”. | Macarie Drăgoi, Mărturisitorul Atanasie Todoran 
din Bichigiul Năsăudului, în revista „Renaşterea, Cluj-Napoca, 2006, p 6 apud 
Ion Mizgan, Ofensiva uniatismului..., p 67-658;] 


Petre Tecar, de 81 de ani, aduce următoarea mărturie [Ibiem apud lon Mizgan, 
Ofensiva uniatismului..., p 67-658;]: «Tata meu, Timoftei Tecar, care a trăit 96 de 
ani, îmi spunea că pe vremea când era copil, mergea împreună cu alți copii în ziua 
de Paşti în Piezi la casele oamenilor şi gazda le dădea ouă roşii la copii, cum îi 
obiceiul la noi în sat. Copiii se duceau şi la casa lui Tănase Todoran, care mai 
exista pe vremea aceea şi era la gura Văii Moroşanului, sub Pleşe, cum îi zicem 
noi. În casa lui Todoran mai stătea o nepoată de-a dânsului care le împărțea, la fel 
ca şi la alte găzdoaie din sat, ouă roşii la copiii care veneau de Paşti în Piezi. Mai 
trăiesc în Bichigiu două vițe de Todoran. Amândouă pot să-i fie neamuri. Mai ştiu 
de la tatăl meu că Tănase Todoran o mers pe jos la Viena să ceară de la 
împărăteasă drepturile românilor asupriţi în religia noastră strămoşească 
ortodoxă. Pentru aceea luptăm şi noi astăzi pentru credinţă şi adevăr, că suntem 
sânge de-a lui». 


loan Pop, de 60 de ani, îşi aminteşte următoarele [/bidem, apud Ion Mizgan, 
Ofensiva uniatismului..., p 68-69;]: «lo, ştiu de la bunica mea, Gajfta Pop, despre 
Tănase Todoran. Și bunica ştie de la tatăl ei, care o fost notar la Salva pentru 
toată Valea Sălăuţei. Îmi spunea că Tănase Todoran pe vremea când o fost 
asupriţi ortodocşii s-o refugiat în Bucovina, din câte ştiu de la bunica, Todoran o 
avut un băiat care s-o îmbolnăvit şi o murit... De atunci nu l-o mai ținut nimic ca 
să apere religia strămoşească şi bunurile satelor năsăudene. O dus munca de 
lămurire cu preoții şi cu oamenii să nu se lase de credința ortodoxă. Știu că de 
două ori a fost la Viena.» 


Din scrierile lui Macarie Drăgoi, dar mă ales din relatările bătrânilor aflăm că 
Tănase Todoran nu a fost un om înalt, ci mai scund dar foarte ager, avea barbă 
albă, iar când a fost tras pe roată avea peste 100 de ani. Era cunoscător de carte 
ceea ce era un mare lucru în vremea aceea, deoarece majoritatea ţăranilor nu ştiau 
Citi ŞI scrie. 

„Mărturiile celor doi ţărani bichigeni snt deosebit de emoţionante prin această 
legătură de suflet cu trecutul, întregind figura lunminoasă a acestui mărturisitor 
năsăudean care şi-a vărsat sângele pentru Dreptate şi Adevăr ” [| Ibidem, apud Ion 
Mizgan, Ofensiva uniatismului..., p 69;]. 


În tot ce am relatat până acum este de remarcat nodul extrem de simplu în care sunt 
spulberate cele “patru puncte deosebitoare” împotriva cărora luptaseră Sfinţii 
mucenici Visarion, aromânul din Banatul sârbesc, Sofronie de la Cioara, Atanasie 
Todoran şi ai săi, precum şi Popa Tunsu şi Marcu a Berăriţei, împreună cu toţi 
românii transilvăneni trecuţi la catolicism fără vreerea şi ştirea lor [Feier, Nicolae, 
Sfinţi romani Atanasie Todoran..., p 25,;]. 


“Umbra ta Tănase Todoran - spunea George Barițiu, să-i înveţe pe toți daco- 
romanii a cunoaşte ce este constanța şi perseverenţa în credinţă şi ce înseamnă să 
aibă cineva caracter, în orice poziție socială s-ar afla” [Marius Dan Drăgoiu, 
Martirul Tănase Todoran din Bichigiul Năsăudului, în Chemarea Credinței nr 98- 
106, Bucureşti aprilie-decembrie 2001, p 17, apud Nicolae Feier, Sfinţii români 
Atanasie Todoran..., p 57;]. 


Biserica Ortodoxă îl sărbătoreşte la data de 12 noiembrie, după ce canonizarea lui a 
avut loc la Bistriţa în 10 mai 2008 pe locul numit Mocirla din Salva unde a avut loc 
martiriul şi revolta în 10 mai 1763. 

Viaţa Sfinţilor martiri Vasile din Telciu, Grigore din Zagra, Vasile din Mocod 

Aceşti Sfinţi martiri au fost condamnaţi la moarte prin spânzurare pentru că nu au 
vrut să-şi lase legea strămoşească, în anul 1763, alături de Tănase Todoran care a 
fost tras pe roată [Nicolae Feier, Panteonul bistrițenilor, p 154-155;]. 


Mai jos redăm textul cuvântări primarului din Telciu, Sever Mureşan, rostit în ziua 
canonizării: „245 de ani au trebuit neamului românesc până când a aşezat la locul 
care li se cuvine în calendarul Bisericii noastre străbune între sfinţii martiri, care 
vor fi cinstiţi de acum de către întreaga Biserică Ortodoxă, pe Atanasie Todoran 
din Bichigiu, pe Vasile Oichii din Telciu, pe Mani Grigore din Zagra şi pe Vasile 
Dumitru a Popii alias Vasoc din Mocod” | Feier, Nicolae, Sfinți romani Atanasie 
Todoran..., p 25;]. 


Tănase Todoran a trăit până în 1963, ajungând la o vârstă de peste o sută de ani, ca 
să vadă pierirea bisericii mănăstirii din Bichigiu, ctitorie voievodală a lui Petru 
Rareş, a episcopului Ardealului loan Layr şi a ieromonahilor Matei, Alexandru şi 
Petru, rezidită, cum spune un vechi document latin, în locul unei mănăstiri şi mai 

vechi ce se află „între hotarele comunelor Telciu şi Hordou, pe apa Bichigiului”. 
Rezidirea s-a făcut între anii 1523-1533 cu banii lui Vodă Rareş şi cu sprijinul 
Cetăţii Bistriţa. 


In apropierea acestei mănăstiri s-a născut, în anul 1659, apoi a copilărit cu Tănase 
Todoran a lui Dănilă. Tot din seva acestei ctitorii voievodale s-a hrănit şi celălalt 
martir al nostru Vasile din Telciu. 


Mănăstirea voievodală din Bichigiu tocmai fusese incendiată şi demolată de către 
oamenii episcopului greco-catolic Petru Pavel Aron şi ai generalului catolic 
austriac Bukow, care au pus în aplicare „Ordinul Măritei Comisiuni Regale”| Pr. 
lon Alexandru Mizgan, Ofensiva uniatismului...., p 50-65;], din anul 1761, cu 
caracter de lege, care avea următorul conţinut: “Mănăstirile de lemn să fie arse 
pretutindeni, cele de piatră să fie distruse, iar dacă cineva s-ar opune în mod 
temerar, să fie pedepsit negreşit prin moarte prin spânzurătoare sau prin pierderea 
capului”| Ibidem, p 50]. 


De la părintele Alexandru Mizgan aflăm că „Militarizarea zonei Năsăudului a 
început în luna august 1762, când au fost trimişi ofițeri de la Viena la Năsăud, să 
organizeze regimentul. La 10 mai 1763, considerându-se că munca de organizare s- 
a încheiat, generalul Bukow, cu o mare suită şi însoţit de episcopul unit Petru Pavel 
Aron (1754-1764), a venit să primească jurământul grănicerilor năsăudeni şi să le 
sfinţească steagul. Aceste momente solemne au fost organizate la Salva, pe platoul 
numit «Mocirla» ”| ibidem]. 


Cuvântarea înflăcărată a bătrânului Tănase Todoran a avut efect imediat. În acel 
moment, a început revolta. Aceasta se datorează şi faptului că toţi ofiţerii 
regimentului erau austrieci, ei nu cunoşteau obiceiurile locului şi îi dispreţuiau pe 
români. Grănicerii abia intraţi în serviciul militar erau trataţi cu severitate excesivă. 
O profundă indignare a cuprins inimile credincioşilor când au observat că ofiţerii 
regimentului îşi băteau joc de religia şi de Biserica românească, încercând să-i 
atragă la catolicism. 


După abia un an de la distrugerea mănăstirilor, au venit să le ceară năsăudenilor şi 
bistriţenilor români ortodocşi jurământ militar într-o altă credinţă sub porunca şi 
îndrumarea căreia li se demolaseră sanctuarul lor de nobleţe şi reper duhovnicesc 
ce-l aveau de la Vodă Rareş. N-a scăpat de prăpădul lor nici o mănăstire ortodoxă 
ŞI nici schiturile din toată Transilvania. Actul acesta de barbarism în numele 
„civilizaţiei europene catolice” l-a determinat pe bătrânul oştean să-i numească pe 
cei ce l-au comis “păgâni”. 

Înainte de rebeliunea armată de la Salva l-a fost închis pe Sfântul Atanasie Todoran 
câțiva ani în Turnul Dogarilor din Cetatea Bistriţa. După ce a ieşit din închisoare s- 
a opus cu îndârjire împărtăşirii fiului său muribund cu azimă precum şi spovedirii 
lui de către un preot catolic: “Bătrânul l-a îngropat în cultul credinţei strămoşeşti, 
peste voia autorităţilor, căci el nu aderase şi nu pricepea de ce trebuie să fie catolic. 


Sfântul Vasile Oichii de la Telciu a fost spânzurat pentru că a însoţit o delegaţie de 
români la Viena pentru apărarea ortodoxiei, iar momentul în care episcopul greco- 
catolic Petru Pavel Aron a vrut să intre în biserica din Telciu s-a opus şi tot satul |- 
a ascultat, episcopul ocupând biserica cu armata. Trupul lui a rămas neîngropat mai 
multe zile la Salva de unde potrivit, unei tradiţii, ar fi fost furat şi îngropat pe 
ascuns în cimitirul din Telciu” | Nicolae Feier, Panteonul bistrițenilor, p 157.]. 


La executarea pedepsei, atât Tănase Todoran, cât şi confrații săi de supliciu, şi-au 
păstrat sângele rece, declarând că nu regretă suferinţa morţii pentru dreptate şi lege, 
fiindcă este mai bine să-şi piardă viaţa decât să trăiască în robie, că e mai frumos a 
muri pentru lege decât a te face vânzătorul el. 


Primind moarte martirică, Sfântul Atanasie şi Sfinţii Vasile din Telciu, Grigore din 
Zagra, Vasile din Mocod şi-au vărsat sângele pentru credinţa strămoşească şi 
pentru drepturile românilor transilvăneni. De atunci şi până astăzi, cinstirea 
memoriei celor 4 mucenici se face neîntrerupt în conştiinţele ortodocșilor 
năsăudeni. 


Canonizarea lor a avut loc la 10 mai 2008, iar noi îi sărbătorim în fiecare an la data 
de 12 noiembrie, zi în care ei au primit martiriul. 


(Extras din Lucarea de disertaţie: "Sfinţii români din Ardeal”, 2010, Anca 
Avram) 

neamului/ Persecuţiile românilor din Transilvania şi lupta lor pentru a 
rămâne în biserica strămoşească 


„Neamul românesc din Ardeal a avut de îndurat multe nedreptăți, umilinţe şi 
prigoane de-a lungul istoriei sale zbuciumate, rămânând, însă, neclintit în cele două 
repere fundamentale ale sale, care i-au asigurat continuitatea: credinţa 
strămoşească şi conştiinţa naţională. Deşi supuşi aproape permanent unor presiuni 
politice, sociale şi religioase din partea stăpânitorilor străini cu scopul de a-i 

deznaţionaliza şi asimila în mod treptat, românii transilvăneni au rezistat miraculos 
în vâltoarea vremurilor printr-o miraculoasă tărie de caracter ascunsă sub chipul 
umilinţei, dar şi arătată din când în când de personalități exponenţiale, care sunau 
ceasul deşteptării în chpele de mare încercare. Unul dintre cei care au ridicat 
stindardul credinţei şi al neamului în faţa stăpânitorilor a fost şi bătrânul oştean 
Tănase Todoran din satul Bichigiu, martirizat de autorităţile habsburgice la Salva 
în 12 noiembrie 1763. 


Tănase Todoran, cunoscut din documente şi sub numele de „Todoran a lui Dănilă”, 
s-a născut în localitatea Bichigiu în jurul anului 1659, fiind perceput în conştiinţa 
românilor năsăudeni ca un personaj aproape legendar prin vârsta şi faptele sale. 


În documentele publicate până în prezent de către Augustin Bunea, Eudoxiu 
Hurmuzaki, Virgil Şotropa, loan Lupaş, Silviu Dragomir, Teodor Tanco şi alţii, 
sunt exprimate păreri conform cărora Tănase Todoran ar fi avut în 1763 vârsta 
matusalemică de 120 sau 104 ani. Majoritatea istoricilor înclină spre a doua 
variantă, deşi ambele ipoteze sunt greu de verificat şi de apreciat. Oricum, este cert 
că Tănase Todoran avea o vârstă foarte înaintată în momentul martiriului său, un 
fapt excepţional, având în vedere că în epoca respectivă vârsta cea mai înaintată la 
bărbaţi era undeva în jurul a 60 — 65 de ani. 


De tânăr, Todoran al lui Dănilă din Bichigiu pleacă ca soldat în armata imperială, 
unde timp de aproape 11 ani slujeşte împărăției în regimentul „Principele Carol” cu 
garnizoana în zona Vienei. Din motive neştiute, probabil datorită întârzierii 
eliberării, se hotărăşte să dezerteze, întorcându-se în Transilvania pe cărările 
ascunse ale munţilor. Aici, se pare, s-a alăturat cetei de „răzvrătiţi” ai lui Pintea 
Gligor, vestitul erou al Maramureşului, devenind unul dintre căpitanii acestuia, 
datorită vastei sale experienţe militare dobândite în armata imperială. După 
uciderea lui Pintea, căpitanul Tănase Todoran rătăceşte prin munţi şi pe vreme de 
iarnă trece în Moldova, unde se înrolează în oastea domnitorului Mihail Racoviţă, 
slujind aici cu credinţă şi devotament mulţi ani. Pentru eroismul lui a fost remarcat 
şi răsplătit de domnitor prin ridicarea la rangul de răzeş domnesc în anul 1717, 
primind un domeniu considerabil, care îi asigura acum o viaţă liniştită. 


Chiar dacă risca arestarea şi condamnarea pentru dezertare din armata imperială şi 
implicare în revolta lui Pintea, Tănase Todoran renunță după o vreme la viaţa 
liniştită şi respectabilă din Moldova şi se întoarce în Transilvania. Ceea ce l-a 
determinat să se întoarcă de dincolo de Carpaţi au fost veştile îngrijorătoare despre 
presiunile şi persecuțiile pornite de habsburgi împotriva românilor pentru a-i 
convinge să treacă de la credinţa ortodoxă la unirea cu Roma. Era perioada de după 

tragicul an 1701, când mitropolitul ortodox Atanasie Anghel, în urma unor şantaje 
şi presiuni morale fără precedent, apostaziază de la Ortodoxie şi devine primul 
episcop unit cu Roma din Ardeal. Românii de aici rămân pentru multă vreme fără 
un episcop ortodox, fiind supuşi prin diverse metode unor presiuni morale şi 
umilinţe sociale din partea autorităților pentru a-l urma pe ierarhul lor apostat 
Atanasie, pe care acum îl numeau Satanasie. 


Întors în Transilvania supusă acestor urgii religioase, Tănase Todoran nu este uitat 
de către stăpânire pentru nesupunerile lui, fiind arestat şi închis câţiva ani în Turnul 
Dogarilor din cetatea Bistriţa. În anul 1750 este eliberat din considerarea,„adâncei 
bătrâneţe”, aşa cum aflăm dintr-o însemnare în registrul oraşului Bistriţa şi se 
întoarce în Bichigiu. 


Deşi avea o vârstă înaintată, după eliberare acesta se implică activ în viaţa socială a 
văii Someşului, fiind până în anul 1758 judele satului Bichigiu, funcţie similară cu 
primarul de astăzi şi colector de contribuţie în satele din zonă, care aparțineau 
magistratului cetăţii Bistriţa. 


Prozelitismul agresiv şi perfid al catolicismului în satele româneşti a fost făcut 
cunoscut mai ales prin revolta monahului Sofronie din anii 1759 — 1761, care a 
cuprins aproape toată Transilvania. Acesta arăta clar că sub masca păstrării tului 
ortodox se încearcă schimbarea credinţei şi dezbinarea religioasă a românilor. Se 
spune că şi Tănase Todoran ar fi intrat în legătură cu vestitul monah din Munţii 
Apuseni, care a pornit revolta. Cu siguranţă aprigul bărbat din Bichigiu a asistat 
îngrijorat şi neputincios, ca mulţi alții, după înăbuşirea răscoalei religioase a lui 
Sofronie, la masacrul odiosului general von Bokow, care sub binecuvântările 
perfide ale episcopului unit Petru Pavel Aron, a distrus cu tunurile zeci de sate şi 
mănăstiri ortodoxe ale Ardealului. 


În tot acest timp, Tănase Todoran a fost un aprig apărător al drepturilor religioase 
şi sociale ale românilor năsăudeni, împotriva abuzurilor magistratului Bistriţei. 
Conştient de intenţiile Vienei şi de subterfugiile Bistriţei, începe să-şi afirme tot 
mai mult crezul său, accentuând latura religioasă a problemelor românilor prin 
apărarea credinţei ortodoxe strămoşeşti. Conform tradiției păstrate în zona 
Năsăudului, la moartea fiului său nu a acceptat ca acesta să fie împărtăşit de către 
un preot unit, considerând actul ca o abatere de la credinţa ortodoxă şi atragere 
subtilă spre uniatism. În acel moment episcopul unit al Transilvaniei era Petru 
Pavel Aron, care cu sprijinul Curţii de la Viena încerca să aducă la uniaţie pe toţi 
românii ardeleni, trimițând preoţi uniţi în toate satele ortodoxe. Acesta a 
întâmpinat, chiar după înfrângerea revoltei lui Sofronie, o dârză rezistenţă în zona 

Năsăudului al cărei pilon de bază era Tănase Todoran din Bichigiu. Bătrânul 
oştean nu se sfieşte, împreună cu bichigenii, să-l înfrunte pe episcopul unit în mod 
direct la 4 mai 1763, închizându-i biserica la vizita canonică de pe valea 
Someşului, chiar înainte cu o săptămână de evenimentele cruciale de la Salva, deşi 
era conştient de efectele pe care le poate avea această atitudine. 


Momentul care l-a consacrat pe Tănase Todoran, atestându-i curajul şi calitatea de 
martir şi mărturisitor al credinţei ortodoxe, a fost revolta de la Salva din 10 mai 
1763. 


După problemele religioase şi sociale din 1759-1761, împărăteasa Maria Tereza a 
decis să înfiinţeze două regimente de graniţă pentru întărirea siguranţei imperiului, 
la Orlat, în zona Sibiului şi la Năsăud, în ţinutul Bistriţei. În aceste regimente noi 
urmau să fie înrolați români ardeleni, care aveau să dobândească astfel şi anumite 
drepturi şi privilegii imperiale. Intenţia împărătesei, dusă la îndeplinire de 
generalul von Bukow, urmărea nu doar militarizarea acestor ţinuturi pentru 
siguranţa statală, ci şi atragerea la uniație a românilor ortodocşi, pentru a fi 
controlaţi mai bine. În cele două zone, Sibiu şi Năsăud, erau încă multe probleme 
serioase în ceea ce priveşte răspândirea unirii cu Roma printre români. Aceştia îşi 
apărau cu dârzenie credința strămoşească, mai ales că acum aflaseră, în urma 
mişcărilor împotriva uniaţiei, de încercările viclene ale habsburgilor de a-i atrage la 
catolicism. 


Imediat după decretul imperial din 1762, prin care se înfiinţau cele două regimente, 
Tănase Todoran împreună cu alți lideri ai satelor, care urmau a fi militarizate, a 
plecat la Viena pentru a solicita Curţii garanţii în privinţa drepturilor şi privilegiilor 
promise românilor, dar mai ales dreptul de a păstra credinţa ortodoxă. Aceştia s-au 
întors cu promisiunea că le vor fi acceptate toate cererile, producând mare bucurie 
năsăudenilor, care s-au declarat gata de a primi armele, intrând în regimentul 
grăniceresc. Lucrurile au mers astfel relativ bine sub organizarea generalului 
Bukow, urmând ca în cursul anului 1763 noii grăniceri români să depună 
jurământul de credinţă, devenind cetăţeni liberi ai imperiului cu drepturi depline. 
Existau astfel mari speranţe că românii intrați în regimentele grănicereşti pot 
rămâne în credinţa lor ortodoxă strămoşească, mai ales că împărăteasa Maria 
Tereza, după răscoala lui Sofronie, a acceptat că ortodocşii să aibă episcopul lor, 
după o perioadă de 60 de ani, în persoana ierarhului Dionisie Novacovici, de neam 
sârb, instalat la Răşinari în 1761. 


La 10 mai 1763 avea loc la Salva, pe locul numit „La Mocirla”, acţiunea de 
inaugurare a regimentului grăniceresc năsăudean, prin depunerea jurământului de 

credinţă în faţa generalului imperial Bukow şi surprinzător pentru cei prezenţi, a 
episcopului unit Petru Pavel Aron. Surprinzătoare era prezenţa episcopului unit la 
acest moment, deşi noii grăniceri români erau de credinţă ortodoxă şi aveau în acel 
moment un ierarh la Răşinari, iar Curtea imperială le promisese dreptul de a-şi 
păstra credinţa strămoşească. 


Acum are loc episodul crucial pentru valea Someşului a revoltei lui Tănase 
Todoran, care a avut curajul să ia în mâinile sale întreaga greutate a confruntării cu 
imperiul, împotrivindu-se demn temutului general Bukow şi ambiţiosului episcop 
unit Aron. După citirea hotărârii imperiale, în față a ieşit bătrânul Todoran care a 
poruncit grănicerilor să arunce armele, pentru că actul imperial nu cuprindea şi 
drepturile promise, în special păstrarea credinţei ortodoxe şi eliberarea deplină din 
iobăgie. 


Se spune că Tănase Todoran a mers chiar lângă episcopul Aron şi l-a întrebat: „De 
unde eşti, fătul meu?”, iar episcopul i-a răspuns: „De la Blaj”; după care bătrânul 1- 
a spus răspicat: „No, atunci dacă eşti de la Blaj şi acolo ţi-o dat împărăteasa 
domeniu, du-te la locul tău şi nu mai veni pe aici să ne tulburi pe noi”! Şi l-a scos 
de după umăr prin mulțime la drum. 


Imediat pe platoul „La Mocirla” s-a produs o adevărată învălmăşeală, pe care n-au 
reuşit să o potolească nici generalul, nici episcopul, nici reprezentanții locali ai 
imperiului. 


Istoricii Virgil Şotropa şi Teodor Tanco arată că trei factori i-au determinat pe 
români să se împotrivească deciziei imperiale: încercarea deghizată de a-i converti 
pe grăniceri la catolicism, prin jurământ faţă de episcopul unit; conscrierea în 
regiment cu acelaşi statut de iobagi, problemă clarificată doar în 1766 prin noul 
statut militar şi faptul că toți ofițerii regimentului erau străini de neam şi îi 
dispreţuiau pe români, tratându-i cu o severitate excesivă. Toţi au fost cuprinşi de 
neîncredere şi amărăciune şi au izbucnit într-o revoltă spontană, încât atât 
generalul Nicolae Adolph von Bukow, cât şi episcopul Petru Pavel Aron au scăpat 
cu greu, fugind peste dealurile din jur. Oamenii revoltați, deşi i-au alungat pe 
reprezentanţii autorităţilor, nu s-au dedat la acte reprobabile, ci s-au întors 
dezamăgiţi la casele lor, având credinţa că au fost înşelaţi şi minţiţi pe faţă. 


Acţiunea de împotrivire a năsăudenilor a fost raportată imediat Vienei, care a 
calificat-o drept răscoală militară, stabilind o comisie care să o cerceteze după 
legile militare. La scurt timp este arestat bătrânul Tănase Todoran, considerat capul 
răzvrătirii, împreună cu alți 20 de ţărani năsăudeni şi judecaţi pentru atitudinea lor 

demnă şi curajoasă faţă de imperiu. În mai puţin de o lună cei învinuiți au fost 
condamnaţi după legile militare la pedeapsă cu moartea, pentru afrontul hotărât 
adus deciziilor imperiale habsburgice. Execuţia a avut loc la 12 noiembrie 1763 la 
Salva, exact pe locul revoltei din luna mai: Tănase Todoran din Bichigiu, în vârstă 
de 104 ani, a fost zdrobit cu roata, ca principal vinovat, iar alţi trei răzvrătiți, Vasile 
Oichi din Telciu, Grigore Manu din Zagra şi Vasile Dumitru din Mocod, au fost 
spânzurați; celorlalți li s-a comutat pedeapsa cu moartea în închisoare sau biciuire 
publică. 


Se povesteşte despre bătrânul Todoran că şi atunci când era pe roată şi 1 se 
sfărâmau oasele încă striga: „Nu vă dați, fraților”. 


Câteva zile trupurile celor patru martiri au fost lăsate la vedere pentru ca ţăranii 
români să ia aminte, după care au fost îngropate chiar în acelaşi loc pe platoul 
Salvei. 


In acest fel s-au jertfit pentru credinţa şi demnitatea lor cei patru români vrednici 
de neamul lor, anticipând oarecum marea răscoală românească a lui Horea din 
1784, cauzată tot de iobăgie şi presiunea trecerii la catolicism. 


După executarea celor patru martiri, a urmat o mare prigoană în satele din jur, încât 
mulţi dintre cei care au participat activ la revoltă şi-au căutat scăparea prin 
ascunzişurile munţilor sau au trecut în Moldova, părăsindu-şi vetrele părinteşti. 
Timp de aproape un an a ţinut teroarea şi frica în zona văii Someşului, până când 
Viena a trimis alți ofiţeri la regimentul grăniceresc de aici, în frunte cu colonelul 
Carol de Enzemberg, care cu prudenţă şi mult tact au reuşit să-i liniştească pe 
români. 


Chiar şi în aceste condiţii, Curtea de la Viena a fost nevoită să facă unele concesii 
românilor de aici, încercând în schimb prin toate metodele să-i atragă la catolicism, 
pentru că acesta era scopul ascuns al măsurilor sale şi una dintre condiţiile întăririi 
controlului imperial asupra zonei văii Someşului. 


Evenimentele de la Salva din 1763 confirmă întru totul faptul că autoritățile 
habsburgice nu doreau decât o supunere a someşenilor indiferent de condiţii. 
Modificarea termenilor unei înţelegeri nu era un obicei nou şi reacţia lui Todoran a 
fost determinată nu de formula jurământului, ci de conţinutul actului respectiv, care 
nu mai corespundea cu cele făgăduite la Viena de către împărăteasă. Tănase 
Todoran a înţeles că la umbra pachetului cu promisiuni se ascunde altceva şi 
anume, intenţia vicleană a imperialilor de a-i atrage pe români la unirea cu Roma. 

Catolicizarea era un scop foarte important pentru habsburgi, deoarece prin 
intermediul credinţei se putea foarte bine coordona şi controla populaţia 
românească. De aceea, ulterior unirea s-a realizat în multe zone ale Ardealului prin 
interesul direct al Curţii de la Viena, care în schimbul unor drepturi şi privilegii 
sociale şi economice, a obţinut din partea unor români aderarea formală la Biserica 
Română unită cu Roma, păstrând ritul şi tradiția ortodoxă în mare măsură. 


Chiar dacă prin trecerea la uniaţie s-au deschis pentru românii ardeleni noi 
perspective şi condiţii mai bune de viaţă, ea a însemnat în fapt ruperea de credinţa 
strămoşească ortodoxă, care asigura unitatea neamului românesc şi dezbinarea 
religioasă a românilor, aşa cum doreau, având tot interesul, stăpânii habsburgi. 


Teza că prin unirea cu Roma s-a salvat neamul românesc de la calvinizare este una 
strict de propagandă greco-catolică şi nu are nici o valoare sau acoperire istorică. 
Aceasta pentru că acţiunile de calvinizare au încetat după venirea habsburgilor în 
1686, iar apoi, a existat în paralel după uniația din 1701 şi o Biserică Ortodoxă în 
Transilvania care nu s-a calvinizat şi nici nu s-a catolicizat, ci a cunoscut o mare 
dezvoltare şi creştere duhovnicească mai ales în vremea marelui mitropolit Andrei 
Şaguna. Pe de altă parte, este absurd să se spună că prin unirea cu Roma, adică prin 
trecerea la catolicism, s-a salvat credința ortodoxă de calvinizare, întrucât atât 
aderarea la calvinism, cât şi unirea cu catolicii însemnă apostazia de la Ortodoxie 
şi pierderea ei. 


Tănase Todoran, împreună cu ceilalți trei martiri români ortodocşi, Vasile Oichi, 
Grigore Manu şi Vasile Dumitru, s-au jertfit pentru credinţă şi neam, nesuportând 
să vadă cum Ortodoxia românească este „batjocorită” de cei străini. Pentru curajul 
şi demnitatea lor martirică, dragostea de credinţa ortodoxă şi asumarea deplină a 
spiritului românesc, în anul 2007 Sfântul Sinod al Bisericii Ortodoxe Române a 
hotărât canonizarea celor patru mucenici ai Ortodoxiei ardelene şi cinstirea lor în 
rândul sfinților mărturisitori ai lui Hristos pe pământ românesc, având ca zi de 
prăznuire data de 12 noiembrie. Slujba de canonizare a avut loc la 11 mai 2008, 
chiar pe platoul „La Mocirla” de la Salva, locul martiriului, unde exact cu 245 de 
ani ŞI o zi înainte Tănase Todoran a strigat fraților români din regiment: „Jos 
armele!”, în faţa generalului austriac şi a episcopului unit. 


Astfel, pământul sfânt al Transilvaniei a mai adăugat încă patru mucenici ai lui 
Hristos pe altarul credinţei strămoşeşti, alături de ierarhii Ilie lorest şi Sava 
Brancovici, care s-au împotrivit calvinizării, de ieromonahii Visarion Sarai şi 
Sofronie de la Cioara, de preoţii loan din Galeş şi Moise Măcinic din Sibiel, de 
credincioşii Nicolae Oprea Miclăuş din Sălişte şi loan Oancea din Făgăraş, care s- 

au opus uniaţiei, luptând pentru Ortodoxie, unitatea neamului, libertatea şi 
demnitatea noastră. 


Legendarul Tănase Todoran din Bichigiu, care a ţinut sus steagul credinţei 
românilor năsăudeni, devine acum pentru noi Sfântul Mucenic şi Mărturisitor 
Atanasie Todoran, descris cel mai bine de troparul întocmit în cinstea sa: „Luptător 
pentru credinţă şi neam, biruitor al potrivnicilor lui Hristos şi apărător neînfricat al 
Ortodoxiei, ai odrăslit în ţara Năsăudului, primind cu bărbăţie moarte de martir. 
Pentru aceasta, nimicind amăgirile asupritorilor, ai câştigat cununa cea neveştejită 
a sfinţeniei. Fericite Atanasie, roagă-L pe Hristos Dumnezeu să miluiască şi să 
mântuiască sufletele noastre” (Pr. Adrian Cherhaţ: Sfântul Atanasie Todoran — 
mărturisitor al credinţei ortodoxe din zona Năsăudului, Revista „Ecoul”) 


Când militarii erau pregătiți pentru depunerea jurământului, în faţă a ieşit, călare, 
„moş Tănase Todoran”, în vârstă de 104 ani şi le-a rostit grănicerilor o cuvântare. 
Printre altele le spunea: „De doi ani noi suntem grăniceri şi carte n-am primit de la 
înalta împărăteasă că suntem oameni liberi!... şi apoi aşa nu vom purta armele ca 
Sfânta credinţă să ne-o batjocorească! Jos armele!”. Soldaţii care urmau să depună 
jurământ de credinţă faţă de Viena au trecut de partea lui Atanasie aruncând armele 
Jos, în semn de protest şi nesupunere. 


Mărturisirea credinţei strămoşeşti şi atitudinea eroică a bătrânului Atanasie din 
Bichigiu au rămas în conştiinţa colectivă, care le-a transpus şi în creaţiile populare: 


„În pământ de m-or băga 
Nu mă las de legea mea 
Asta-i legea lui Hristos 
Sloboziţi puştile jos[...] 

* 


De la-nalta Împărăţie 
O venit o comnişie 
Și pe mulţi îi judecară 
Feştecare cum Să piară: 
Unii-n temniță băgați, 
Opt să fie spânzurați, 
Numa moşu Todoran, 
Ne-nfricatu veteran, 
EI s-o sfârşit tras pe roată 
Plâns şi azi de lumea toată. 
* 

[...] Când Todoran a murit 
Soarele n-a strălucit, 
Luna nu S-a arătat 
Și nici ceriul n-a-nstelat, 
Făr! a fost numai o jele 
De pe pământ pân la stele” 


Persecuţiile românilor din Transilvania şi lupta lor pentru a rămâne în biserica 
strămoşească 


„Într-o cerere din 1755, românii din scaunul Seliştei, se roagă mitropolitului din 
Carlowitz: «Pentru Hristos nu ne vei uita, nici dorirea noastră că suntem dosădiţi şi 
legaţi şi bătuţi pentru sfânta lege, că acum nu mai ştim ce să mai facem de atâtea 
necazuri şi legături şi bătăi, prăzi şi geruri, care ne-au degerat mâinile şi picioarele 
noastre în legăturile lor, că ce-am pățit înainte, iar de când a venit Aron (episcop 
unit) toate temniţele le-au umplut de robi preoţi şi mireni, cari nu s-au făcut din 
zilele lui Maximilian şi Dioclețian, împărații cei tirani, precum face Aron cu 
protopopul lui acum cu creştinii pentru legea cea grecească». 


Într-o altă cerere, adresată mitropolitului din Carlowitz la 4 decembrie 1756, pentru 
a li se da un arhiereu ortodox, românii din Sălişte şi din toată marginea de la 
Braşov până la Dobra spun: «Nu mai avem puteri a răbda răul ce ne cade asupra 
noastră de la popii cei uniţi în toate zilele şi supărările, că în toate zilele ne prind la 
arest şi ne căsnesc cum este mai rău, încă ne dau şi în mâna biraelor, de ne închid 
prin temnițe. Deci de al lor mare rău ne-am pustiit toţi şi case şi moşii şi şedem tot 
fugiţi prin păduri, fiindcă nouă nu ne trebuiesc popii cei uniți până la moarte. Mai 
bucuros moartea vom pofti ca pe ei să ne stăpânească». 


Într-o altă plângere către acelaşi mitropolit se descriu cazuri de arestări de preoţi şi 
de ţărani ortodocşi din mai multe sate (Săşciori, Sebeşel, Jina, Poiana, Tărtănia). 
Metoda era cam aceeaşi pretutindeni: plutoane de soldați intrau noaptea în sat, 
legau străjile, arestau pe preoţi, «îi băteau de moarte» pe preoţi şi pe preotese, 
jefuiau tot din case, luau şi vitele, apoi plecau cu preotul legat, iar în lhpsa lui cu 
preoteasă, uneori cu copilul mic în braţe, cum au făcut cu preoteasa din Deal, al 
cărei copil a murit degerat pe drum. (...) La Schitul Cioara venind «12 unguri» să 
prindă pe călugăr şi acela fugind în pădure, «s-a suit pe Sfântul altar şi au început 
a-l descoperi şi a-l strica şi au doborât acoperişul şi pereţii». Călugărul care a fugit 
era Sofronie care va deveni peste doi ani căpetenia răscoalei religioase 
antihabsburgice din Transilvania. 

(...) Ortodocşii români mureau în toate părțile ca martiri pentru credinţa lor, fie 
împuşcaţi sau spânzurați, fie în bătăi şi în temnițe, însăşi împărăteasa Maria Tereza 
trebui să recunoască în rescriptul din 1760 că «mulțimea a fost tratată în acel 
principat al nostru cu moartea şi cu alte mijloace de cruzime pentru religia neunită 
de rit grec» ...după ce poporul se linişteşte şi se duce pe la vetre, generalul începe 
o acţiune de represiune şi mai cruntă şi mai sistematică decât cele anterioare. El a 
ordonat la 9 aprilie o anchetă pentru a afla care dintre români s-au declarat până la | 
aprilie 1761 contra uniaţiei sau nu s-a declarat contra ei şi care din ei revin acum 
asupra declarației împotriva uniaţiei, pentru a atribui bisericile şi posesiile lor 
majorităţii. 


Ancheta s-a făcut de comisii alcătuite din funcționari subordonați generalului, 
asistați de către doi preoţi uniţi. Deci comisiile erau lipsite de imparţialitate. 
Rezultatul nefavorabil al anchetei l-a făcut pe general să schimbe promisiunea în 
privinţa bunurilor bisericeşti şi să refuze a atribui ortodocşilor bisericile şi bunurile 
bisericeşti, pe motiv că religia ortodoxă nu e receptă, ci numai tolerată. Aplicarea 
acestei măsuri întâmpina însă în unele părti greutăţi, în Ocna Sibiului, în Sălişte, în 
Sadu, de exemplu, românii declarându-se toți ortodocşi au refuzat să împlinească 
ordinul de a preda totuşi biserica preoților uniţi. A trebuit ca companii de soldaţi să 
le ia biserica şi s-o predea episcopului Petru Aron, iar pe fruntaşi să-i aresteze şi 
să-l supună la bastonade în piaţa Sibiului. 


În 6 iulie 1761, în prezenţa celor doi episcopi, Petru Pavel Aron şi Dionisie 
Novacovici, generalul Bucow personal a luat cheile ambelor biserici din Alba Iulia 
de la ortodocşi şi le-a dat uniţilor. După aceasta ambii episcopi slujiră liturghia, 
Petru Pavel Aron în biserică fără nici un credincios, Dionisie Novacovici în 
grădina casei unde locuia, având aşa de mulți credincioşi, încât mulțimea n-a 
încăput nici în grădina, nici în piaţa publică. 


Generalul Bucow a procedat şi la represiuni numeroase. Petru Pavel Aron apărea 
acum din nou în diferite părţi în convoiul generalului. La Cuzdrioara, lângă Dej, 
fiind trimisă o trupă de soldați să aresteze nişte preoți ortodocşi şi poporul 
smulgând pe cei arestaţi din mâna soldaților, generalul Bucow a trimis acolo pentru 
represiune trei companii din Turda, 100 de soldaţi din Cluj şi o companie de 
dragoni. În raportul către împărăteasă, Bucow scrie la 8 septembrie 1761: «La atac 
s-a distins căpitanul baron Cavallence din dragoni care a împresurat satul cu atâta 
precauţie cu trupa sa, încât nici unul din cei ce au voit să se refugieze n-a reuşit să 
răzbată. Conducătorii au fost arestaţi şi judecaţi pe loc şi anume doi la moarte prin 
ştreang şi doi la serviciu militar pe viaţă»” 

(5) 


Sofronie se duce în Zarandul apărat de munţi şi rezultatul acţiunii lui printre moţi îl 
vedem într- un memoriu adus în mai 1760 de o delegație de ţărani Congregaţiei 
nobililor din judeţul Hunedoara, adunată la Deva. 


În memoriu se spunea, îmbinându-se respectul cu hotărârea: «Dacă vreţi să scoateţi 
de la noi ceva, sub cuvânt de contribuție, ori altă trebuinţă a Principatului, noi 
suntem gata la toate, dar religia nu ne-o părăsim până când trăim. Toate neamurile 
îşi au legea lor şi trăiesc în pace în legea lor... Iar noi suntem prigoniţi neîncetat 
pentru legea noastră. De ce nu ne daţi pace ca să ne odihnim? De ce să dăm uniţilor 
bisericile, pe care bieţii de noi le-am zidit cu cheltuiala şi cu mâinile noastre? Nu, 
niciodată până ce suntem vii!... Prea deajuns ne-am rugat cu toată cuviinţa şi n-am 
primit nici un răspuns... Măriile Voastre, nici noi nu suntem ca vitele, cum credeţi, 
ci avem Biserica noastră. ar bisericile nu de aceea sunt clădite ca să rămână goale 
şi nici noi nu ne vom mai închina în grajduri, ci ne vom duce la biserici, ca să ne 
rugăm acolo şi să nu rămână goale!” 


(fragmente din Dumitru Stăniloae, Lupta românilor din Transilvania pentru a 
rămâne în biserica strămoşească şi persecuțiile neîntrerupte) 


„O acţiune puternică de revenire la Ortodoxie a întreprins popa Cosma din Deal, 
care, împreună cu credinciosul Constantin Petric din Jina, a cutreierat până la 1755 
patruzeci şi două de sate, încât, pe la începutul acestui an, guvernul ardelean, deja 
sesizat, va da ordin ca cei doi să fie arestaţi. Cutreierând sat de sat, începând de la 
Sibiu şi Sebeş pe Valea Mureşului până la Orăştie, redactează peste tot «cărți» în 
care descriau pe scurt suferinţele pe care le-au îndurat românii ortodocşi, preoţi şi 
țărani, în cei ll ani de la mişcarea lui Visarion, mişcare de trezire a conştiinţelor. 

Din cuprinsul lor aflăm numele a nenumărați preoţi şi preotese care au fost ucişi, 
întemnițați, jefuiţi, maltrataţi pentru acelaşi refuz categoric de a îmbrăţişa uniația. 


«Cărţile» preotului Cosma din Deal sunt documente elocvente ale vremii despre 
suferinţele îndurate de românii ortodocşi.” 


(Atitudinea clerului ortodox ardelean din secolul al XVIII-lea faţă de uniatism) 


(Culegerea şi selecţia textelor: Irina Bazon) 

Traian Dorz - Să nu-i uitaţi pe-aceia 

Să nu-i uitaţi pe-aceia 
care-au luptat frumos 
şi-au pătimit ţinându-şi 
cuvântul credincios. 


Ci şi mai mult, când vremea 
cu ani înalți i-a nins, 

să le cinstiţi viaţa 
cu-ntregul ei cuprins. 


Să-i preţuiţi pe-aceia 
prin care Dumnezeu 
v-a dăruit lumina 

şi v-a hrănit mereu. 


Ci cu lopeţi de aur 
mormântul le-ngrijiţi, 
udaţi cu lacrimi crinii 
ce-acolo-i răsădiţi! 


Ar Dr Dr dr dr de Dr dr de De Dr dr dr De de dr dr A de dr dr A A 


XP PP PP 0 IE IE IP IE 3 E E IE II IE DE XX 


Ar fe de dr De dr de Dr De dr De dr De dr dr de de dr dr e De de dr A d 


Și vă urmaţi eroii, 
mereu îmbogăţind 
cu noi vieţi lumina 
în care se cuprind. 


Căci celor morţi eroic 
în veci le datorăm 
cuvântul şi credinţa 
pe care le urmăm. 


Traian Dorz, Cântările din urmă 

Ierom. Maxim Morariu - Sfinţii martiri Năsăudeni - credinţa mai presus 
decât viaţa însăși 


SFnii 


SE VASILE 


11 nov. 2020 


De istoria celui de-al doilea regiment grăniceresc de la Năsăud se leagă, precum 
era de aşteptat, şi evenimente de natură religioasă. Concepute inițial pentru apă- 
rarea graniţelor de posibilele invazii ale ruşilor sau ale turcilor, aceste regimente 
vor avea însă și alte scopuri, între care, la loc de cinste şi pe acela al atragerii 
iobagilor ardeleni la greco-catolicism. ! În fapt, faptul de a fi greco-catolic era o 
condiție obligatorie a intrării în rândurile soldaților lor. 


* Şi acest lucru nu-l spun eu, îl spune istoricul Virgil Șotropa: „Când curtea din Viena luă 
hotărârea să extindă granița militară sudică a monarhiei austro-ungare și asupra marginilor 
sudestice ale Ardealuilui, o făcu în ferma convingere că românii ardeleni nedreptăţiți şi asupriți 
de atâtea secole, dacă vor ajunge acum la o stare socială mai suportabilă, au să fie credincioşi 
și buni soldați, ceea ce s-a şi adeverit. Privitor la districtul nostru năsăudean cu militarizarea se 
intenționau încă alte două scopuri, adică întâiul, de-a curma certurile neîmpăcate şi nemărginite 
dintre românii districtuali şi oraşul Bistriţa, iar al doilea, pentru a statornici religia unită, care 
chiar şi după 1750 era încă puţin agreată în ținutul nostru”; Virgil Șotropa, Înființarea graniţei 
militare năsăudene 1762, în revista „Arhiva Someşană ”, nr. 24, Năsăud, 1938, p.1. Demn de 
remarcat este faptul că această afirmaţie aparține unei persoane care era greco-catolic, ori 
acest lucru arată că nici măcar ei nu tăinuiau dimensiunea confesională a înfiinţări regi- 
mentului. 

La Năsăud, planurile împărătesei Maria Tereza, inițiatoarea demersului, vor fi 
dejucate de către centuagenarul personaj cunoscut în istorie ca Tănase Todoran sau 
Sfântul Atanasie. 


În momentul depunerii jurământului militar, motivat de încălcările flagrante ale 
promisiunilor făcute cu generozitate în vederea atragerii unui număr cât mai mare 
de vlahi la înrolare şi de abuzurile făcute de ofiţerii trimişi să se ocupe cu orga- 
nizarea regimentului (în special cele cu privire la credință, după cum se va vedea 
mai apoi), acesta va ieşi călare în faţa celor adunaţi acolo şi va rosti o cuvântare 
înflăcărată şi răscolitoare de cuget, al cărei scop va fi determinarea românilor să 
refuze jurământul ?. 


Iată conţinutul ei:,, De doi ani suntem cătane, adică grăniceri şi carte n-am căpătat 
de la înalta împărăteasă că suntem oameni liberi. Ne-au scris iobagi, dăm dare, 
facem slujbe cătăneşti, copiii noştri vor merge până la marginile pământului să-şi 
verse sângele, dar pentru ce? Ca să fim robi, să n-avem nici un drept, copiii noştri 
să fie tot proști, ori vor învăţa ceva, ori ba? Aşa nu vom purta armele, ca şi sfânta 
lege să ne-o ciufulească tisturile. * Jos cu armele! Alungaţi păgânii din hotarele 
noastre! Auziţi creştini români, numai atunci vom Sluji când vom vedea carte de la 
înalta împărăteasă, unde-s întărite drepturile noastre; până atunci nu, odată cu 
capul! Ce dă gubernia și cancelaria din Beciu, e nimic, îs minciuni goale de azi 
până mâine!” * 


* Jurământul de înregimentare era dublat de unul de aderenţă la greco-catolicism, obligatoriu şi 
consfințit prin prezenţa acolo a episcopului unit de Blaj Petru Pavel Aron. 


* Este vorba de ofiţerii străini, majoritari italieni, despre care Barițiu, în contra-dicţie cu spusele 
eroului nostru, spune,, ...aceştia, descoperindu spre marea lor mirare mulțimea elementelor 
latine în limba nostra și comuniunea acesteia cu cea italiană, n-au hesitatu un momentu a tracta 
pe romanii militarisati ca pe descendenţii anticelor legiuni şi colonii ale Romei”. George 
Barițiu, Istoria regimentului alu II romanescu granitariu transilvanu, tipărită la Romer şi 
Kamner, Brasiovu, 1874, p. 10. De asemenea, despre faptul că ofiţerii proveneau dintre italieni 
și germani ne spune şi maiorul Verzea: La început s-au trimes ca ofițeri instructori italieni şi 
germani, cari cunoşteau limba italiană şi cea latină, pentru a putea învăţa şi pricepe mai repede 
limba noastră. Maiorul V. Verzea, Vitejia ostașilor români din Austro-Ungaria și Armata 
României sub marele căpitan, în rev. „Luceafărul”, ( anul V), nr. 13-16/ 1906, p. 345. Atitu- 
dinea lui Barițiu poate fi înțeleasă dacă se au în vedere două elemente: era unit și scria la un 
secol după înființarea regimentului, când românii începuseră a primii unele drepturi și între ei şi 
„tisturi” probabil relaţiile luaseră o turnură mai umană. 

* Virgil Șotropa, Înfiinţarea graniţei militare năsăudene 1762, ..., p. 70. 

Analizând mesajul său deosebit de ineresant şi de profund, observăm încă de la 
prima vedere, văditul său caracter ortodox şi dimensiunea lui apologetică. Sfântul 
se adresează astfel creştinilor români („„Auziţi creștini români!”), accentuând supe- 
rioritatea lor, în timp ce, într-o manieră antitetică îi numește pe apusenii prezenţi, 
creştini şi ei, „păgâni” („„Alungaţi păgânii din hotarele noastre!”). În mod cert el 
ştia că şi ei aparţin unei confesiuni creştine, iar replica sa dovedeşte buna cunoa- 
ştere a credinţei sale și zelul său în apărarea ei. Ea poate da de înţeles de asemenea, 
că între românii ortodocşi şi străinii latini ar fi existat divergențe legate de credință 
(cu atât mai mult cu cât el vorbeşte despre necesitatea de a nu lăsa „ca şi Sfânta 
Lege să ne-o ciufulească tisturile”). 


În centrul cuvântării sale se găseşte, apodictic credinţa, numită „Sfânta Lege”. 
Dacă în frazele prezentate mai sus, el nu se referă în mod clar şi direct la ea, ci 
indirect, prin comparații şi antiteze, în fraza, „Aşa nu vom purta armele, ca şi 
Sfânta Lege să ne-o ciufulească tisturile!”, necesitatea apărării ei şi dorința sa în 
acest sens este exprimată clar și precis. Ulterior, când se referă la necesitatea pri- 
mirii unui document imperial cu caracter oficial şi nu la promisiuni false, prin 
cuvintele „până atunci nu, odată cu capul”, sfântul sugerează ideea martiriului 
pentru credinţă. 


După discurs, trebuie remarcat de asemenea un eveniment care arată dimensiunea 
confesională a revoltei şi măreția sufletească a cuvântătorului, calitate care îl va 
impresiona până şi pe cronicarul maghiar Retegi, care descrie evenimentul astfel: 

„..se zice că acest bătrân s-a dus la vlădică şi i-a spus: Fiul meu de unde ești? Ace- 
sta i-a răspuns că de la Blaj. Dacă ești de la Blaj și împărăteasa ţi-a dat domeniu, 
du-te acolo, stai liniştit, nu ne tulbura pe noi în credinţa noastră. După aceea l-a 


luat de mână şi l-a condus o bucată de loc, mulțimea tulburată să nu năvălească 


asupra lui”. ? 


* Ștefan Meteş, Emigrări românești din Transilvania în secolele XIII-XX, Editura Științifică şi 
Enicclopedică, Bucureşti, pp.123-124; Cf. loan Sigmirean, Adrian Onofreiu, Istoria judeţului 
Bistrița-Năsăud, în documente și texte, Editura Răsunetul, Bistrița, 2001, p. 125, şi Macarie 
Marius Drăgoi, Un martir al Bisericii străbune: Tănase Todoran din Bichigiul Năsăudului, în 
vol. „,„Mărturie şi martiriu în Transilvania secolului al XVIII-lea „coordonatori: Dorel Man şi 
Flore Pop, Editura Renașterea, Cluj-Napoca, 2004, p. 206. Afirmația lor este contrazisă de 
Barițiu, care spune: ,,„Episcopulu Aronu, primarii şi juraţii comunelor se incercara se impace 
spiritele, au fost insa trantiți şi bătuți şi generalulu şi episcopulu au scăpat de acolo”: George 
Barițiu, Pagini alese din Istoria Transilvaniei, pre doue sute de ani din urma, Volumul 1, 
tipografia W. Krafft, Sibiu, 1889, p. 375.Acest lucru este de înțeles dacă ne raportăm la 
posibilitatea ca unitul Barițiu să nu fi cunoscut relatarea istoricului maghiar sau să nu fi dorit 
promovarea unui act atât de înalt din punct de vedere moral, venit din partea unui ortodox, 
pentru un unit. 

La şase luni după cuvântarea soldată cu întreruperea jurământului şi cu alungarea 
oficialităților imperiale şi eclesiale conduse de baronul Adolf Buccow şi episcopul 
unit Petru Pavel Aron, această idee va fi pusă în practică, în momentul în care 
Sfântul Atanasie şi colaboratorii săi vor fi condamnați la moarte: 


„1. Todoran a lui Dănilă din Bichigiu de 120 de ani (real 104 ani - s.n.) să fie frânt 
cu roata de sus în jos, iar capul lui să fie legat (geflachten) de o roată, pentru că a 
reținut pe oameni de la unire (cu biserica Romei - s.n.) şi de la înrolarea (Am- 
pliecterung) în statul militar grăniceresc, precum şi că la cererea stăruitoare a fiului 
său muribund, n-a lăsat să-i ofere acestuia sfânta cuminecătură. 


2. Vasile Dumitru a Popii, alias Vasoc din Mocod, să fie trecut de la viaţă la 
moarte prin ştreang pentru rebeliune. 


3. Manu Grigore din Zagra să fie spânzurat tot pentru aceeaşi crimă. 


4. Vasile Oichi de la Telciu să fie pedepsit la fel. Trupurile acestor criminali să fie 
lăsate neînmormântate pe locul de pierzare, ca pildă de groază pentru alții. 


Ion Scuturici, Dumitru Scuturici, Miron Natul, Dumitru Homei din Telciu; Apostol 
Moldovean, Petru Bârzo din Rodna, Dâmbul Alexa, loan a Popii Petre din Zagra, 
Petre a Popii Nicolae din Bichigiu, Zinveliu Vasile din Pioeni, luon Anghelini din 
Runc, leremie Bucşa din Mocod, Finigar Samuilă din Găureni, loan Hanţ din 
Năsăud, Andrei Nicolae din Sângeorz. Acestor 15 criminali încă li se citeşte sen- 
tinţa să fie spânzurați, dar după publicare sunt grațiaţi de la moarte şi li se dictează 
pedeapsa să treacă de 10 ori în sus şi de 10 ori în jos printre loviturile de vergi a 
300 de soldaţi.” € 


Răscoala a dat aşadar patru martiri cunoscuţi cu numele şi probabil şi alții necu- 
noscuţi, decedați în urma loviturilor de vergi. Dintre toate martiriile, cel al lui To- 
doran iese în evidenţă prin cruzmiea lui. 


Sentința ne ajută de asemenea să creionăm un portret moral al acestui erou local 
(altimineri, la el, capetele de acuzare sunt cele mai multe şi mai precis enumerate). 
Motivul principal al condamnării lui era de fapt nu reținerea oamenilor de la 
înrolare (ar fi fost cel dintâi din listă), ci acela de „a fi reținut pe oameni de la 
unire (cu biserica Romei - s.n.)”. O altă mare crimă de care se făcea vinovat şi care 


* Virgil Șotropa, op. cit., p. 79. 

dovedeşte din nou credinţa statornică a martirului este aceea de a fi refuzat 
împărtăşirea fiului său muribund de către un preot greco-catolic. 


De aceeași vină vor fi acuzaţi și cei trei Sfinţi săvârșiți prin ştreang, însă lor nu li se 
vor mai enumera integral capetele de acuzare, scribul preferând să specifice doar 
vina de „rebeliune”. 


Actul lor, martiric pentru noi şi rebel pentru autorități şi uniație, a fost păstrat în 
documentele de cancelarie ale vremii, într-o formă pro-catolicizată şi incri- 
minatoare. În paralel cu aceasta, care este una aridă şi subiectivă, oamenii de rând 
din zona Năsăudului i-au alcătuit şi ei o cronică, în versuri, mult mai frumoasă, 
mai valoroasă şi mai obiectivă decât cea vieneză şi cunoscând o largă răspândire în 


popor. 


Este vorba de „Balada lui Todoran”, apărută poate încă din timpul mar-tiriului şi 
care a străbătut peste veacuri, fiind deopotrivă un izvor istoric şi o dova-dă a 
evlaviei populare pentru jertfa mucenicească a conducătorilor răscoalei de la Slava: 


“Sub un deal cu stejăriş, 
Lângă Salva pe-un podiş, 
Într-o zi de primavară 
Grănicerii se-adunară, 
Ca să puie jurământ. 
Zori di la gubernământ 
Generalu-mpărătesc 
Ţi-un vlădică românesc 
După slujbă i-o oprit 

Și pe toți i-o sfătuit 
Jurământul să-l depună 
C-apoi tăte-or merge strună 


Stegul când s-o aplecat, 
Un bătrân a-nacălecat, 
Moş Tănase Todoran, 
Nenjfricatul veteran 
iesă-n fața lor călare 


ŞI rosteşte-o cuvântare: 
„Nu primim al vostru sfat, 
Ne-aţi minţit, ne-aţi înșelat, 

Ca şi-atunci când am intrat 
Grăniceri la împărat. 

Pă minciuni împărăteşti 
Nu dăm braţe voiniceşti. 


Moş Tănase Todoran, 
Nenfricatul ardelean, 

Ani el număra o sută 
Și-aceea de mult trecuată; 


Către-a lui se întorcea 

Și din gură aşa grăia: 
„Steagu-aiesta-i mincinos 
Slobozâţi puştile Jos 
Apăi să le ridicaţi 


ŞI spre domni să le-ndreptați”. 


Grănicerii-l ascultau 
Puşuile le aruncau 

ȘI în loc de jurământ 

Le trântiră la pământ. 

Apoi iar le rădicară 

Şi spre domni le îndreptară. 


Domni rău s-o spăimântat, 
La asta nu s-o-așteptat. 


De la-nalta-mpărăție 

O venit o comnişâie, 
Şi pe mulți îi judecară 
Feştecare cum să piară. 


Unii-n temniță băgați, 

Opt să fie spânzurați 
Numa moşu Todoran, 
Nenfricatu Bichigean, 

EI s-o sfârşit tras pe roată, 
Plâns şi azi de lumea toată; 


Mândru câmp bătut de rouă 


Ii jălesc fecioare nouă 

Şi nouă feciori voinici 
Pă cei omorâţi aici 


Lângă Salva pe "mociră” 

ŞI codru-i plânge de milă. 
Pă vârfu Ţâbleşului 

Cântă puiu cucului 

Ş-aşa cântă de cu jJăle 
Gâneşti că Ţâbleşu pcere.” ” 


Având în vedere eroismul cu care s-au jertfit pentru credinţă şi pilda lor, care a 
supravieţuit trecerii ireversibile a timpului, putem afirma cu certitudine despre 
Sfinţii năsăudeni că au demonstrat prin sfârşitul lor, că pentru ei, credinţa şi apă- 
rarea ei valora mai mult decât însăși viaţa lor. 


” Valeria Peter Predescu, Eroi ai neamului în lirica populară: Tănase Todoran — 235 ani de la 
frângerea cu roata, în rev. „„Zestrea, Bistriţa, nr. 2, 1998, p. 16; Cf. loan Alexandru Mizgan, 
Tănase Todoran din Bichigiul Năsăudului, un martir al neamului și al „Legii Româneşti”, în vol. 
„Mărturie şi martiriu în Transilvania secolului al XVIII-lea, coord. Dorel Man şi Flore Pop, 
Editura Renaşterea, Cluj-Napoca, 2004, pp. 189-191. 

Darius Echim - Sfinţii martiri şi mărturisitori năsăudeni, cinstiți la 
Mănăstirea Bichigiu 


12 nov. 2020 


Joi, 12 noiembrie 2020, în ziua de prăznuire a Sfinților martiri şi mărturisitori 
năsăudeni: Atanasie Todoran din Bichigiu, Vasile din Mocod, Grigore din Zagra şi 
Vasile din Telciu, Înaltpreasfinţitul părinte Andrei, arhiepiscopul Vadului, Felea- 
cului şi Clujului şi mitropolitul Clujului, Maramureşului şi Sălajului, s-a aflat în 
mijlocul obștii monahale de la Mănăstirea „Sfânta Treime” din Bichigiu, judeţul 
Bistriţa-Năsăud. Paraclisul aşezământului monahal este pus sub ocrotirea Sfântului 
Atanasie Todoran, originar din această localitate. 


Cu acest prilej, în paraclisul mănăstirii, părintele mitropolit Andrei a oficiat Sfânta 
Liturghie, înconjurat de un sobor de clerici. Din sobor au făcut parte: consilierul 
eparhial pe probleme de misiune şi protocol, arhidiaconul Claudiu Grama, pro- 
topopul de Năsăud, preotul loan Dâmbu, stareţul mănăstirii, protosinghelul Irineu 
Paneş, precum şi alți stareți, duhovnici şi preoți invitați. 

După citirea pericopei evanghelice, Inaltpreasfințitul părinte Andrei a rostit un cu- 
vânt de învăţătură, vorbindu-le celor prezenţi despre modelul de vieţuire şi credință 
al Sfinților martiri năsăudeni, numindu-i „apărători şi mărturisitori ai credinţei”. 


„Să îl mărturisim pe Hristos prin viața noastră. Dacă suntem creştini buni şi ne 
văd ceilalți, poate se contaminează de la noi și încearcă și ei să fie creştini buni. 
«Nu oricine Îmi zice: Doamne, Doamne, va intra în Împărăţia cerurilor, ci cel ce 
face voia Tatălui Meu care este în ceruri», zice Domnul Hristos. Să facem voia 
Lui, să Îl mărturisim prin viaţa noastră, în tot locul şi în tot timpul. Dacă ÎI 
mărturisim, atunci când va veni vremea, vom ajunge și noi acolo unde au ajuns 
Sfinţii năsăudeni, mărturisitorii pentru ortodoxie, în Împărăţia lui Dumnezeu”, a 
spus ierarhul. 


Răspunsurile liturgice au fost date de un grup de studenți de la Facultatea de 
Teologie Ortodoxă din Cluj-Napoca. 


La final Sfintei Liturghii, pentru întreaga activitate desfăşurată în slujba aproa- 
pelui, în semn de apreciere şi respect, Înaltpreasfinţitul părinte Andrei i-a acordat 
Crucea Transilvană, cea mai înaltă distincție a Mitropoliei Clujului, domnului 
Dumitru Buşcoi, fostul primar al comunei Zagra, iar domnului Grigore Tecar, 
ctitor al mănăstirii, i-a oferit Ordinul „Mihai Vodă” pentru mireni. De asemenea, 
alți binefăcători au primit diplome de aleasă cinstire. 


Slujba a fost oficiată în prezenţa credincioşilor din zonă şi a oficialităților locale, 
cu respectarea îndrumărilor bisericeşti și a regulilor impuse de autorități în pe- 
rioada stării de alertă, ca urmare a măsurilor de prevenţie şi limitare a răspândirii 
coronavirusului. De asemenea, în cadrul Sfintei Liturghii, ierarhul s-a rugat pentru 
încetarea pandemiei de COVID-19, pentru cei bolnavi, pentru personalul medical 
şi pentru toți cei aflaţi în slujba aproapelui. 


Scurt istoric al așezământului monahal 


Mănăstirea „Sfânta Treime” de la Bichigiu a fost înfiinţată în anul 1997, pe locul 
unei vechi vetre monahale, amintită în documentele istorice ca datând din anul 
1525. 


La sfârşitul anului 1997 a fost terminată clădirea ce cuprindea chiliile, trapeza şi 
paraclisul. De asemenea, au fost începute demersurile pentru construirea bisericii 
mari, însă 5 ani mai târziu toate imobilele au fost mistuite de foc. 

In timpul stăreției părintelui Ilie Cira, s-a reuşit să se construiască o nouă clădire, 
care cuprinde şi un paraclis închinat Sfântului Atanasie Todoran, originar din zonă. 


In prezent, Mănăstirea Bichigiu se află în plin şantier, cu caracter de rectitorire. 


Obştea monahală este formată din cinci călugări, stareț fiind protosinghelul Irineu 
Paneş. 


Sfinţii martiri şi mărturisitori năsăudeni: Atanasie Todoran din Bichigiu, Vasile 
Dumitru din Mocod, Marin Grigore din Zagra şi Vasile Oichi din Telciu au suferit 
martiriul în ziua de 12 noiembrie 1763. Au fost apărători ai credinţei strămoşeşti şi 
ai neamului românesc. Aceștia au fost canonizați de Biserica Ortodoxă Română la 
data de 11 mai 2008. 


Sfântul Atanasie Todoran, cunoscut în istorie şi sub numele de Moş Tănase Todo- 
ran, a fost un grănicer român, militar în armata habsburgică, în timpul lui Leopold 
I, în secolele XVII-XVIII. A părăsit armata austriacă şi s-a refugiat în Munţii 
Țibleşului, apoi în Maramureş şi în Moldova, unde a rămas o perioadă mai înde- 
lungată. 


A revenit în ţinuturile de obârşie din Ţara Năsăudului, în perioada în care Imperiul 
Habsburgic urmărea atragerea românilor la catolicism, prin unirea cu Biserica 
Romei. În acest context, se desfăşoară revolta de la Salva din 1763, condusă de 
Atanasie Todoran. 


Pentru că a îndemnat două batalioane grănicereşti să nu renunţe la Ortodoxie, 
Sfântul Atanasie Todoran a fost condamnat la moarte, la vârsta de 104 ani, prin 
frângerea pe roată. 


Alături de el au fost executaţi, la 12 noiembrie 1763, şi ceilalți sfinți pomeniţi 
astăzi, Vasile din Mocod, Grigore din Zagra şi Vasile din Telciu. 

Sursa: 
https://radiorenasterea.ro/sfintii-martiri-si-marturisitori-nasaudeni-cinstiti-la-manastirea- 


bichigiu/?fbclid=IwA ROSkHOxDOquygeRxh- 
BPpGOErF1OTy49RtISgOLu9LsR7 lvrtmXu4L8JCk 

Sfinţii martiri şi mărturisitori năsăudeni, sărbătoriţi de românii din Suedia 


Data: 14 noi, 2011 


Parohia ortodoxă română din Slvesborg (Suedia) şi-a sărbătorit sâmbătă, 12 
noiembrie, ocrotitorii. Sfânta Liturghie în cinstea Sfinţilor martiri şi mărturisitori 
năsăudeni Atanasie Todoran din Bichigiu, Vasile din Mocod, Grigorie din Zagra şi 
Vasile din Telciu a fost săvârşită de Preasfinţitul Macarie, episcopul ortodox 
român al Europei de nord. 


"Cum rar se întâmplă în această perioadă a anului în peninsula scandinavă, Bunul 
Dumnezeu ne-a dăruit o frumoasă şi însorită zi de toamnă în care i-am sărbătorit pe 
Sfinții martiri şi mărturisitori năsăudeni, ocrotitorii parohiei noastre ortodoxe 
române din oraşul S6lvesborg, situat în sud-estul Suediei. Această parohie am 
înfiinţat-o la începutul anului 2009, iar la doar câteva luni de la întemeiere şi de la 
numirea aici în slujirea de preot a tânărului Alin loan Popa, Milostivul Dumnezeu 
ne-a ajutat să intrăm în posesia unei suprafeţe de teren de 2.500 mp, vândută de 
primăria oraşului S6lvesborg pe o sumă simbolică nou-înfiinţatei parohii din 
localitate. Terenul se află nu departe de centrul oraşului, aproape de ţărmul Mării 
Baltice, într-o zonă foarte agreabilă. 


Am pus deja piatra de temelie pentru noua biserică de lemn în stil tradițional 
maramureşean şi pentru Centrul pastoral-cultural "Dumitru Stăniloae", care se va 
înălța în incinta lăcaşului de închinare. 

Acest aşezământ ne dorim să fie unul dintre punctele de reper în aceste ţinuturi 
scandinave, reprezentând o fereastră către tot ceea ce înseamnă valori creştine 
ortodoxe românești, locul unde Dumnezeu dăruieşte pace şi binecuvântare celor 
care trec pragul Casei Sale şi punte de legătură între România şi Scandinavia şi 
datorită faptului că avem o moştenire creştină şi culturală comună, fiindcă atât în 
România, cât şi în Europa de nord se întâlnesc străvechile biserici de lemn”, ne-a 
spus Preasfinţitul Macarie, episcopul ortodox român al Europei de nord. (Gh.C. 
Popa) 

Mănăstirea Sfânta Treime din Bichigiu, Jud. Bistriţa-Năsăud 


i PY Za 


lulu LL pu acul 


Istoricul: Cnejii din Valea Rodnei, împreună cu trei călugări, au construit în 1523 o 
mănăstire, pe ruinele unei mai vechi mănăstiri de călugări din secolul al XV-lea, 
care a existat aproape de aici pe Valea Mănăstirii. 


A durat până în 1761 când a fost distrusă de generalul austriac Bukow, aşa cum se 
arată în lucrarea Monumente Istorice şi de Arta Religioasă din Arhiepiscopia 
Vadului, Feleacului şi Clujului editată în 1982 de un colectiv de autori printre care 
academicienii Ştefan Pascu şi Viorel Vătăşanu. 


Pentru apărarea credinţei strămoşeşti, eroul Ţării Năsăudului, Tănase Tudoran de 
106 ani a fost tras pe roată la Salva. Şi în timpul comunismului satul Bichigiu a dat 
jertfe prin împuşcarea lui Gavrilă Rus. Pentru pomenirea veşnică a acestor jertfe şi 
a ctitorilor iniţiali s-a dorit reînfiinţarea mănăstirii. 


Descriere: Paraclisul are spaţiul împărțit în altar, luminat de trei ferestre - din care 
una la est şi alte două la sud - şi naos, luminat de două ferestre la sud şi două la 
nord. Toate ferestrele sunt din lemn, duble, dreptunghiulare şi late. Pe naos este un 
balcon susţinut de doi stâlpi pătraţi, din lemn, sculptat. Catapeteasma este din lemn 
de stejar sculptat. Pe altar este o turlă oarbă în formă pătrată, cu cupola în formă de 
bulb, acoperită cu tablă. Pe naos sunt două turnulețe oarbe tot pătrate. Pardoseala 
este din beton, peste care urmează să se pună gresie. Se poate intra prin mai multe 
locuri în paraclis. O intrare prin sud dinspre altar, alta prin nord dinspre chilii şi 
alta pe la răsărit din cerdacul care înconjoară paraclisul. 


Altele: Clopotnița construită la 50 m sud-est este din zid şi are o cupolă rombică 
acoperită cu tablă. 

Viaţa și Acatistul 
Sfinților Martiri 
și Mărturisitori Năsăudeni: 
ATANASIE "TODORAN din Bichigiu, 
VASILE din MOcod, GRIGORIE 
din Zagra și VASILE din Telciu 


COLECȚIA ACATISTE ȘI VIEŢI DE SFINŢI 


Editura Institutului Biblic și de Misiune Ortodoxă 

Ca o stea luminoasă a strălucit 
în țara Năsăudului viața voastră 
plăcută lui Dumnezeu, Sfinţilor 
Mucenici Atanasie din Bichigiu, 
Vasile din Mocod, Grigorie din 
Zagra și Vasile din Telciu; că, 
întăriţi fiind de harul cel dumne- 
zeiesc, v-aţi făcut apărători și 
mărturisitori ai Ortodoxiei împotri- 
va stăpânitorilor străini de neam 
și de credinţă. Pentru aceasta, 
pătimind până la sânge, aţi fost 
încununaţi în ceruri de Hristos 
Dumnezeu, Căruia rugaţi-vă pen- 
tru sufletele noastre. 


Troparul Sfinţilor Năsăudeni 


www.editurapatriarhiei.ro 
ISBN 978-973-616-231-2 

